Aşezarea în raclă a brâului Preasfintei Născătoare de Dumnezeu la 
Constantinopol 
(s.v. 31 august / s.n. 13 septembrie) 


Materiale despre Aşezarea în raclă a brâului Preasfintei Născătoare de Dumnezeu: 

2% e 2 
Brâul Maicii Domnului (numit şi "Sfântul brâu") este o relicvă prețioasă şi vene- 
rată în Biserica Ortodoxă. Cel mai mare fragment din brâul Maicii Domnului se 
găseşte la Mănăstirea Vatopedi de la Muntele Athos, iar alte două fragmente, mai 
MICI, se găsesc la mănăstirea Kato Xenias, metoc al mănăstirii Ano Xenias, situată 
la 50 km de Volos (Grecia). După tradiţie, brâul Maicii Domnului a fost ţesut de 
însăşi Maica Domnului, care după adormirea sa, l-ar fi dăruit Sfântului apostol 
Toma, în timp ce acesta era adus de Duhul Sfânt prin văzduh la locul unde ea fuse- 
se pusă în mormânt, localitatea Ghetsimani. 


Evanghelia şi Apostolul zilei 
În această lună (august), ziua a treizeci şi una - Punerea cinstitului brâu al 
Preasfintei Născătoarei de Dumnezeu (Minei) 
Canon de rugăciune la praznicul aşezării în raclă a cinstitului brâu al Maicii 
Domnului (1) 
Canon de rugăciune la praznicul aşezării în raclă a cinstitului brâu al Maicii 
Domnului (2) 
Acatistul brâului Maicii Domnului (31 august: Așezarea cinstitului brâu al Maicii 
Domnului în raclă) 
Imnografie 
Vieţile Sfinţilor - Aşezarea în raclă a brăului Preasfintei Născătoare de 
Dumnezeu 
Sinaxar - Pomenirea punerii în sfânta raclă a cinstitului brâu al Preasfintei de 
Dumnezeu Născătoarei 
Sinaxar: Aşezarea în raclă a brâului Maicii Domnului 
Sinaxar - Istoria Sfântului Brâu 
Sinaxar - Aflarea cinstitului brâu al Maicii Domnului în Thira (Santorini) - 10 
octombrie 1830 
Arhid. Ștefan Sfarghie - Sinaxar - Aşezarea cinstitului brâu al Maicii Domnului în 


lulian Dumitraşcu - Calendar Ortodox - Aşezarea cinstitului brâu al Maicii 
Domnului în raclă 
Proloagele - 31 august 


Sfântul Nicolae Velimirovici — Proloagele de la Ohrida — Pomenirea punerii în 
raclă a cinstitului brâu al Preasfintei Născătoare de Dumnezeu 

Silviu Cluci - Istoria Sfântului brâu al Maicii Domnului 

Minunile Maicii Domnului 


Brâul Maicii Domnului vindecă infertilitatea 
Maica Domnului face minuni pentru nașterea de prunci 
„Preasfântă Născătoare de Dumnezeu, dacă vrei, fă o minune! Ajută-mă!” 108 
Maica Domnului și darurile sale pentru cei ce se ostenesc în biserică 
Baia Preasfintei Născătoare de Dumnezeu din Neoriu 
Maica Domnului, ocrotitoarea vlahilor şi brâul ei sfânt 
Meridianele credinţei - Brâul Maicii Domnului 

Procesiuni cu cinstitul brâu al Maicii Domnului în provincia Halkidiki 
Mag. Vitalii Mereuţanu - Mânăstirea Hâncu adăposteşte tezaurul creştinătăţii 
ortodoxe: o părticică din brâul Maicii Domnului 
Pr. Silviu Cluci - Odoarele Mănăstirii Dionisiu 
Sfânta Mănăstire Vatoped 

George Crasnean - Brâul Maicii Domnului, comoara de mare preţ a 


Vatopedului 
Paraclisul cinstitului brâu al Maicii Domnului de la Mănăstirea Vatoped 
Pr. Silviu Cluci - Mănăstirea Vatoped - Athos 
Mănăstirea Kato Xenia 
Mănăstirea Kato Xenia 
Pr. Silviu Cluci - Mănăstirea Kato Xenia - Grecia 
Mihai Alex Olteanu - Icoana Mineiului pe luna august 
Icoane 


Evanghelia şi Apostolul zilei 


Evanghelia 


38. Și pe când mergeau ei, EI a intrat într-un sat, iar o femeie, cu numele Marta, 


L-a primit în casa ei. 
39. Și ea avea o soră ce se numea Maria, care, aşezându-se la picioarele 


Domnului, asculta cuvântul Lui. 


40. Iar Marta se silea cu multă slujire şi apropiindu-se, a zis: Doamne, au nu 
socoteşti că sora mea m-a lăsat singură să slujesc? Spune-i deci să-mi ajute. 

41. Și, răspunzând, Domnul i-a zis: Marto, Marto, te îngrijeşti şi pentru multe te 
sileşti; 

42. Dar un lucru trebuie: căci Maria partea bună şi-a ales, care nu se va lua de 
la ea. 


27. Și când zicea El acestea, o femeie din mulţime, ridicând glasul, I-a zis: 
Fericit este pântecele care Te-a purtat şi fericiţi sunt sânii pe care i-ai supt! 

28. lar EI a zis: Aşa este, dar fericiţi sunt cei ce ascultă cuvântul lui Dumnezeu 
şi-l păzesc. 


Apostol 


Fraţilor, 

1. Deci şi cel dintâi (Aşezământ) avea orânduieli pentru Slujba dumnezeiască şi 
un altar pământesc, 

2. Căci s-a pregătit cortul mărturiei. În el se aflau, mai întâi, sfeşnicul şi masa şi 
pâinile punerii înainte; partea aceasta se numeşte Sfânta. 

3. Apoi, după catapeteasma a doua, era cortul numit Sfânta Sfintelor, 

4. Având altarul tămâierii de aur şi chivotul Aşezământului ferecat peste tot cu 
dur, în care era năstrapa de aur, care avea mana, era toiagul lui Aaron ce 
odrăslise şi tablele Legii. 

5. Deasupra chivotului erau heruvimii Slavei, care umbreau altarul împăcării; 
despre acestea nu putem acum Să vorbim cu de-amănuntul. 


6. Astfel fiind întocmite aceste încăperi, preoții intrau totdeauna în cortul cel 
dintâi, săvârşind slujbele dumnezeieşti; 

7. În cel de-al doilea însă numai arhiereul, o dată pe an şi nu fără de sânge, pe 
care îl aducea pentru sine însuşi şi pentru greşealele poporului. 


In această lună (august), ziua a treizeci şi una - Punerea cinstitului brâu al 
Preasfintei Născătoarei de Dumnezeu (Minei) 


La Vecernie 


Seara după obişnuita Catismă. La Doamne strigat-am..., Stihurile pe 6, glasul al 4- 
lea: 


Podobie: Ca pe un viteaz... 


Racla care ţine brâul tău de Dumnezeu Născătoare, sicriu de sfinţenie robilor tăi, şi 
sfințită îngrădire, şi slavă şi laudă şi izvor de tămăduiri, totdeauna se cunoaşte, 
unde astăzi cu sfinţenie adunându-ne, lăudăm slăvirile tale cele multe, şi noianul 
minunilor. (de două ori) 


Sfântă punerea brâului tău de Dumnezeu Născătoare, praznic l-am câştigat vese- 
lindu-ne, că astăzi bine ai voit a se da cetăţii tale încingere sfințită, cămară nefu- 
rată, dar cinstit, bogăţie nemutată, izvor de tămăduiri, plin de darurile Duhului. (de 
două ori) 


Iată loc prea slăvit, iată casă pururea luminată, întru care s-a pus vistierie cu darul, 
cinstit brâul Fiicei lui Dumnezeu, veniţi oamenilor de scoateţi arătat luminare şi 


curăţire, şi strigați cu inimă mulțumitoare: Preasfântă Fecioară bine te cuvântăm, 
cei mântuiţi cu naşterea ta. (de două ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 2-lea 


Ca şi cu o coroană prea luminoasă, prea curată de Dumnezeu Născătoare, cu sfân- 
tul tău brâu, Biserica lui Dumnezeu, s-a încununat şi se luminează bucurându-se 
astăzi, şi în taină dănţuieşte Stăpână, strigând către tine: Bucură-te, coroană cinstită 
şi cununa dumnezeieştii slave; bucură-te, ceea ce singură eşti slava plinirii, şi veş- 
nica veselie. Bucură-te, limanul celor ce aleargă la tine, şi folosirea şi mântuirea 
noastră. 


La Stihoavnă 
Stihirile glasului al 4-lea: 
Podobie: Dat-ai semn celor ce... 
Dat-ai cetăţii tale brâul tău, Preaslăvită, tare îngrădire, pe aceasta înconjurându-o 
despre toate primejdule, cu dumnezeieşti lucrări şi nebiruită de vrăjmaşi păzindu-o 
pe aceasta ce strigă, tăria mea şi puterea şi cuvioasă bucurie, Fiul tău şi Domnul 
este mie, unul Cel bine îndurat. 
Stih: Scoală-te Doamne întru odihna Ta, Tu şi sicriul sfințirii Tale. 
Ca şi cu o cinstită coroană cu brâul tău, Preacurată, cei ce împărăţesc cu bună cre- 
dință luminat fiind încununaţi cu dumnezeieştile tale slăviri se laudă, şi înfricoşaţi 
se cunosc vrăjmaşilor celor ce se luptă pururea, lăudându-te pe tine, şi strigând 
Celui ce S-a născut din tine mai presus de cuvânt, lisuse prea slăvite, mântuieşte pe 


toţi ca un Îndurat. 


Stih: Feţei tale se vor ruga bogaţii norodului. 


Încinge-ne pe noi Fecioară cu puterea brâului tău, asupra vrăjmaşilor întărindu-ne, 
patimile cele ce ne muncesc şi se luptă cu noi, pururea supunându-le nouă şi nepă- 
timire biruitoare dăruindu-ne pururea, ca să te slăvim pe tine curată şi Fiului tău să 
strigăm cu dinadinsul: Lisuse Atotputernice, mântuieşte pe toţi ca un Îndurat. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 2-lea 


Gândul şi mintea curăţindu-ne, cu îngerii şi noi să prăznuim, luminat începând cân- 
tarea lui David, Fecioarei Miresei, Împăratului Hristos, Dumnezeului nostru, scoa- 
lă-te Doamne, zicând, întru odihna Ta, Tu şi sicriul sfințirii Tale; că o ai împodo- 
bit pe dânsa ca pe o cămară frumoasă şi o ai dăruit cetăţii Tale, Stăpâne, să o apere 
şi să o acopere de barbarii cei potrivnici, cu puternică tăria Ta, pentru rugăciunile 
el. 


Tropar, glasul al 8-lea: Născătoare de Dumnezeu pururea Fecioară, acoperământul 
oamenilor, veşmântul şi brâul prea curatului tău trup, puternic acoperământ cetății 
tale ai dăruit prin naşterea ta cea fără sămânță nestricată rămânând; că întru tine şi 
firea se înnoieşte şi vremea. Pentru aceasta te rugăm, pace cetăţii tale dăruieşte şi 
sufletelor noastre mare milă. 


La Utrenie 
La Dumnezeu este Domnul... Troparul Născătoarei de Dumnezeu, de 3 ori. 
După întâia Catismă, Sedealna, glasul al 3-lea: 
Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ţie? Sau 


cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ție: Bucură-te, ceea ce eşti plină de har. 


Întru podoaba fecioriei tale, pe Cuvântul cel prea frumos L-ai născut şi pe Acesta 
cu brâul tău curată, ca pe un Prunc l-ai încins; deci pe acesta l-ai dăruit slugilor tale 
Stăpână, acoperământ, ajutor şi izvor de sfinţenie, a căreia cinstită punere Prea- 
sfântă Fecioară, toţi cu credinţă o prăznuim. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
asemenea 


După a doua Catismă, Sedealna, glasul şi Podobia aceleaşi: 


Naştere fără stricăciune şi feciorie numai tu ai avut prea binecuvântată, şi încingere 
de mântuire ai dăruit oamenilor brâul tău cel sfânt, care şi până acum rămâne ne- 


stricat, dumnezeiască Mireasă; prin care noi robii tăi curată, luăm de la Dumnezeu 
mare milă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
asemenea 


Canoanele se citesc două Canoane. Al Născătoarei de Dumnezeu cel întâi cu Irmo- 
sul pe 8. Irmosul de câte 2 ori. 


Canonul întâi 
facere a lui Gheorghie 
Cântarea 1-a, glasul al 4-lea 


Irmos: Adâncul Mării Roşii cu urme neudate, pedestru trecându-l Israel cel de de 
mult, cu mâinile lui Moise în chipul Crucii, puterea lui Amalec în pustie a biruit. 


Făclie de lumină arătătoare şi neapusă, Biserica Fecioarei aflând brâul cel prea 
luminat, ca un Cer luminos luminează lumea astăzi cu razele minunilor. 


Ca şi cu o putere şi legătură de întărire, Preacurată, cu dumnezeiescul tău brâu, 
duhovniceşte încingându-se cu adevărat cetatea ta, tărie nerisipită are; pentru 
aceasta se şi bucură de tine. 


Mai cinstită decât sicriul cel de demult, cu adevărat racla ta s-a arătat celor de pe 
pământ de Dumnezeu Născătoare; care nu închipuiri poartă, şi păzeşte cu credinţă 
cunoştinţele adevărului. 


A Născătoarei 


Miresme de taine se varsă în Biserica celei curate din cinstita raclă astăzi; şi umple 
de mireasmă duhovnicească pe toţi cei ce aleargă la dânsa cu dragoste. 


Alt Canon, pe 4 
facere a lui losif 


Cântarea 1-a, glasul al 8-lea 


Irmos: Pe gonaciul faraon... 


Cu dumnezeiască tărie încinge-mă pe mine cel ce slăvesc întru cântări cu bună cre- 
dință sfințit brâul tău, care este dumnezeiască încingere cetăţii tale, şi întărire Fe- 
cioară şi îngrădire nesurpată turmei tale prea curată Fecioară. 


Tu pe Dumnezeu cel puternic L-ai născut, care încinge cu putere pe toţi cei bine 
credincioşi, ceea ce eşti cu totul fără prihană. Pentru aceasta te fericim pe tine şi 
dumnezeiescul tău brâu cu bucurie sărutându-l, dar şi milă luăm. 


Slavă Tatălui şi Fiului şi Sfântului Duh. 
Cu bucurie astăzi dănțuim împrejurul punerii sfinţitului brâu al curatei Fiicei lui 
Dumnezeu; din care încingerea nestricăciunii s-a ţesut nouă, şi îmbrăcăminte ne- 
stricăcioasă şi haină neruptă. 
Și acum şi pururea şi în vecii vecilor. Amin (a Născătoarei de Dumnezeu) 
Sub puterea ta aleargă poporul tău, ceea ce eşti cu totul fără prihană şi sub acope- 
rământul tău scapă totdeauna; tuturor le fii ajutătoare, şi dă tuturor cererile cele că- 
tre mântuire, mântuind din nevoi sufletele noastre. 
Catavasie: Cruce însemnând Moise cu toiagul, Marea Roşie a despărțit-o lui 
Israel, celui ce pedestru a trecut-o; iar, de-a curmezişul lovind-o, a împreunat-o 
împotriva carelor lui Faraon, deasupra scriind nebiruita armă. Pentru aceea, lui Hri- 
stos să-l cântăm, Dumnezeului nostru, că S-a prea slăvit. 

Canonul întâi 


Cântarea a 3-a 


Irmos: Se veseleşte de Tine Biserica Ta, Hristoase, grăind: Tu eşti puterea mea, 
Doamne şi scăparea şi întărirea. 


Să cinstim credincioşii ca pe o legătură de împreunare cu Dumnezeu, astăzi brâul 
celei Curate, şi cu credinţă să ne închinăm lui. 


Izvoare de daruri pururea curgătoare, din racla ta cea prea curată curgând, Curată, 
pe toţi credincioşii adapă. 


Tămăduiri nouă credincioşilor, mult-lăudatul şi prea cinstitul brâu al celei Curate, 
ne, izvorăşte astăzi cu darul. 


A Născătoarei 


Ca nişte rouă de dimineaţă, veselia ta Curată curgând, cuptorul patimilor al celor ce 
te laudă pe tine îl potoleşte pururea. 


Alt Canon 
Cântarea a 3-a 
Irmos: Doamne, cel ce ai făcut cele de deasupra Crugului Ceresc şi ai zidit Bise- 


rica, Tu pe mine mă întăreşte întru dragostea Ta, Cel ce eşti marginea doririlor şi 
credincioşilor întărire, unule lubitorule de oameni. 


Inima se înnoieşte, atingându-se cu călduroasă credinţă de sfinţitul brâu al Fecioa- 
Trei şi se încinge cu putere nebiruită, împotriva patimilor celor necurate şi a vrăj- 
maşilor celor fără de trupuri, nevătămată rămânând. 


Rămâne încă nestricat sfinţit brâul tău, care prea curat trupul tău Fecioară a încins, 
sfințind pe cei ce se apropie cu bună credinţă, şi scoţându-i din stricăciunea bolilor 


şi a necazurilor. 


Slavă Tatălui şi Fiului şi Sfântului Duh. 


Fost-ai casă prea frumoasă Preacurată, Cuvântului celui ce S-a întrupat din tine, şi 
în sfântă casa ta, bine ai voit a se pune brâul tău; pe care sărutându-l ne sfinţim. 


Şi acum şi pururea şi în vecii vecilor. Amin (a Născătoarei de Dumnezeu) 


Cinstit brâul tău întru bucuria inimii cu cinste toți îl sărutăm, care este cinstea tutu- 
ror credincioşilor, de Dumnezeu Născătoare, ca cel ce s-a atins de prea cinstit tru- 
pul tău. 


Catavasie: Toiagul spre închipuirea Tainei se primeşte; căci cu odrăslire a ales 
preot, iar Bisericii celei mai înainte neroditoare, acum a înflorit lemnul Crucii, spre 


putere şi spre întărire. 


Sedealna glasul al 4-lea: 


Podobie: Cel ce ai înălţat... 


Punerea cinstitului tău brâu, Biserica ta luminos o prăznuieşte, şi cu osârdie strigă 
către tine; Fecioară curată mântuieşte pe toţi de puterea vrăjmaşilor, sfărâmă întă- 
râtările barbarilor celor fără de Dumnezeu, şi îndreptează viaţa noastră, ca să facem 
voile Domnului cele dumnezeieşti. 


Slavă Tatălui şi Fiului şi Sfântului Duh, asemenea 

Izvoarele tămăduirilor de Dumnezeu Născătoare, care ies din prea cinstit sicriul tău 
ca din Eden, adapă fața pământului, daruri vărsând celor ce te cinstesc pe tine cu 
credinţă. Pentru aceasta te lăudăm şi cu cinste te slăvim, şi cu mulțumire strigăm: 
Bucură-te, ceea ce una eşti nădejdea celor ce te laudă pe tine. 


Şi acum şi pururea şi în vecii vecilor, glas acelaşi 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Intru punerea cinstitului tău brâu prăznuieşte astăzi poporul tău, ceea ce eşti cu 


totul fără prihană, şi cu osârdie strigă către tine: Bucură-te, Fecioară, lauda creşti- 
nilor. 


Canonul întâi 
Cântarea a 4-a 


Irmos: Ridicat pe Cruce văzându- Te Biserica pe Tine, Soarele dreptăţii, a stat în a 
sa rânduială, precum se cuvine grăind: Slavă puterii Tale, Doamne. 


Ca o tărie prea cinstită de Dumnezeu Născătoare, Făcătorul şi Ziditorul întemein- 
du-te pe tine, ca şi cu nişte stele te-a împodobit cu dumnezeieşti străluciri, cu care 
luminezi marginile. 


Pe tine putere şi temei tare, cetatea ta de Dumnezeu Născătoare avându-te, cu 
dumnezeiescul tău brâu se cuprinde, legătură nestricăcioasă în războaie, pe acesta 
tinzându-l. 


De pe pământ la Cer, de Dumnezeu Născătoare, dumnezeiescul tău brâu ne trage 
pe noi cei aprinşi cu dragostea lui. Pentru aceasta pe tine te slăvim ca pe o pricină a 
slavei celei mai bune. 


A Născătoarei 


lată darul cel neîmpuţinat, veniţi toţi iubitorii de praznic, cu curată inimă să scoa- 
tem prin credinţă, ape care izvorăsc din destul, din cinstită racla prea curatei Maici. 


Alt Canon 
Cântarea a 4-a 


Irmos: Tu eşti tăria mea, Doamne; Tu - şi puterea mea; Tu - Dumnezeul meu; 'Tu- 
bucuria mea, Cel ce n-ai lăsat sânurile Părinteşti şi a noastră sărăcie ai cercetat-o. 
Pentru aceasta, cu proorocul Avacum strig către Tine: Slavă puterii Tale, lubitorule 
de oameni. 


Inălţându-te la lumina cea neapusă după ce ai adormit, lăsat-ai celor ce te fericesc 
pe tine, în locul trupului tău, cinstitul brâu curată, izvor de tămăduiri fiind şi loc de 
mântuire, şi îngrădire cetăţii tale acesteia ce te cinsteşte pe tine, Preacurată. 


Ca într-un Cer nou intrăm noi în casa ta, întru care visterie s-a pus, ca un soare lu- 
minos, dumnezeiescul tău brâu, strălucind raze de minuni, şi inimile tuturor lumi- 
nând Fecioară, şi negura patimilor gonind. 


Tu eşti sicriul sfinţeniei celei înțelegătoare Preacurată cu totul lăudată, şi cinstită 
racla ta care are în sine brâul pe care l-ai purtat încingându-te, o dai poporului tău 
scăpare tuturor, şi izvor de tămăduiri nedeşertat. 

Slavă Tatălui şi Fiului şi Sfântului Duh. 

Venit-a cetăţii tale dar mult bogat, cinstitul tău brâu prea lăudată. Şi s-a pus lumi- 
nat întru această zi în dumnezeiască casa ta aceasta, şi s-a făcut pricină de praznic 


mare de Dumnezeu Născătoare, celor ce te iubesc pe tine cu căldură. 


Şi acum şi pururea şi în vecii vecilor. Amin (a Născătoarei de Dumnezeu) 


Umbrele legii şi vorbele cele ascunse ale proorocilor, mai-nainte te-au arătat pe 
tine prea curată, că erai să fu Maică lui Dumnezeu prea adevărată. Prin care bles- 


temul s-a pierdut, şi a înflorit desăvârşit binecuvântarea şi mântuitorul dar, celor ce 
te laudă pe tine cu credinţă şi cu dragoste. 


Catavasie: Auzit-am, Doamne, taina iconomiei Tale, înţeles-am lucrurile Tale şi 
am prea slăvit Dumnezeirea Ta. 


Canonul întâi 
Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care întorci 
din întunericul necunoştinţei, pe cei ce Te laudă pe Tine, cu credinţă. 


Tu, Doamne pe Maica Ta o ai slăvit, Tu ai înălţat mai presus decât toate puterile 
cele de duhuri slava ei fără asemănare. 


Darul lui Dumnezeu acum din destul se dă, prea curată de Dumnezeu Născătoare, 
din cinstită racla ta, celor ce se închină ţie cu credinţă. 


Cu puterea ta credincioşii împărați se încing, pe tine de Dumnezeu Născătoare 
legătură avându-te cetatea ta, cu brâul tău se cinsteşte. 


A Născătoarei 


Darul tău cunoscut cu adevărat s-a arătat Preacurată, cu prea slăvire lucrând puteri 
şi minuni în tot pământul. 


Alt Canon 
Cântarea a 5-a 
Irmos: Pentru ce m-ai lepădat de la faţa Ta, Cel ce eşti Lumină neajunsă şi m-a 


acoperit întunericul cel străin pe mine, ticălosul? Ci mă întoarce şi la lumina po- 
runcilor Tale îndreptează căile mele, rogu-mă. 


Dumnezeiescul brâu punându-se astăzi în casa ta, ceea ce eşti de Dumnezeu dă- 
ruită, împreună cu dânsul s-a pus toată darea bunătăţilor, celor ce le trebuieşte, şi se 
umple de sfinţenie tot cel ce se apropie, cererile cu credinţă luând. 


Infrumuseţatu-te-ai Fecioară, pe Cuvântul cel prea frumos născându-L. Şi în Bise- 
rica ta cea frumoasă bine ai voit a se pune brâul tău cel frumos, care frumos trupul 
tău de Dumnezeu Născătoare, frumos l-a încins. 


Slavă Tatălui şi Fiului şi Sfântului Duh. 
Sfântă casa ta ca alt Rai tuturor se cunoaşte, câştigându-şi în mijloc ca un trandafir 
cu bun miros, brâul tău, care umple de bună mireasmă dumnezeiască, inimile celor 
ce se apropie cu credinţă, ceea ce eşti cu totul fără prihană. 
Şi acum şi pururea şi în vecii vecilor. Amin (a Născătoarei de Dumnezeu) 
Norul dumnezeieştii ploi te-ai făcut, ceea ce eşti cu totul fără prihană, din care pică 
apă de mântuire şi izvor care pământul cel uscat prin greşale, l-ai adus la rodirea 
bunei credinţe; pentru aceasta cu credinţă pe tine te slăvim. 
Catavasie: O, de trei ori fericite lemn, pe care a fost răstignit Hristos, Împăratul şi 
Domnul; prin care a căzut cel ce a înşelat cu lemnul, înşelat fiind de Cel ce a fost 
pironit pe tine cu trupul, de Dumnezeu, care dă pace sufletelor noastre. 

Canonul întâi 


Cântarea a 6-a 


Irmos: Jertfi-voi Ţie cu glas de laudă, Doamne, Biserica strigă către Tine, de sân- 
gele demonilor curăţindu-se, cu sângele cel curs prin milostivire din coasta Ta. 


Pe tine toată mai presus de fire te-a prea slăvit Domnul, pe tine toată numai te-a 
înălţat, pe tine toată te-a cinstit mai presus de cuvânt, de Dumnezeu Născătoare în 
Biserica ta, împreună cu brâul şi cu dumnezeiasca raclă. 


Izvorăsc din noianul darului izvoare, din sicriul tău Preacurată, şi toată lumea în- 
conjură, adăpând pe cei ce se închină cu credinţă naşterii tale. 


A Născătoarei 


Tărie pe tine credincioşii câştigându-te şi laudă, se încing cu slavă, cinstit brâul tău 
de Dumnezeu Născătoare avându-l, ca o podoabă prea luminată şi cinstită. 


Alt Canon 


Cântarea a 6-a 


Irmos: Adâncul păcatelor mele şi viforul gândurilor mă tulbură şi în adâncul dez- 
nădăjduirii celei silnice mă afundă; ci, întinde-mi şi mie mâna Ta cea tare, ca apo- 
stolului Petru, Indreptătorule şi mă mântuieşte. 


Ca pe un prunc tânăr ai născut nouă pe cel mai înainte de toţi vecii, şi înnoieşti 
inimile cele învechite cu păcatul, care a luat înnoire prin punerea cinstitului tău 
brâu, curată pururea Fecioară. 


Sfântă Biserica ta minunată este întru dreptate, care câştigând minunat brâul tău cel 
ce varsă din sine minuni, credincioşilor se arată noian de tămăduiri, de Dumnezeu 
Născătoare, Maică Fecioară. 

Slavă Tatălui şi Fiului şi Sfântului Duh. 

Veselitu-s-a tot sufletul adunându-se în Sfântă Biserica ta, şi într-însa văzând de 
Dumnezeu Născătoare brâul tău ca un soare luminos, din sine dând lumina daru- 


rilor, Atotfăcătorului şi Dumnezeiescului Duh. 


Şi acum şi pururea şi în vecii vecilor. Amin (a Născătoarei de Dumnezeu) 


Intăreşte curată inimile noastre, trecând cu vederea toate păcatele, şi încinge cu 
putere pe cei ce au câştigat cu credinţă brâul tău, ca o vistierie de mult preţ şi ne- 
mutată. 


Catavasie: În pântecele fiarei celei din apă, Iona, palmele întinzându-şi în chipul 
Crucii, mântuitoarea patimă mai înainte a închipuit-o vădit, de unde, a treia zi 
ieşind, Învierea cea mai presus de lume a însemnat, a lui Hristos Dumnezeu, cel ce 
a fost Răstignit cu trupul şi cu Învierea cea de a treia zi lumea a luminat. 


Condac, glasul al 2-lea: 
Podobie: Pe cea întru rugăciuni... 
Cinstit brâul tău, care a cuprins pântecele tău cel de Dumnezeu primitor, de Dum- 


nezeu Născătoare, este putere nebiruită cetăţii tale şi vistierie de bunătăţi neîmpu- 
ținată, ceea ce numai tu una ai născut fiind pururea Fecioară. 


Icos: Ce cuvânt al celor pământeşti va putea spune măririle tale? Sau ce limbă 
omenească? Încă nici mintea cerească; ci ceea ce ai născut adâncul cel nemăsurat 
al milostivirii, primeşte şi acum cântări din buze neroditoare, şi-mi dă dumnezeiesc 
dar să laud brâul tău Stăpână, prin care lumea se bucură împreună cu îngerii, lău- 
dând minunile tale; ceea ce numai tu una ai născut, fiind pururea Fecioară. 


Sinaxar 
Întru această lună, în ziua a treizeci şi una, pomenirea punerii în Sfânta raclă a 
cinstitului brâu, a Preasfintei de Dumnezeu Născătoare, în cinstita ei casă, ce 
este în Halcopratia, care s-a adus de la episcopia Zilas, în zilele împăratului lu- 
Stinian; şi minunea ce S-a făcut prin punerea cinstitului brâu deasupra împă- 
rătesei Zoi, soţia împăratului Leon celui înţelept. 


Stih: Ca pe o coroană aurită, Fecioară vrednică de cinstire. 
Cinstit brâul tău îl pui, la al anului săvârşire. 

Întru această lună în a treizeci şi una zi cu adevărat. 

Punerea în raclă a brâului celei Preacurate o prăznuim luminat. 


Împăratul Arcadie, feciorul lui Teodosie cel mare, scoțând cinstitul brâu al Prea- 
sfintei de Dumnezeu Născătoarei din Ierusalim, care era acolo păstrat cu cinstita ei 
haină până întru acea vreme de o femeie fecioară, şi aducându-l în Constantinopol, 
l-a pus într-un sicriu luminat, care l-a numit şi sfânta raclă. 


Deci trecând patru sute şi zece ani, a deschis acea Sfântă raclă împăratul Leon cel 
înţelept, pentru femeia sa Zoi, care se chinuia de duh necurat, care văzuse şi dum- 
nezeiască vedenie, că de s-ar pune pe dânsa cinstitul brâu s-ar lecui. 


Și s-a aflat cinstitul brâu strălucind ca şi cum ar fi fost ţesut atunci nou, având o 
pecete tipărită în aur; şi hârtie codicel lipită, care arăta cu numărul, vremea, indic- 
tionul şi ziua în care se adusese sfântul brâu în Constantinopol şi cum a fost pus de 
mâinile împăratului Arcadie în raclă, pecetluită fiind de dânsul. 


Pe care brâu sărutându-l împăratul, şi întinzându-l peste împărăteasa cu mâna pa- 
triarhului ce era atunci, o minune! Îndată s-a mântuit de boală împărăteasa şi tot 
slăvind pe Mântuitorul Hristos şi dând laude de mulțumire prea curatei Maicii Lui, 
l-a pus iarăşi întru acea raclă ce era mai nainte. 


Tot în această zi, pomenirea înnoirii Bisericii Preasfintei de Dumnezeu Născă- 
toarei, de la Neoria. 


Stih: Casa ta Curată, care la Neoria se găteşte, 
Alt Siloam este căci vindecări dăruieşte. 


Pe vremea împărăției lui Mihail şi Teodorei binecredincioşilor împărați, oarecarele 
patriciu cu numele Antonie, având în Constantinopol o casă cinstită în curtea căreia 
era şi o Biserică mărită a Preasfintei de Dumnezeu Născătoarei, a cărei Biserici era 
luată podoaba de împărații cei mai dinainte luptători de icoane şi scoţându-se 
Sfintele icoane şi însemnându-se numai cruci în locul lor. 


Deci patriciul acesta iarăşi făcând icoanele Bisericii acesteia cum s-a căzut, făcut-a 
şi o baie foarte mică dedesubt-ul Bisericii pentru trupeasca sa odihnă, iar deasupra 
acelei băi se făcea pururea slavoslovie lui Dumnezeu. 


Pentru aceasta umbri întru dânsa darul Preasfântului Duh, prin prea curata Maica 
Domnului nostru lisus Hristos, şi începură a se face multe tămăduiri de multe feluri 
de boli. 


Incă oarecari iubitori de Dumnezeu se strânseră şi ceru de la patriciul, să facă câte 
o scăldătoare în baie într-o săptămână odată pentru fraţii cei în Hristos şi mai ales 
bolnavi, şi luând voie o făcea cu credinţă şi se vindeca. 


După aceia apropiindu-se să moară patriciul, lăsă baia aceea şi Biserica pe seama 
celor ce s-au aflat atunci oameni iubitori de Dumnezeu, pentru a lui sufletească 
mântuire, care fiind săraci şi neavând nici apă de ajuns, nici alt venit, pe încet, pe 
încet, se părăsea grija lucrului şi petrecându-se acelea şi neavând altul cineva 
dreptate să o dea la altă faţă, a rămas neîngrijită. Şi baia adică jefuindu-o unii şi 
alții de uneltele şi podoabele ce avea într-însa, a rămas la stingere desăvârşit. 


lar Sfânta Biserică căci era înaltă şi vindecătoare celor bolnavi, o au lăsat, făcând 
slujbă într-însa, un preot, care din dumnezeiescul dar ce era într-însa, avea din- 
destul cele ce erau spre trebuinţa hranei. 


Deci fericitul împărat Roman făcându-şi palaturi împărăteşti şi trebuindu-i mult 
material la lucrul palaturilor, şi înştiinţându-se de această casă a Născătoarei de 
Dumnezeu cum că are mult material, avea gând ca să o strice. 


lar Născătoarea de Dumnezeu ceea ce locuia într-însa, n-a îngăduit cele ce gândea 
împăratul; căci în noaptea aceea s-a arătat rectorului care era ispravnic peste lucru 
şi altuia oarecăruia tânăr ce era rudă cu rectorul şi le-a zis cu groază, să nu cuteze 
nicidecum a-i strica casa cea de la Neorie şi dacă se făcu ziuă, spunând tânărul 


visul către maica rectorului, înţelese şi împăratul, care îndată cum auzi zise 
cuvântul acesta: Nu voi să am judecată cu Preasfânta Născătoarea de Dumnezeu, ci 
încă să înnoiesc casa aceia întru cele ce-i vor trebui. Pentru aceasta, în loc să strice 
oamenii cei ce au fost trimişi, ei curăţiră baia cu toată nevoinţa şi o înnoiră. 


După aceea gătindu-se foaie şi făcându-se baie mai mare, de avea şi scăldătoare şi 
înfierbântându-o, se scăldară împărații: Roman, Constantin şi Hristofor, şi bucu- 
rându-se întăriră baia şi cu hrisov de milă să aibă a lua pe fiecare an şi a dăruit-o la 
mânăstirea cea numită a rectorului pentru ca să poarte grijă de baie şi de Biserica 
Născătoarei de Dumnezeu, monahii mânăstirii aceleia; şi câte minuni adică s-a 
făcut mai-nainte în mai sus zisa Biserică a Născătoarei de Dumnezeu, le vom lăsa, 
iar aicea vom povesti una numai ce s-a făcut în vremea noastră. 


O femeie oarecare vestită căzu în boală grea şi se umflă, şi chinuindu-se cu nesu- 
ferite dureri, îşi cheltui toată averea sa la doctori şi nimic nu se folosi de la dânşii; 
şi auzind de minunile ce se făcea la Biserica de la Neorie a Preasfintei Născătoarei 
de Dumnezeu, s-a dus şi ea acolo; şi rămânând acolo câteva zile şi nimic folosindu- 
se, ci bântuindu-se foarte rău de boală, a ieşit şi s-a dus la Biserica Născătoarei de 
Dumnezeu cea din Vlaherne şi căzând la pământ se rugă zicând: Miluieşte-mă 
Maica lui Dumnezeu, că fiind lipsită de tot ajutorul omenesc, am năzuit la tine. 


Deci rămânând acolo nouă zile, i se arătă în ziua cea de pe urmă o femeie de cinste 
zicându-i: O femeie, ce strigi către mine de mă superi neîncetat ? lar ea a zis către 
dânsa: O Stăpână, ştiu că pentru păcatele mele mă bântuiesc, dar ştiind că pentru 
noi păcătoşii Fiul tău şi Dumnezeul nostru S-a pogorât din ceruri, şi născându-Se 
din pântecele tău se făcu Om, drept aceia am năzuit la tine, ca să aflu milă eu 
ticăloasa; iar Născătoarea de Dumnezeu zise iarăşi către dânsa: Du-te la lăcaşul 
meu cel mic de la Neorie şi acolo îți vei afla vindecarea. 


Deci dacă se deşteptă femeia a mulțumit lui Dumnezeu, şi s-a dus cu degrab la 
Neorie şi căzând cu rugăciune la Maica lui Dumnezeu, zicea: Miluieşte-mă Stă- 
până, şi plineşte milosârdia ta întru mine. Și după ce zise acestea adormi; şi văzu 
iarăşi pe Născătoarea de Dumnezeu ce i se arătase împreună cu un bărbat frumos, 
care a zis către acela: lată femeia cea bolnavă, spintecă-i buricul, şi acela îndată 
lovindu-o peste pântece cu varga ce ținea în mână, se făcu nevăzut, împreună cu 
Născătoarea de Dumnezeu ce se arătase cu dânsul. 


Deci deşteptându-se femeia se află unde ieşea dintr-însa miros greu şi nesuferit, şi 
îndată dezbrăcându-se de îmbrăcămințile ce purta, intră în baie, şi spălându-se a 
ieşit cu femeile ce erau cu dânsa, sănătoasă şi vindecată. Şi închinându-se acelui 


sfânt loc, tămâia cu mirodenii, mulțumind Preasfintei Stăpânei de Dumnezeu 
Născătoarei, întru slava Celui ce S-a născut dintr-însa Hristos Dumnezeul nostru. 


Tot în această zi, pomenirea Sfântului mucenic Fileort. 


Stih: Iubind Fileorte praznicul sfârşitului tău, 
Și nevoinţa ta prin sabie o a scris aicea condeiul meu. 


Tot în această zi, pomenirea Sfântului mucenic Diadoh, 


Stih: Primeşte-mă pe mine Diadohe, pe micul, tu cel mare. 
Pe cel ce laud al tău sfârşit cu mici cuvinte de cântare. 


Tot în această zi, Sfintele şapte fecioare cele din Gaza, de sabie s-au săvârşit. 


Stih: Şapte fecioare, au fost tăiate cinstind pe Cel iubit, 
Pe Cel ce şi lumea cu şapte zile o a cinstit. 


Tot în această zi, pomenirea Sfinţilor mucenici: Mina, Faust, Andrei şi Iraclie. 


Stih: Pe patru târâți de cai, Dumnezeu îi priveşte, 
satana însă cade, şi ceata îngerilor se veseleşte. 


Tot în această zi, Sfinţii patru mucenici cei din Perga Pamfiliei, siliți fiind a aler- 
ga pe aşternut de cărbuni aprinşi, S-au săvârşit. 


Stih: Patru prin alergarea în foc, au luat încununare, 
Iar dracii s-au biruit, spre a lor surpare. 


Tot în această zi, Sfinţii trei sute şaizeci şi şase de mucenicici cei din Nicomidia, 
de sabie s-au săvârşit. 


Stih: Anul bisect poartă, mulţimea aceea ce de sabie s-a jertfit, 
Pe care întru a anului scriere o am pus şi eu sfârşit. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Canonul întâi 


Cântarea a 7-a 


Irmos: În cuptorul persan tinerii lui Avram, de dorul dreptei credinţe, mai vârtos 
decât de văpaia focului fiind aprinşi, au grăit: Binecuvântat eşti în Biserica slavei 
Tale, Doamne. 


Tu însuţi fiind ca un soare al dreptăţii, Dătătorule de lumină, dumnezeieşte ai lumi- 
nat Biserica celei cinstite, cu darurile Tale cele de multe feluri; întru care răsărind 
împrăştie raze brâul aceleia. 

Inconjurând racla ta ca năstrapa cea de aur, ceea ce numai tu eşti Curată, ne 
împărtăşim acum cu adevărat, dumnezeieştii dulceți a darurilor prea binecuvântată, 


şi ca pe ceea ce este mai presus decât închipuirile tale, o cinstim pe dânsa. 


Varsă din sine cu adevărat paharele tale Fecioară prea curată, Dar de minuni cre- 
dincioşilor, şi din cinstitul tău sicriu ies din destul ca din alt Eden izvoare. 


A Născătoarei 


Acum vă apropiaţi cu veselie toţi cei de pe pământ. Veniţi, sicriul îndeamnă în 
taină de cuprindeți prea slăvit brâul Doamnei, care ca o vistierie este pusă în mine. 


Alt Canon 
Cântarea a 7-a 
Irmos: De pogorârea lui Dumnezeu, focul s-a ruşinat în Babilon, oarecând. Pentru 


aceasta tinerii în cuptor cu picioare vesele ca într-o grădină verde, săltând au 
cântat: Binecuvântat eşti Dumnezeul părinților noştri. 


Impărăteasa tuturor la lăcaşurile cereşti ducându-se, a lăsat brâul său bogăţie împă- 
rătesei tuturor cetăților, prin care se mântuiesc de năvălirea văzuţilor şi nevăzuţilor 
vrăjmaşi. 


Să ne apropiem acum la izvorul cel ce izvorăşte dar şi milă la cinstita raclă care 
ține prea cinstitul brâu, al celeia ce a cinstit firea omenească cu cinstită naşterea sa, 
al Fecioarei şi Maicii. 


Slavă Tatălui şi Fiului şi Sfântului Duh. 


Lăudaţi pe Domnul toate Puterile cereşti, şi pe ceea ce L-a născut pe EI, toate lim- 
bile omeneşti o prea slăviţi; că a dăruit brâul său scăpare adevărată, şi mântuire 
credincioşilor. 


Şi acum şi pururea şi în vecii vecilor. Amin (a Născătoarei de Dumnezeu) 


Să pice de sus norii dreptate astăzi, întru punerea brâului tău, norule de Dumnezeu 
dăruite; şi tot sufletul să cânte dulce bucurându-se: Bine este cuvântat, Dumnezeul 
părinților noştri. 


Catavasie: Nebuna poruncă a tiranului celui păgân, pe popoare le-a tulburat, 
suflând cu îngrozire şi cu hulă urâtă lui Dumnezeu; însă pe cei trei tineri nu i-a 
înfricoşat mânia cea de fiară, nici focul cel mistuitor; ci cu duh de rouă aducător ce 
împotrivă răsuna, împreună cu focul fiind, cântau: Prea lăudate Dumnezeul părin- 
ilor şi al nostru, bine eşti cuvântat. 


Canonul întâi 
Cântarea a 8-a 


Irmos: Mâinile întinzându-şi Daniel, gurile leilor cele deschise în groapă le-a 
încuiat şi puterea focului au stins, cu buna faptă încingându-se, tinerii cei iubitori 
de dreapta credinţă, grăind: Binecuvântaţi, toate lucrurile Domnului, pe Domnul. 


Dumnezeieştile lespezi cele scrise cu mâna lui Dumnezeu, sicriul de demult le-a 
ținut în sine prea curată Stăpână; iar cuvioasa şi cinstită racla ta ţine în sine brâul, 
cel ce a cuprins pe singur Dătătorul de lege, înfricoşată taină. 


Ingerii prea cinstită Curată acum împreună dănţuiesc, întru cinstită Biserica ta, şi 
încunjură Stăpână, cinstitul şi Sfântul tău brâu, căruia cu dragoste şi cu bucurie şi 
cu veselie multă ne închinăm, lăudându-te pe tine, slava neamului nostru. 


Toiag care ai odrăslit floarea vieţii, tu eşti, bucuria tuturor mult cinstită Preacurată, 
vas primitor de mireasma Duhului, vistieriei de bunătăţi, izvor de miresme, din 
care mir de tămăduiri izvorăşte dumnezeiasca raclă. 


A Născătoarei 
Laudă măririle tale prea cinstită Curată oştile cele de duhuri, propovăduiesc toți 


patriarhi şi prooroci luminat, cu Sfinţii apostoli, şi cetele mucenicilor, cu care ne 
închinăm ţie. 


Alt Canon 
Cântarea a 8-a 


Irmos: De şapte ori, cuptorul, chinuitorul haldeilor l-a ars nebuneşte cinstitorilor 
de Dumnezeu şi văzându-i pe aceştia cu putere mai bună mântuiți, a strigat: Pe 
Făcătorul şi Izbăvitorul: Tineri, bine-L cuvântaţi; preoți, lăudaţi-L; noroade, prea 
înălţați-L întru toţi veci. 


Ca un scaun sfânt racla s-a pus prea luminat înlăuntrul sfintelor celor neapropiate, 
ale singurei Fiicei lui Dumnezeu, şi curatei Împărătesei tuturor; care are brâul cel 
de odihnă, din care celor ce se ostenesc în multe păcate, le vine din destul odihnă 
desăvârşit. 


Pe pământ cu sfinţenie ai întrupat pe Domnul, şi cu sfintele tale mâini ai încins cu 
adevărat pe Cel ce încinge pe cei bine credincioşi cu putere; iar acum suindu-te 
mai presus de ceruri, ai lăsat oamenilor cinstitul tău brâu, tărie şi acoperământ, 
Fecioară de Dumnezeu Născătoare. 


Binecuvântăm pe Tatăl şi pe Fiul şi pe Sfântul Duh, Domnul. 


Celor bolnavi vindecare, celor ce se alunecă întărire, celor leneşi dumnezeiască îm- 
bărbătare, ocârmuire celor ce înoată, celor rătăciţi întoarcere, este cu adevărat cu- 
rată Fecioară dumnezeiescul dar, care urmează cinstitului brâu; căruia cu credinţă 
ne închinăm întru toţi vecii. 


Şi acum şi pururea şi în vecii vecilor. Amin (a Născătoarei de Dumnezeu) 


Săvârşind astăzi sfântă punerea dumnezeiescului tău brâu, sfinţită prăznuire noi 
robii tăi facem, şi cu bucurie strigăm ție: Bucură-te, de Dumnezeu Născătoare bu- 
curia îngerilor şi a tuturor oamenilor celor ce cântă cu credinţă: Noroade prea înăl- 
țați pe Hristos întru toţi vecii. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul în toți vecii. 


Binecuvântaţi, tineri, cei în tocmai cu numărul Treimii, pe Făcătorul Dumnezeu, 
Părintele; lăudaţi pe Cuvântul cel ce S-a pogorât şi focul în rouă l-a prefăcut şi prea 
înălţaţi pe Duhul cel Preasfânt, care dă viaţă tuturor în toți vecii. 


Canonul întâi 
Cântarea a 9-a 


Irmos: Hristos, Piatra cea netăiată de mână, cea din capul unghiului, din tine, mun- 
tele cel netăiat, S-a tăiat, Fecioară, adunând firile cele osebite. Pentru aceasta vese- 
lindu-ne, pe tine Născătoare de Dumnezeu te mărim. 


Cămară prea cinstită cu adevărat de Dumnezeu Născătoare, racla ta s-a arătat, care 
ține în sine după vrednicie sfânt brâul tău, ca o încingere feciorească şi de mireasă, 
şi-l păzeşte ca o vistierie de viaţă. 


Ca şi cu o dumnezeiască coroană de podoabă, cu dumnezeiesc şi prea sfânt brâul 
tău astăzi Biserica încingându-se de Dumnezeu Născătoare, împărăteşte se vese- 
leşte, şi se înfrumuseţează cu slava ta. 


Biserica Fecioarei, care se aseamănă cu toată buna podoabă cerească, astăzi cre- 
dincioşii primindu-o, cu razele darurilor ca şi cu nişte frumuseți de stele strălucind, 
vă luminaţi. 


Are cetatea ta pe Sfântul tău brâu de Dumnezeu Născătoare, legătură de pace şi zid, 
şi dumnezeiască unire de învățături, şi laudă dreptslăvitorilor şi conducătorilor 
noştrii biruință. 


A Născătoarei 
Lăudăm slava ta cea negrăită, şi darul tău cel neasemănat, că tu eşti izvorul înţe- 
lepciunii, din care iese Cuvântul tuturor, celor ce te cinstesc pe tine Preacurată, şi 


slăvesc pe Cel născut al tău. 


Alt Canon 
Cântarea a 9-a 


Irmos: Infricoşatu-s-a tot auzul de nespusa lui Dumnezeu pogorâre, cum Cel Prea- 
înalt de voie S-a pogorât până şi la trup, din pântece fecioresc făcându-Se om. Pen- 
tru aceea, pe prea curata, de Dumnezeu Născătoarea, credincioşii o mărim. 


lată dumnezeiescul pat al lui Solomon, pe care îl înconjură şaizeci de puternici, 
adică cuvintele Scripturilor, ca într-un pat împărătesc, în cinstita raclă brâul îşi pu- 
ne astăzi, spre chemarea tuturor celor smeriţi, şi spre apărarea credincioşilor. 


O, cetatea Impăratului Ceresc! De care s-a grăit lucruri prea slăvite, pune cetăţii 
tale dar cinstit şi scump, prea sfânt brâul tău, spre întărirea tuturor credincioşilor 
prin care purtătorii de cununi biruiesc pe vrăjmaşi, întru dreaptă credinţă strălu- 
cind. 


Izvorâţi munţi acum dulceaţă, şi dealuri veselie veşnică, adunările patriarhilor şi 
toate cetele mucenicilor, împreunarea proorocilor şi cinstita ceată a dumnezeie- 
ştilor apostoli, veseliţi-vă împreună cu noi cu toţi, întru punerea dumnezeiescului 
brâu al Fiicei lui Dumnezeu. 


Slavă Tatălui şi Fiului şi Sfântului Duh. 

Sfinţit-ai toate Preasfântă Fecioară prin naşterea ta, şi acum ne-ai dat nouă prea 
multă luminare, prea sfânt brâul tău; întru a căruia punere tot pământul dănţuieşte, 
şi te cinsteşte pe tine, ceea ce ai umplut omenirea de bucurie negrăită. 

Şi acum şi pururea şi în vecii vecilor. Amin (a Născătoarei de Dumnezeu) 

De înşelătoarea dragoste a patimilor şi de vrăjmaşul ce mă ispiteşte totdeauna cu 
greutatea păcatelor, şi de cumplita lene şi de izgonire şi de robire şi de pradă, de- 
grab mă mântuieşte, Preacurată ca o milostivă, pe mine cel ce scap la a ta milă. 
Catavasie: Rai de Taină eşti, Născătoare de Dumnezeu, care ai odrăslit nelucrat pe 
Hristos, de care lemnul Crucii cel de viaţă purtător, pe pământ a fost sădit. Pentru 
aceasta, acum înălţat fiind şi închinându-ne Lui, pe tine te mărim. 


Luminânda 


Podobie: Femei auziți glas... 


Cel ce toate mai presus de gând le-a făcut Preacurată, haina ta şi brâul le-a cinstit 
cu nestricăciune, dându-le cetăţii tale putere şi întărire, a căruia şi acum punerea cu 
bucurie săvârşindu-o, o prăznuim cu dragoste. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 


Ceea ce eşti Doamnă tuturor făpturilor Stăpână, şi eşti plină de înţelepciune prea 
luminată; ca o Maică a lui Dumnezeu atot Stăpânitorului, umple-mă de lumină şi 
de dumnezeiască cunoştinţă şi de dar, întru săvârşirea laudelor tale, ale curatei de 
Dumnezeu Născătoarei. 


La Laude 
Stihirile pe 4, glasul al 4-lea: 
Podobie: Ca pe un viteaz... 


Ca şi cu o prea luminată cunună, de Dumnezeu Născătoare prea curată, cu sfânt 
brâul tău s-a încins Biserica şi bucurându-se se luminează astăzi şi dănţuieşte în 
taină, strigând către tine Stăpână: Bucură-te, cunună şi coroană dumnezeiască; bu- 
cură-te, ceea ce singură eşti slava plinirii mele şi veselie veşnică. (de două ori) 


Tu, prea curată Stăpână, îngrădire tare şi întărire neclătită şi mântuire poporului şi 
cetăţii tale fiind, i-ai dat ca o luminoasă încingere, prea cinstit brâul tău, care mân- 
tuieşte de toate primejdiile pe cei ce-l cinstesc cu credinţă şi cu călduroasă osârdie, 
dumnezeiască Mireasă. 


Biserica ta, Preacurată, ca un izvor de minuni nedeşertat, astăzi s-a arătat, că râuri 
de dar din destul se varsă din sfântă racla ta, şi gândul credincioşilor îl veselesc, al 
celor ce strigă către tine cu credinţă şi cu dragoste: Bucuria şi veselia şi viaţa noa- 
stră tu eşti. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 2-lea 


Ca şi cu o cunună prea luminoasă, prea curată de Dumnezeu Născătoare, cu sfân- 
tul tău brâu Biserica lui Dumnezeu s-a încununat, şi se luminează bucurându-se 
astăzi, şi în taină dănţuieşte Stăpână, strigând către tine: Bucură-te, coroană cinstită 
şi cununa dumnezeieştii slave; bucură-te, ceea ce singură eşti slava plinirii şi veş- 
nica veselie; bucură-te, limanul celor ce aleargă la tine, şi folosirea şi mântuirea 
noastră. 


Slavoslovia cea mare. Ecteniile şi Otpustul. Ceasul întâiul şi Otpustul desăvârşit. 


La Liturghie 


Fericirile din canonul | Cântarea a 3-a pe 4, şi dintru a 2-a, Cântarea a 6-a pe 4. 
Prochimen, glasul al 3-lea: Măreşte suflete al meu pe Domnul... Stih: Că a căutat 
spre smerenia roabei sale... Apostolul către Evrei: Fraților, cortul cel dintâi... Ali- 
luia. Scoală-le Doamne întru odihna Ta... Evanghelia de la Luca: În vremea aceea 
intrat-a lisus într-un sat... Chinonicul: Paharul mântuirii voi lua... 


Sfârşitul lun lui august și lui Dumnezeu celui în trei PreaSfinte ipostasuri şi întru 
o Fiinţă proslăvit. Fie-i slava în vecii vecilor, Amin. 


Canon de rugăciune la praznicul aşezării în raclă a cinstitului brâu al Maicii 
Domnului (1) 


Canoane de rugăciune la praznicul aşezării în raclă a brâului Preasfintei Născătoare 
de Dumnezeu (s.v. 31 august / s.n. 13 septembrie): 


https://www.academia.edu/51277317/Canoane_de_ru2% C4%83ciune la praznicul a%C5 
99Fez 9% C4% 83rii %C39%AEn _ racl% C4%83_a br% C3% A?2ului Preasfintei _N 9% C4%8 


3sc 9% C4% 83toare_de_Dumnezeu_31_august 


https://archive.org/details/canoane-asez.-racla-brau 


https://www.slideshare.net/slideshow/canoane-de-rugaciune-la-praznicul-asezarii-in-racla- 
a-braului-preasfintei-nascatoare-de-dumnezeu-s-v-31-august-s-n-13-septembrie/27 1465584 


Tropar la praznicul aşezării în raclă a cinstitului brâu al Maicii Domnului, glasul 
al 8-lea: Născătoare de Dumnezeu pururea Fecioară, acoperământul oamenilor, 
veşmântul şi brâul prea curatului tău trup, puternic acoperământ cetăţii tale ai 
dăruit prin naşterea ta cea fără sămânță, nestricată rămânând. Că întru tine şi firea 
se înnoieşte şi vremea. Pentru aceasta, te rugăm, pace cetăţii tale dăruieşte şi su- 
fletelor noastre mare milă. 


facere a lui Gheorghie 
Cântarea 1 


Irmos: Adâncul Mării Roşii cu urme neudate, pedestru trecându-l Israel cel de de 
mult, cu mâinile lui Moise în chipul Crucii, puterea lui Amalec în pustie a biruit. 


Stih: Preasfântă Născătoare de Dumnezeu, miluieşte-ne pe noi. 


Făclie de lumină arătătoare şi neapusă, biserica Fecioarei aflând brâul cel prea 
luminat, ca un cer luminos luminează lumea astăzi cu razele minunilor. 


Stih: Preasfântă Născătoare de Dumnezeu, miluieşte-ne pe noi. 

Ca şi cu o putere şi legătură de întărire, Preacurată, cu dumnezeiescul tău brâu, du- 
hovniceşte încingându-se cu adevărat cetatea ta, tărie nerisipită are pentru aceasta, 
se şi bucură de tine. 

Stih: Preasfântă Născătoare de Dumnezeu, miluieşte-ne pe noi. 

Mai cinstită decât sicriul cel de demult, cu adevărat racla ta s-a arătat celor de pe 
pământ, de Dumnezeu Născătoare, care poartă nu închipuire, ci păzeşte cu credință 
cunoştinţele adevărului. 


Stih: Preasfântă Născătoare de Dumnezeu, miluieşte-ne pe noi. 


Miresme de taină se varsă în biserica celei Curate din cinstita raclă astăzi şi umple 
de mireasmă duhovnicească pe toţi cei ce aleargă la dânsa cu dragoste. 


Cântarea a 3-a 


Irmos: Se veseleşte de Tine Biserica Ta, Hristoase, grăind: Tu eşti puterea mea, 
Doamne şi scăparea şi întărirea. 


Stih: Preasfântă Născătoare de Dumnezeu, miluieşte-ne pe noi. 


Să cinstim credincioşii ca pe o legătură de împreunare cu Dumnezeu, astăzi brâul 
celei Curate şi cu credinţă să ne închinăm lui. 


Stih: Preasfântă Născătoare de Dumnezeu, miluieşte-ne pe noi. 


Izvoare de daruri pururea curgătoare, din racla ta cea prea curată curgând Curată, 
pe toţi credincioşii adapă. 


Stih: Preasfântă Născătoare de Dumnezeu, miluieşte-ne pe noi. 


Tămăduiri nouă credincioşilor, mult lăudatul şi prea cinstitul brâu al celei Curate 
ne izvorăşte astăzi cu darul. 


Stih: Preasfântă Născătoare de Dumnezeu, miluieşte-ne pe noi. 


Ca nişte rouă de dimineaţă, veselia ta, Curată, curgând potoleşte pururea cuptorul 
patimilor celor ce te laudă pe tine. 


Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat în a 
sa rânduială, precum se cuvine grăind: Slavă puterii Tale, Doamne. 


Stih: Preasfântă Născătoare de Dumnezeu, miluieşte-ne pe noi. 

Ca o tărie prea cinstită, de Dumnezeu Născătoare, Făcătorul şi Ziditorul înteme- 
indu-te pe tine, ca şi cu nişte stele te-a împodobit cu dumnezeieşti străluciri, cu 
care luminezi marginile. 

Stih: Preasfântă Născătoare de Dumnezeu, miluieşte-ne pe noi. 

Pe tine putere şi temei tare, cetatea ta, de Dumnezeu Născătoare, avându-te, cu 
dumnezeiescul tău brâu se cuprinde, legătură nestricăcioasă în războaie pe acesta 


întinzându-l. 


Stih: Preasfântă Născătoare de Dumnezeu, miluieşte-ne pe noi. 


De pe pământ la cer, de Dumnezeu Născătoare, dumnezeiescul tău brâu ne trage pe 
noi cei aprinşi de dragostea lui. Pentru aceasta, pe tine te mărim ca pe o pricină a 
Slavei celei mai bune. 


Stih: Preasfântă Născătoare de Dumnezeu, miluieşte-ne pe noi. 


Iată darul cel neîmpuţinat, veniţi, toţi iubitorii de praznic, cu inimă curată să scoa- 
tem prin credinţă, ape care izvorăsc din destul, din cinstita raclă a prea curatei Mai- 
GI. 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care întorci 
din întunericul necunoştinţei, pe cei ce Te laudă pe Tine, cu credinţă. 


Stih: Preasfântă Născătoare de Dumnezeu, miluieşte-ne pe noi. 


Tu, Doamne, pe Maica Ta ai slăvit-o; Tu ai înălțat mai presus decât toate puterile 
cele de duhuri slava ei, fără asemănare. 


Stih: Preasfântă Născătoare de Dumnezeu, miluieşte-ne pe noi. 


Darul lui Dumnezeu acum din destul se dă, prea curată de Dumnezeu Născătoare, 
din cinstită racla ta, celor ce se închină ţie cu credinţă. 


Stih: Preasfântă Născătoare de Dumnezeu, miluieşte-ne pe noi. 


Cu puterea ta credincioşii împărați se încing. Pe tine, de Dumnezeu Născătoare, 
legătură avându-te cetatea ta, cu brâul tău se cinsteşte. 


Stih: Preasfântă Născătoare de Dumnezeu, miluieşte-ne pe noi. 


Darul tău s-a arătat cunoscut cu adevărat, Preacurată, cu prea mărire lucrând puteri 
şi minuni în tot pământul. 


Cântarea a 6-a 


Irmos: Jertfi-voi Ție cu glas de laudă, Doamne, Biserica strigă către Tine, de sâ- 
gele demonilor curăţindu-se, cu sângele cel curs prin milostivire din coasta Ta. 


Stih: Preasfântă Născătoare de Dumnezeu, miluieşte-ne pe noi. 
Pe tine toată mai presus de fire te-a prea mărit Domnul; numai pe tine toată te-a 


Inălţat, pe tine toată te-a cinstit mai presus de cuvânt, de Dumnezeu Născătoare, în 
Biserica ta, împreună cu brâul şi cu dumnezeiasca raclă. 


Stih: Preasfântă Născătoare de Dumnezeu, miluieşte-ne pe noi. 


Izvorăsc din noianul darului izvoare, din sicriul tău, Preacurată şi toată lumea în- 
conjură, adăpând pe cei ce se închină cu credinţă naşterii tale. 


Stih: Preasfântă Născătoare de Dumnezeu, miluieşte-ne pe noi. 


Tărie pe tine credincioşii câştigându-te şi laudă, se încing cu slavă, de Dumnezeu 
Născătoare, cinstit brâul tău avându-l ca o podoabă prea luminată şi cinstită. 


Condac, glasul al 2-lea: 

Podobie: Pe cea întru rugăciuni... 

Cinstit brâul tău, care a cuprins pântecele tău cel de Dumnezeu primitor, de Dum- 
nezeu Născătoare, este putere nebiruită cetăţii tale şi vistierie de bunătăţi neîmpu- 
ținată. Căci numai tu singură ai născut, fiind pururea Fecioară. 

Cântarea a 7-a 

Irmos: In cuptorul persan tinerii lui Avram, de dorul dreptei credinţe, mai vârtos 
decât de văpaia focului fiind aprinşi, au grăit: Binecuvântat eşti în Biserica slavei 
Tale, Doamne. 

Stih: Preasfântă Născătoare de Dumnezeu, miluieşte-ne pe noi. 

Tu Insuţi fiind ca un Soare al dreptății, Dătătorule de lumină, dumnezeieşte ai 
luminat Biserica celei cinstite, cu darurile tale cele de multe feluri; în care, răsă- 


rind, împrăştie raze brâul aceleia. 


Stih: Preasfântă Născătoare de Dumnezeu, miluieşte-ne pe noi. 


Inconjurând racla ta ca năstrapa cea de aur, ceea ce numai tu eşti curată, ne împăr- 
tăşim acum cu adevărat de dumnezeiasca dulceaţă a darurilor, prea binecuvântată şi 
ca pe ceea ce este mai presus decât închipuirile tale, o cinstim pe dânsa. 


Stih: Preasfântă Născătoare de Dumnezeu, miluieşte-ne pe noi. 


Varsă din sine cu adevărat paharele tale, Fecioară prea curată, dar de minuni cre- 
dincioşilor şi din cinstitul tău sicriu ies din destul izvoare ca din alt Eden. 


Stih: Preasfântă Născătoare de Dumnezeu, miluieşte-ne pe noi. 

Acum vă apropiaţi cu veselie toţi cei de pe pământ. Veniţi, îndeamnă sicriul în 
taină, de cuprindeți prea mărit brâul al Doamnei, care ca o vistierie este pusă în 
mine. 

Cântarea a 8-a 

Irmos: Mâinile întinzându-şi Daniel, gurile leilor cele deschise în groapă le-a 
încuiat şi puterea focului au stins, cu buna faptă încingându-se, tinerii cei iubitori 
de dreapta credinţă, grăind: Binecuvântaţi, toate lucrurile Domnului, pe Domnul. 
Stih: Preasfântă Născătoare de Dumnezeu, miluieşte-ne pe noi. 

Dumnezeieştile lespezi cele scrise cu mâna lui Dumnezeu, sicriul cel de demult le- 
a ţinut în sine, prea curată Stăpână; iar cuvioasa şi cinstita racla ta ţine în sine 


brâul, ce a cuprins numai pe Dătătorul de Lege. O, înfricoşătoare Taină! 


Stih: Preasfântă Născătoare de Dumnezeu, miluieşte-ne pe noi. 


Ingerii, prea cinstită curată, acum împreună dănţuiesc, în cinstită biserica ta şi 
înconjoară, Stăpână, cinstitul şi Sfântul tău brâu, căruia cu dragoste şi cu 
bucurie şi cu veselie multă ne închinăm, lăudându-te pe tine, Slava neamului 
nostru. 


Stih: Preasfântă Născătoare de Dumnezeu, miluieşte-ne pe noi. 

Toiag care ai odrăslit Floarea Vieţii, tu eşti, bucuria tuturor mult cinstită, Prea- 
curată; vas primitor de mireasma Duhului, vistierie de bunătăţi, izvor de miresme, 
din care mir de tămăduiri izvorăşte dumnezeiasca raclă. 

Stih: Preasfântă Născătoare de Dumnezeu, miluieşte-ne pe noi. 

Laudă măririle tale, prea cinstită Curată, oştile cele de duhuri şi propovăduiesc toți 
patriarhi şi proorocii luminat, cu Sfinţii apostoli şi cetele mucenicilor, cu care ne 


închinăm ţie. 


Cântarea a 9-a 


Irmos: Hristos, Piatra cea netăiată de mână, cea din capul unghiului, din tine, mun- 
tele cel netăiat, S-a tăiat, Fecioară, adunând firile cele osebite. Pentru aceasta vese- 
lindu-ne, pe tine Născătoare de Dumnezeu te mărim. 


Stih: Preasfântă Născătoare de Dumnezeu, miluieşte-ne pe noi. 

Cămară prea cinstită cu adevărat, de Dumnezeu Născătoare, racla ta s-a arătat; căci 
ține în sine după vrednicie Sfânt brâul tău, ca o încingere feciorească şi de Mireasă, 
şI-l păzeşte ca o vistierie de viaţă. 

Stih: Preasfântă Născătoare de Dumnezeu, miluieşte-ne pe noi. 

Ca şi cu o dumnezeiască coroană de podoabă, cu dumnezeiesc şi prea sfânt brâul 
tău astăzi biserica încingându-se, de Dumnezeu Născătoare, împărăteşte se vese- 
leşte şi se înfrumuseţează cu mărirea ta. 

Stih: Preasfântă Născătoare de Dumnezeu, miluieşte-ne pe noi. 

Biserica Fecioarei, care se aseamănă cu toată buna podoabă cerească, astăzi cre- 
dincioşii primind-o, cu razele darurilor ca şi cu nişte frumuseți de stele strălucind, 


vă luminaţi. 


Stih: Preasfântă Născătoare de Dumnezeu, miluieşte-ne pe noi. 


Are cetatea ta Sfântul tău brâu, de Dumnezeu Născătoare, legătură de pace şi zid şi 
dumnezeiască unire de învăţătură, laudă şi biruinţă dreptmăritorilor creştini. 


Stih: Preasfântă Născătoare de Dumnezeu, miluieşte-ne pe noi. 


Lăudăm slava ta cea negrăită şi darul tău cel neasemănat, că tu eşti izvorul înţe- 
lepciunii, din care iese Cuvântul tuturor, celor ce te cinstesc pe tine, Preacurată şi 
slăvesc pe Cel Născut al tău. 


Sedelna, glasul al 4-lea. Podobie: Cel ce Te-ai înălțat pe Cruce de bunăvoie, po- 
porului "Tău celui nou, numit cu numele Tău, îndurările Tale dăruieşte-i, Hristoase 
Dumnezeule. Veseleşte cu puterea Ta pe bine credincioşii creştini, dăruindu-le lor 
biruinţă asupra celui potrivnic, având ajutorul Tău armă de pace, nebiruită biruinţă. 


Punerea cinstitului tău brâu Biserica ta luminos o prăznuieşte şi cu osârdie grăieşte 
către tine: Fecioară curată, ocroteşte pe toți de puterea vrăjmaşilor; sfărâmă întă- 


râtările barbarilor, celor necredincioşi şi îndreptează viaţa noastră, ca să facem voi- 
le Domnului cele dumnezeieşti. 


Sedelna, glasul al 4-lea. Podobie: Cel ce Te-ai înălțat pe Cruce de bunăvoie, po- 
porului Tău celui nou, numit cu numele Tău, îndurările Tale dăruieşte-i, Hristoase 
Dumnezeule. Veseleşte cu puterea Ta pe bine credincioşii creştini, dăruindu-le lor 
biruinţă asupra celui potrivnic, având ajutorul Tău armă de pace, nebiruită biruinţă. 


Izvoarele tămăduirilor, de Dumnezeu Născătoare, care ies din prea cinstit sicriul 
tău ca din Eden, adapă faţa pământului, daruri vărsând celor ce te cinstesc pe tine 
cu credinţă. Pentru aceasta, te lăudăm şi cu cinste te slăvim şi cu mulţumire grăim: 
Bucură-te, ceea ce eşti singura nădejde a celor ce te laudă pe tine. 


Sedelna, glasul al 4-lea. Podobie: Arătatu-Te-ai astăzi lumi şi Lumina Ta, Doa- 
mne s-a însemnat peste noi care cu cunoştinţă Te lăudăm, venit-ai şi Te-ai arătat, 
Lumina cea neapropiată. 


Punerea cinstitului tău brâu prăznuieşte astăzi poporul tău, ceea ce eşti cu totul fără 
prihană şi cu osârdie grăiesc către tine: Bucură-te, Fecioară, lauda creştinilor. 


Canon de rugăciune la praznicul aşezării în raclă a cinstitului brâu al Maicii 
Domnului (2) 


Tropar la praznicul aşezării în raclă a cinstitului brâu al Maicii Domnului, glasul 
al 8-lea: Născătoare de Dumnezeu pururea Fecioară, acoperământul oamenilor, 


veşmântul şi brâul prea curatului tău trup, puternic acoperământ cetăţii tale ai 
dăruit prin naşterea ta cea fără sămânță, nestricată rămânând. Că întru tine şi firea 
se înnoieşte şi vremea. Pentru aceasta, te rugăm, pace cetăţii tale dăruieşte şi sufle- 
telor noastre mare milă. 


facere a lui losif 
Cântarea 1 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm. 


Stih: Preasfântă Născătoare de Dumnezeu, miluieşte-ne pe noi. 
Cu dumnezeiască tărie încinge-mă pe mine cel ce măresc în cântări cu dreaptă 
credinţă sfinţit brâul tău, care este dumnezeiască încingere a cetăţii tale şi întărire, 


Fecioară şi îngrădire nesurpată pentru turma ta, prea curată Fecioară. 


Stih: Preasfântă Născătoare de Dumnezeu, miluieşte-ne pe noi. 


Tu L-ai născut pe Dumnezeu cel Puternic, care încinge cu putere pe toţi cei bine 
credincioşi, Ceea ce eşti cu totul fără prihană. Pentru aceasta, te fericim pe tine 
şi dumnezeiescul tău brâu cu bucurie sărutându-l, har şi milă luăm. 


Slavă Tatălui şi Fiului şi Sfântului Duh. 


Cu bucurie astăzi dănţuim împrejurul punerii sfinţitului brâu al curatei Fiicei a lui 
Dumnezeu; din care încingere a nestricăciunii s-a ţesut nouă şi îmbrăcăminte 
nestricăcioasă şi haină neruptă. 


Şi acum şi pururea şi în vecii vecilor. Amin (a Născătoarei). 


Sub puterea ta aleargă poporul tău, Ceea ce eşti cu totul fără prihană şi sub aco- 
perământul tău scapă totdeauna; tuturor fu ajutătoare şi dă tuturor cererilor cele 
către mântuire, izbăvind din nevoi sufletele noastre. 


Catavasie: Cruce însemnând Moise cu toiagul, Marea Roşie a despărțit-o lui 
Israel, celui ce pedestru a trecut-o; iar, de-a curmezişul lovind-o, a împreunat-o 
împotriva carelor lui Faraon, deasupra scriind nebiruita armă. Pentru aceea, lui 
Hristos să-l cântăm, Dumnezeului nostru, că S-a prea slăvit. 


Cântarea a 3-a 


Irmos: Doamne, cel ce ai făcut cele de deasupra Crugului Ceresc şi ai zidit Bise- 
rica, Tu pe mine mă întăreşte întru dragostea Ta, Cel ce eşti marginea doririlor şi 
credincioşilor întărire, unule lubitorule de oameni. 


Stih: Preasfântă Născătoare de Dumnezeu, miluieşte-ne pe noi. 

Inima se înnoieşte, atingându-se cu călduroasă credință de sfinţitul brâu al Fe- 
cloarei şi se încinge cu putere nebiruită, împotriva patimilor celor necurate şi a 
vrăjmaşilor celor fără de trup, nevătămată rămânând. 

Stih: Preasfântă Născătoare de Dumnezeu, miluieşte-ne pe noi. 

Rămâne încă nestricat sfințit brâul tău, care prea curat trupul tău Fecioară, a încins; 
sfințind pe cei ce se apropie cu bună credinţă şi îi scoate din stricăciunea bolilor şi 


a necazurilor. 


Slavă Tatălui şi Fiului şi Sfântului Duh. 


A1 fost casă prea frumoasă, prea curată, Cuvântului celui ce S-a Intrupat din tine şi 
în sfântă casa ta, ai binevoit a se pune brâul tău pe care, sărutându-l, ne sfinţim. 


Şi acum şi pururea şi în vecii vecilor. Amin (a Născătoarei). 


Cinstit Brâul tău întru bucuria inimii cu cinste toți îl sărutăm, care este cinstea 
tuturor credincioşilor, de Dumnezeu Născătoare, ca unul care s-a atins de prea 
cinstit trupul tău. 


Catavasie: Toiagul spre închipuirea Tainei se primeşte; căci cu odrăslire a ales 
preot, iar Bisericii celei mai înainte neroditoare, acum a înflorit lemnul Crucii, spre 
putere şi spre întărire. 


Cântarea a 4-a 

Irmos: Tu eşti tăria mea, Doamne; Tu - şi puterea mea; Tu - Dumnezeul meu; Tu 
- bucuria mea, Cel ce n-ai lăsat sânurile Părinteşti şi a noastră sărăcie ai cercetat-o. 
Pentru aceasta, cu proorocul Avacum strig către Tine: Slavă puterii Tale, Iubi- 


torule de oameni. 


Stih: Preasfântă Născătoare de Dumnezeu, miluieşte-ne pe noi. 


Inălţându-te la Lumina cea neapusă, după ce ai adormit, ai lăsat celor ce te fericesc 
pe tine, în locul trupului tău, cinstitul brâu, curată, izvor de tămăduiri fiind şi loc de 
mântuire şi apărătoare cetăţii tale celei ce te cinsteşte pe tine, Preacurată. 


Stih: Preasfântă Născătoare de Dumnezeu, miluieşte-ne pe noi. 

Ca într-un cer nou intrăm noi în casa ta, în care vistierie s-a pus, ca un soare lumi- 
nos, dumnezeiescul brâu, strălucind raze de minuni şi inimile tuturor lu-minând, 
Fecioară şi negura patimilor gonind. 

Stih: Preasfântă Născătoare de Dumnezeu, miluieşte-ne pe noi. 

Tu eşti sicriul sfinţeniei celei înțelegătoare, Preacurată cu totul lăudată şi cinstită 
racla ta, care are în sine brâul pe care l-ai purtat încingându-te, o dai poporului tău 


drept scăpare tuturor şi izvor de tămăduiri nedeşertat. 


Slavă Tatălui şi Fiului şi Sfântului Duh. 


Venit-a cetăţii tale dar mult bogat, cinstitul tău brâu, prea lăudată. Şi s-a pus lumi- 
nat în această zi în dumnezeiască casa ta aceasta şi s-a făcut pricină de praznic 
mare, de Dumnezeu Născătoare, celor ce te iubesc pe tine cu căldură. 


Şi acum şi pururea şi în vecii vecilor. Amin (a Născătoarei). 

Umbrele Legii şi vorbele cele ascunse ale proorocilor mai înainte te-au arătat pe 
tine, Preacurată, că aveai să fii Maică adevărată a lui Dumnezeu. Prin care 
blestemul s-a pierdut şi a înflorit desăvârşit binecuvântarea şi mântuitorul dar, 


celor ce te laudă pe tine cu credinţă şi cu dragoste. 


Catavasie: Auzit-am, Doamne, taina iconomiei Tale, înţeles-am lucrurile Tale şi 
am prea slăvit Dumnezeirea Ta. 


Cântarea a 5-a 

Irmos: Pentru ce m-ai lepădat de la faţa Ta, Cel ce eşti Lumină neajunsă şi m-a 
acoperit întunericul cel străin pe mine, ticălosul? Ci mă întoarce şi la lumina 
poruncilor Tale îndreptează căile mele, rogu-mă. 

Stih: Preasfântă Născătoare de Dumnezeu, miluieşte-ne pe noi. 

Dumnezeiescul brâu punându-se astăzi în casa ta, Ceea ce eşti de Dumnezeu 
dăruită, împreună cu dânsul s-a pus toată darea bunătăţilor, celor ce au trebuinţă şi 


se umple de sfinţenie tot cel ce se apropie, cererile cu credinţă luând. 


Stih: Preasfântă Născătoare de Dumnezeu, miluieşte-ne pe noi. 


Infrumuseţatu-te-ai, Fecioară, pe Cuvântul cel prea frumos născându-L. Şi în 
biserica ta cea frumoasă ai binevoit a fi pus brâul tău cel frumos, care a încins fru- 
mos trupul tău, de Dumnezeu Născătoare. 


Slavă Tatălui şi Fiului şi Sfântului Duh. 
Sfântă casa ta ca alt Rai tuturor se cunoaşte, câştigându-şi în mijloc ca un trandafir 
cu bun miros, brâul tău, care umple de bună mireasmă dumnezeiască inimile celor 


ce se apropie cu credință, Ceea ce eşti cu totul fără prihană. 


Şi acum şi pururea şi în vecii vecilor. Amin (a Născătoarei). 


Norul dumnezeieştii ploi te-ai făcut, Ceea ce eşti cu totul fără prihană din care 
picură apă de mântuire şi izvor care a adus la rodirea dreptei credinţe pământul cel 
uscat prin greşeli; pentru aceasta, cu credinţă pe tine te mărim. 


Catavasie: O, de trei ori fericite lemn, pe care a fost răstignit Hristos, Împăratul şi 
Domnul; prin care a căzut cel ce a înşelat cu lemnul, înşelat fiind de Cel ce a fost 
pironit pe tine cu trupul, de Dumnezeu, care dă pace sufletelor noastre. 


Cântarea a 6-a 

Irmos: Adâncul păcatelor mele şi viforul gândurilor mă tulbură şi în adâncul 
deznădăjduirii celei silnice mă afundă; ci, întinde-mi şi mie mâna Ta cea tare, ca 
apostolului Petru, Indreptătorule şi mă mântuieşte. 

Stih: Preasfântă Născătoare de Dumnezeu, miluieşte-ne pe noi. 

Ca pe un Prunc tânăr ai născut nouă pe Cel mai înainte de toţi vecii şi înnoieşti 
inimile cele învechite cu păcatul, care a luat înnoire prin punerea cinstitului tău 
brâu, curată, pururea Fecioară. 

Stih: Preasfântă Născătoare de Dumnezeu, miluieşte-ne pe noi. 

Sfântă biserica ta minunată este întru dreptate, căci câştigând minunat brâul tău cel 
ce varsă din sine minuni, credincioşilor se arată noian de tămăduiri, de Dumnezeu 
Născătoare, Maică Fecioară. 

Slavă Tatălui şi Fiului şi Sfântului Duh. 

Veselitu-s-a tot sufletul, adunându-se în Sfântă biserica ta şi într-însa văzând, de 
Dumnezeu Născătoare, brâul tău ca un soare luminos, din sine dând lumina da- 
rurilor Atotfăcătorului şi Dumnezeiescului Duh. 

Şi acum şi pururea şi în vecii vecilor. Amin (a Născătoarei). 

Intăreşte Curată, inimile noastre, trecând cu vederea toate păcatele şi încinge cu 


putere pe cei ce au câştigat cu credinţă Brâul tău, ca o vistierie de mult preţ şi 
neschimbătoare. 


Catavasie: In pântecele fiarei celei din apă, lona, palmele întinzându-şi în chipul 
Crucii, mântuitoarea patimă mai înainte a închipuit-o vădit, de unde, a treia zi 


ieşind, Invierea cea mai presus de lume a însemnat, a lui Hristos Dumnezeu, Cel ce 
a fost Răstignit cu trupul şi cu Invierea cea de a treia zi lumea a luminat. 


Condac, glasul al 2-lea: 

Podobie: Pe cea întru rugăciuni... 

Cinstit brâul tău, care a cuprins pântecele tău cel de Dumnezeu primitor, de 
Dumnezeu Născătoare, este putere nebiruită cetăţii tale şi vistierie de bunătăţi ne- 
împuţinată. Căci numai tu Singură ai născut, fiind pururea Fecioară. 

Cântarea a 7-a 

Irmos: De pogorârea lui Dumnezeu, focul s-a ruşinat în Babilon, oarecând. Pentru 
aceasta tinerii în cuptor cu picioare vesele ca într-o grădină verde, săltând au 
cântat: Binecuvântat eşti Dumnezeul părinților noştri. 

Stih: Preasfântă Născătoare de Dumnezeu, miluieşte-ne pe noi. 

Împărăteasa tuturor la Locaşurile Cereşti ducându-se, a lăsat brâul său bogăţie 
împărătesei tuturor cetăților, prin care se mântuiesc de năvălirea vrăjmaşilor văzuţi 
ŞI nevăzuţi. 

Stih: Preasfântă Născătoare de Dumnezeu, miluieşte-ne pe noi. 

Să ne apropiem acum la izvorul cel ce izvorăşte dar şi milă la cinstita raclă care 
ține prea cinstitul brâu, al celei ce a cinstit firea omenească cu cinstită naşterea sa, 
a Fecioarei şi Maicii. 

Slavă Tatălui şi Fiului şi Sfântului Duh. 

Lăudaţi pe Domnul toate Puterile Cereşti şi pe Ceea ce L-a născut pe El; prea 
măriţi-o, toate limbile omeneşti; că a dăruit brâul său scăpare adevărată şi mântuire 
credincioşilor. 

Şi acum şi pururea şi în vecii vecilor. Amin (a Născătoarei). 

Să picure de sus norii dreptate astăzi, întru punerea brâului tău, norule de Dumne- 


zeu dăruit şi tot sufletul să cânte dulce, bucurându-se: Binecuvântat eşti Dumne- 
zeul părinţilor noştri. 


Catavasie: Nebuna poruncă a tiranului celui păgân, pe popoare le-a tulburat, 
suflând cu îngrozire şi cu hulă urâtă lui Dumnezeu; însă pe cei trei tineri nu i-a 
înfricoşat mânia cea de fiară, nici focul cel mistuitor; ci cu duh de rouă aducător ce 
împotrivă răsuna, împreună cu focul fiind, cântau: Prea lăudate Dumnezeul părin- 
ilor şi al nostru, bine eşti cuvântat. 


Cântarea a 8-a 


Irmos: De şapte ori, cuptorul, chinuitorul haldeilor l-a ars nebuneşte cinstitorilor 
de Dumnezeu şi văzându-i pe aceştia cu putere mai bună mântuiţi, a strigat: Pe 
Făcătorul şi Izbăvitorul: Tineri, bine-L cuvântaţi; preoți, lăudaţi-L; noroade, prea 
înălţați-L întru toţi veci. 


Stih: Preasfântă Născătoare de Dumnezeu, miluieşte-ne pe noi. 

Ca un scaun sfânta raclă s-a pus prea luminat înăuntrul Sfintelor celor neapropiate, 
ale singurei Fiice a lui Dumnezeu şi a curatei Impărătese a tuturor; care are brâul 
cel de odihnă, din care celor care se ostenesc în multe păcate, le vine din destul 


odihnă în chip desăvârşit. 


Stih: Preasfântă Născătoare de Dumnezeu, miluieşte-ne pe noi. 


Pe pământ cu sfinţenie ai Întrupat pe Domnul şi cu Sfintele tale mâini ai încins cu 
adevărat pe Cel ce încinge pe cei binecredincioşi cu putere. lar acum, suindu-te 
mai presus de ceruri, ai lăsat oamenilor cinstitul tău brâu, tărie şi acoperământ, 
Fecioară de Dumnezeu Născătoare. 


Binecuvântăm pe Tatăl şi pe Fiul şi pe Sfântul Duh, Domnul. 


Celor bolnavi, vindecare, celor ce alunecă, întărire, celor leneşi, dumnezeiască 
îmbărbătare, ocârmuire celor ce înoată, celor rătăciţi întoarcere, este cu ade- 
vărat, curată Fecioară, dumnezeiescul dar, care urmează cinstitului brâu; căruia 
cu credinţă ne închinăm, întru toţi vecii. 


Şi acum şi pururea şi în vecii vecilor. Amin (a Născătoarei). 


Săvârşind astăzi sfântă punerea dumnezeiescului tău brâu, sfințită prăznuire noi 
robi tăi facem şi cu bucurie grăim către tine: Bucură-te, de Dumnezeu Născătoare, 
bucuria îngerilor şi a tuturor oamenilor celor ce cântă cu credință: popoare, prea 
înălţaţi pe Hristos întru toţi veci. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul în toți vecii. 


Binecuvântaţi, tineri, cei în tocmai cu numărul Treimii, pe Făcătorul Dumnezeu, 
Părintele; lăudaţi pe Cuvântul cel ce S-a pogorât şi focul în rouă l-a prefăcut şi prea 
înălțaţi pe Duhul cel Preasfânt, care dă viaţă tuturor în toți vecii. 

Cântarea a 9-a 

Irmos: Infricoşatu-s-a tot auzul de nespusa lui Dumnezeu pogorâre, cum Cel 
Preaînalt de voie S-a pogorât până şi la trup, din pântece fecioresc făcându-Se om. 
Pentru aceea, pe prea curata, de Dumnezeu Născătoarea, credincioşii o mărim. 
Stih: Preasfântă Născătoare de Dumnezeu, miluieşte-ne pe noi. 

lată Dumnezeiescul pat al lui Solomon, pe care îl înconjoară şaizeci de puternici, 
adică cuvintele Scripturilor, ca într-un pat împărătesc, în cinstita raclă brâul se 


pune astăzi, spre chemarea tuturor celor smeriţi şi spre apărarea credincioşilor. 


Stih: Preasfântă Născătoare de Dumnezeu, miluieşte-ne pe noi. 


O, cetatea Impăratului Ceresc, de care s-au grăit lucruri prea mărite, pune cetăţii 
tale dar cinstit şi scump prea sfânt brâul tău, spre întărirea tuturor credincioşilor 
prin care purtătorii de cununi biruiesc pe vrăjmaşi, strălucind în dreapta credinţă. 


Stih: Preasfântă Născătoare de Dumnezeu, miluieşte-ne pe noi. 


Izvorâţi munţi acum dulceaţă şi dealuri veselie veşnică, adunările patriarhilor şi 
toate cetele mucenicilor, împreunarea proorocilor şi cinstita ceată a dumne- 
zeieştilor apostoli, veseliți-vă împreună cu noi toţi, întru punerea dumnezeiescului 
brâu al Fiicei lui Dumnezeu. 


Slavă Tatălui şi Fiului şi Sfântului Duh. 
Sfînţit-ai toate, Preasfântă Fecioară, prin naşterea ta şi acum ne-a dat nouă prea 


multă luminare, prea sfânt brâul tău; întru a cărui punere tot pământul dănţuieşte şi 
te cinsteşte pe tine, ceea ce ai umplut omenirea de bucurie negrăită. 


Şi acum şi pururea şi în vecii vecilor. Amin (a Născătoarei). 


De înşelătoarea dragoste a patimilor şi de vrăjmaşul ce mă ispiteşte totdeauna cu 
greutatea păcatelor şi de cumplita lene şi de izgonire şi de robie şi de pradă, degrab 
mă izbăveşte, prea curată, ca o Milostivă, pe mine cel ce scap la a ta milă. 


Catavasie: Rai de Taină eşti, Născătoare de Dumnezeu, care ai odrăslit nelucrat pe 
Hristos, de care lemnul Crucii cel de viaţă purtător, pe pământ a fost sădit. Pentru 
aceasta, acum înălţat fiind şi închinându-ne Lui, pe tine te mărim. 


Sedelna, glasul al 4-lea. Podobie: Cel ce Te-ai înălţat pe Cruce de bunăvoie, po- 
porului 'Tău celui nou, numit cu numele Tău, îndurările Tale dăruieşte-i, Hristoase 
Dumnezeule. Veseleşte cu puterea Ta pe bine credincioşii creştini, dăruindu-le lor 
biruinţă asupra celui potrivnic, având ajutorul Tău armă de pace, nebiruită biruinţă. 


Punerea cinstitului tău brâu Biserica ta luminos o prăznuieşte şi cu osârdie grăieşte 
către tine: Fecioară curată, ocroteşte pe toți de puterea vrăjmaşilor; sfărâmă întă- 
râtările barbarilor, celor necredincioşi şi îndreptează viaţa noastră, ca să facem 
voile Domnului cele dumnezeieşti. 


Sedelna, glasul al 4-lea. Podobie: Cel ce Te-ai înălțat pe Cruce de bunăvoie, po- 
porului Tău celui nou, numit cu numele Tău, îndurările Tale dăruieşte-i, Hristoase 
Dumnezeule. Veseleşte cu puterea Ta pe bine credincioşii creştini, dăruindu-le lor 
biruinţă asupra celui potrivnic, având ajutorul Tău armă de pace, nebiruită biruinţă. 


Izvoarele tămăduirilor, de Dumnezeu Născătoare, care ies din prea cinstit sicriul 
tău ca din Eden, adapă faţa pământului, daruri vărsând celor ce te cinstesc pe tine 
cu credinţă. Pentru aceasta, te lăudăm şi cu cinste te slăvim şi cu mulţumire grăim: 
Bucură-te, ceea ce eşti singura nădejde a celor ce te laudă pe tine. 


Sedelna, glasul al 4-lea. Podobie: Arătatu-Te-ai astăzi lumii şi Lumina Ta, 
Doamne s-a însemnat peste noi care cu cunoştinţă Te lăudăm, venit-ai şi Te-ai 
arătat, Lumina cea neapropiată. 


Punerea cinstitului tău brâu prăznuieşte astăzi poporul tău, ceea ce eşti cu totul fără 
prihană şi cu osârdie grăiesc către tine: Bucură-te Fecioară, lauda creştinilor. 


Acatistul brâului Maicii Domnului (31 august: Aşezarea cinstitului brâu al 
Maicii Domnului în raclă) 


Acatistul brâului Maicii Domnului (s.v. 31 august / s.n. 13 septembrie): 


https://www.academia.edu/106247768/Acatistul_ br 9% C3% A2ului_ Maicii Domnului _31_au 
gust 


https://archive.org/details/ac_20230904 


https://www.slideshare.net/slideshow/acatistul-braului-maicii-domnului-s-v-31-august-s-n- 
13-septembrie/271465618 


traducere din limba rusă 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 


izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


ie e ste 


Acatiste, Canoane si Rugaciuni - Acatistul Aşezarea în raclă a cinstitului brâu al 
Maicii Domnului: 


https://www.youtube.com/watch?v=z0CXu2nj KOA 


RUGACIUNEA ORTODOXA NADEJDE, AJUTOR SI IUBIRE —- ACATISTUL 
ASEZARII CINSTITULUI BRÂU AL MAICII DOMNULUI IN RACLĂ 31 
AUGUST: 

https://www.youtube.com/watch?v=zEoS9K Y Z5zU 

Troparul, glas 8: Născătoare de Dumnezeu pururea Fecioară, acoperământul oa- 
menilor, veşmântul şi brâul prea curatului tău trup, puternic acoperământ cetăţii 
tale ai dăruit prin naşterea ta cea fără sămânță, nestricată rămânând. Că întru tine şi 
firea se înnoieşte şi vremea. Pentru aceasta, te rugăm, pace cetăţii tale dăruieşte şi 
sufletelor noastre mare milă. 


&&& 


Condac 1 

Alergăm cu evlavie la prea cinstita Maica Domnului, la brâul ei dumnezeiesc, iar 
rugăciunea ne umple de luminare și de mireasma celor cereşti, și din adâncul fiinţei 
te rugăm, Fecioara bunătății, încinge-ne cu puterea lui, neprihănită, chemându-te: 
Bucură-te, cinstit brâu al Maicii Domnului, apără-ne de rău! 


Icos 1 

Îngerii cei nevăzuţi se închină cu teamă la brâul tău, Maica Domnului, iar noi cu 
credință cădem la el, slăvind sfințirea lui şi cu evlavie strigăm: 

Bucură-te, brâu al Fecioarei; 


Bucură-te, strălucirea lumii întregi; 

Bucură-te, cingătoarea Fecioarei neprihănite; 
Bucură-te, comoara Bisericii; 

Bucură-te, brâu scump al Doamnei cerului; 
Bucură-te, floare parfumată a cuvioşilor creştini; 
Bucură-te, cel ce ai încins trupul Fecioarei; 
Bucură-te, că slăbeşti puterea lingușitorului vrăjmaş; 
Bucură-te, lumină nestinsă a harului; 

Bucură-te, izvor nesecat de minuni; 

Bucură-te, prin care credinţa se transformă în minuni; 
Bucură-te, alungând duşmanii văzuți și nevăzuţi; 
Bucură-te, cinstit brâu al Maicii Domnului, apără-ne de rău! 


Condac 2 

Priveşte, Născătoare de Dumnezeu, cu un ochi binevoitor către cei care cu credință 
se apropie de sfântul tău brâu ca la un izvor de apă sfințită, îngenunchiind şi ce- 
rând harul tău, iar tu dăruiește-ne puterea de neînvins a celor ce Îi strigă lui Dum- 
nezeu: Aliluia! 


Icos 2 


Născătoare de Dumnezeu, aducând cinstitul brâu ca izvor al adevăratei bucurii în 
cetatea împărătească a Constantinopului, pe împărăteasă ai vindecat-o grabnic, iar 
nouă dăruiește-ne har din belşug, strigând: 

Bucură-te, izvor de bucurie veșnică; 

Bucură-te, pahar de hrană sufletească; 

Bucură-te, că tu, Fecioară prea curată, cu brâul te-ai încins; 

Bucură-te, căci luminezi şi Muntele Athos; 

Bucură-te, că ai vindecat-o pe împărăteasa Zoe; 

Bucură-te, că aduci sporirea minţii; 

Bucură-te, veșmânt curat al Preasfintei Născătoare de Dumnezeu; 

Bucură-te, săgeată de foc împotriva dușmanului ucigaş; 

Bucură-te, bucuria iertării şi a mijlocirii la Hristos; 

Bucură-te, refugiu liniştit pentru sufletele împovărate; 

Bucură-te, evlavioasă rugătoare la Hristos; 

Bucură-te, alungând patimile care ne luptă; 

Bucură-te, cinstit brâu al Maicii Domnului, apără-ne de rău! 


Condac 3 


PreaSfântă curată şi neîntinată Fecioară, urcându-te la ceruri cu mâna ta ai dăruit 


apostolului Toma, prea sfântul tău brâu, lăsându-l ca dar să ne împlinească rugă- 
ciunile, atot cântată, iar noi cântăm şi strigăm către tine: Aliluia! 


Icos 3 

Sfânta Mănăstire Vatopedu din Muntele Athos se laudă cu bogăţia unei bucăţi din 
prea sfântul tău brâu, Maica Domnului, fiind stâlp al mijlocirii tale, iar credincioşii 
1 se închină cu evlavie și cu duioşie te cheamă: 

Bucură-te, bogăţie a nestricăciunii; 

Bucură-te, stâlp al compasiunii; 

Bucură-te, dătător nesecat de binecuvântări; 

Bucură-te, puterea neclintită călugărilor; 

Bucură-te, brâu cinstit ce aduci bucuria îngerilor; 

Bucură-te, sprijinul călugărilor în ispite şi necazuri; 

Bucură-te, laudă prețioasă a Mănăstirii Vatopedu; 

Bucură-te, evlavios cântec biruitor; 

Bucură-te, suflare de tămâie cerească; 

Bucură-te, apărătorul cetăţii nebiruite; 

Bucură-te, că monahii sunt întăriți de tine; 

Bucură-te, că prin tine cei ce fac război sunt distruși; 

Bucură-te, cinstit brâu al Maicii Domnului, apără-ne de rău! 


Condac 4 

Chivotul dătător de viaţă al brâului tău atot cinstit dă-ni-l şi nouă, Fecioară înmi- 
resmată de har şi alungă din sufletele noastre duhoarea cea rea patimilor, ca noi 
minunându-ne de măreţia ta să strigăm: Aliluia! 


Icos 4 

Brâul tău sfânt, Preasfântă Fecioară, strălucește ca o lumină pe Muntele Athos, iar 
razele lui în formă de aur umplu inimile credincioşilor cu harul ceresc, iar noi te 
strigăm cu credinţă: 

Bucură-te, dătătorule de minuni; 

Bucură-te, harul luminii; 

Bucură-te, sfântă comoară; 

Bucură-te, luminare dumnezeiască a inimilor cu înțelepciune; 

Bucură-te, brâu care ai acoperit-o pe cea neprihănită pe pământ; 

Bucură-te, dăruind har şi multă putere; 

Bucură-te, că arăţi slava Fecioarei; 

Bucură-te, că îndepărtezi atacurile demonice; 

Bucură-te, dând multă vindecare; 

Bucură-te, eliberând sufletele de patimi; 

Bucură-te, bucurie dumnezeiască a credincioşilor; 

Bucură-te, plin de milostivire; 

Bucură-te, cinstit brâu al Maicii Domnului, apără-ne de rău! 


Condac 5 

Brâul tău, Maica Domnului, este dar dăruit de Dumnezeu, bogăţie cerească şi pute- 
re neînvinsă a patimilor, cu el ne încingem şi primim harul şi mila pe care le dai 
mereu celor ce strigă: Aliluia! 


Icos 5 

Sfântul tău brâu ne dă vindecarea sufletului şi a trupului, Preasfântă Născătoare de 
Dumnezeu, ceea ce eşti ca roua de primăvară așa cum spune prorocul Isaia, şi învă- 
luiţi de dulceaţa cerească pe care o reverşi asupra noastră te chemăm cu evlavie: 
Bucură-te, izvor al apelor nemuritoare ale harului; 

Bucură-te, dătător de rugăciune curată; 

Bucură-te, brâu atotcurat; 

Bucură-te, bucuria cerească a Bisericii; 

Bucură-te, sfântă comoară a darurilor duhovniceşti; 

Bucură-te, slăvită coroană a creştinilor evlavioşi; 

Bucură-te, zidul de nebiruit al Mănăstirii Vatopedu; 

Bucură-te, stâlp al cetății sfinte a inimii pentru întreaga lume; 


Bucură-te, cinstit brâu al Fecioarei; 

Bucura-te, prin care Dumnezeu ne-a răscumpărat; 

Bucură-te, binecuvântarea pântecelor spre rodire; 

Bucură-te, putere credincioasă dată de Dumnezeu; 

Bucură-te, cinstit brâu al Maicii Domnului, apără-ne de rău! 


Condac 6 

Dobândind sălaş la Mănăstirea Vatopedu ca o comoară dumnezeiască este brâul 
tău minunat, Maica Domnului, şi credincioşii îl laudă văzând minunile izvorâte, iar 
ție Stăpână îţi cântă cântări de mulțumire zicând: Aliluia! 


Icos 6 

Brâul tău cel sfânt străluceşte și toți credincioşii 1 se roagă cu evlavie, Maica Dom- 
nului, cântând purtarea ta de grijă şi strigând de bucurie: 
Bucură-te, brâu al Fecioarei; 

Bucură-te, slava Mănăstirii Vatopedu; 

Bucură-te, umbrit de harul Duhului Sfânt; 

Bucură-te, lauda poporului lui Hristos; 

Bucură-te, prea cinstit dintre darurile cereşti; 

Bucură-te, imn neîncetat cântat de călugări; 

Bucură-te, izvor al tămăduirii; 

Bucură-te, căci stingi flacăra patimilor; 

Bucură-te, cinstit brâu curat; 

Bucură-te, mântuire tuturor credincioşilor; 

Bucură-te, lumina strălucitoare a zorilor; 

Bucură-te, distrugând rădăcinile patimilor; 

Bucură-te, cinstit brâu al Maicii Domnului, apără-ne de rău! 


Condac 7 
Mărim brâul tău sfânt cu credinţă, atot cântată Maica Domnului, căci rugându-ne 
lui ne umplem de sfințire şi strigăm Fiului tău: Aliluia! 


Icos 7 

Întinde asupra noastră brâul tău ca un nor nevăzut de apărare, Născătoare de Dum- 
nezeu, şi umple-ne sufletele de sfințire şi duioşie dumnezeiască căci apelăm la tine 
şi strigăm la brâul tău: 

Bucură-te, cămin al harului dumnezeiesc; 

Bucură-te, comoară a milei; 

Bucură-te, izvorul darurilor date de Dumnezeu; 

Bucură-te, cingătoare a curatei Născătoare de Dumnezeu; 


Bucură-te, cel ce dai putere şi pace sufletelor; 

Bucură-te, dându-ne evlavie şi dulceaţă în rugăciune; 
Bucură-te, că emani raze de minuni; 

Bucură-te, că nimiceşti ferocitatea bolilor; 

Bucură-te, rază a bunătăţii lui Dumnezeu; 

Bucură-te, cetatea noastră dăruită de Dumnezeu; 

Bucură-te, dătătorule de bucurie adevărată; 

Bucură-te, că reînvii sufletele amorțite de păcate; 

Bucură-te, cinstit brâu al Maicii Domnului, apără-ne de rău! 


Condac 8 

Minunile tale sunt multe şi de nedescris, o, slăvit brâu al Împărătesei Fecioare, 
alungând epidemii de ciumă şi de multe boli molipsitoare, iar noi cu duioșie te 
strigăm: Aliluia! 


Icosul 8 

Brâul tău sfânt se arată refugiu pentru cei copleșiți, Fecioară Maria, căci harul tău 
face minuni pentru cei ce vin cu credință şi se roagă, iar noi strigăm cu dragoste: 
Bucură-te, vindecător de cancer; 

Bucură-te, descoperirea celor ascunse; 

Bucură-te, cel prin care Maica Domnului ne vizitează; 

Bucură-te, mijlocitor pentru sufletele îndurerate; 

Bucură-te, cămin sfânt al harului; 

Bucură-te, sfântă comoară a harului Fecioarei; 

Bucură-te, că ai vindecat epidemii de ciumă, holeră și alte boli molipsitoare; 
Bucură-te, că mijloceşti pentru credincioşi; 

Bucură-te, cărbune care stingi patimile; 

Bucură-te, aducând bucurie tuturor; 

Bucură-te, încăpere a multor daruri; 

Bucură-te, cinstit păstrător al slavei dumnezeiești; 

Bucură-te, cinstit brâu al Maicii Domnului, apără-ne de rău! 


Condac 9 

Slava ta, Fecioară Maria prea curată, răzbate şi din sfinţenia brâului tău cel cinstit, 
surprinzând mințile noastre a celor ce răsuflăm parfumul liniștit al mântuirii, stri- 
gând: Aliluia! 


Icos 9 


Brâul tău ne-a fost dat ca toiag al dumnezeieştii cetăți inima noastră, minunată 
Născătoare de Dumnezeu, căci ne este ajutor în toate necazurile şi ne umple de har, 
iar noi aducem laude: 

Bucură-te, vas de mireasmă sfântă; 

Bucură-te, diadema nestricăciunii; 

Bucură-te, cinstit refugiu al monahilor; 

Bucură-te, cu cântările de bucurie ridicate în Muntele Athos; 

Bucură-te, brâu al Fecioarei curate, sfințire atotcinstit; 

Bucură-te, căci darul ei ne umple viețile cu bucurie; 

Bucură-te, adevărata bucurie a Mănăstirii Vatopedu; 

Bucură-te, bucurie oricărei inimi evlavioase; 

Bucură-te, parfum al florilor harului; 

Bucură-te, suflare de frumuseţe cerească; 

Bucură-te, mireasmă de parfumuri divine; 

Bucură-te, cântec sfânt dumnezeiesc; 

Bucură-te, cinstit brâu al Maicii Domnului, apără-ne de rău! 


Condac 10 
Brâul tău ne este ocrotire şi mijlocire şi cu ajutorul lui Dumnezeu face pântecele 
femeilor pururea roditoare, Preasfântă Născătoare de Dumnezeu, iar noi ne apro- 


piem de el cu credinţă și căzând cu evlavie Il chemăm pe Hristos cel Născut din ti- 
ne: Aliluia! 


Icos 10 

Cu harul sfântului brâu al tău, Născătoare de Dumnezeu, încinge-ne cu tărie împo- 
triva vrăjmașului care ca un leu vine răcnind spre noi căutând pe cine să înghită, 
ajută-ne să îi biruim răutatea şi să te strigăm: 

Bucură-te, brâul Fecioarei cea curată; 

Bucură-te, paharul puterii Domnului; 

Bucură-te, pârghie mântuitoare care ne ridici sufletele curate spre Cer; 

Bucură-te, dezlegând legăturile patimilor; 

Bucură-te, brâu prea preţios al Născătoarei lui Hristos; 

Bucură-te, dar prea sfânt pentru poporul evlavios; 

Bucură-te, dătătorul nostru de putere sfântă; 

Bucură-te, cel ce alungi funia vrăjmaşului; 

Bucură-te, brâul Maicii Domnului; 

Bucură-te, slava femeilor dezlegate de nerodirea pântecelui; 

Bucură-te, împodobire a Bisericii lui Hristos; 

Bucură-te, bogăţia poporului ortodox; 

Bucură-te, cinstit brâu al Maicii Domnului, apără-ne de rău! 


Condac 11 

Cântăm cântări de mulțumire brâului celui cinstit al Născătoarei de Dumnezeu, că- 
ci prin el primim neîncetat harul ei, bucurându-ne de multe minuni și slăvindu-o pe 
Împărăteasa cea curată, strigând către Hristos: Aliluia! 


Icos 11 

Lumină primitoare de lumină este brâul tău cel sfânt de la Mănăstirea Vatopedu, 
Fecioară Maica Domnului, iar purtarea ta de grijă ne fereşte de toate ispitele, pe 
noi care te chemăm: 

Bucură-te, brâu al Fecioarei, 

Bucură-te, lumină a trezvici; 

Bucură-te, dar duhovnicesc; 

Bucură-te, tăria dată de Dumnezeu bolnavilor; 

Bucură-te, dătătorul puterii dumnezeiești celor credincioşi; 

Bucură-te, nimicitorul tuturor armatelor lui Baal; 

Bucură-te, că întărești puterea sufletelor; 

Bucură-te, călăuzindu-ne în urcușul duhovnicesc; 

Bucură-te, spălând rănile sufletelor; 

Bucură-te, nimicitor al oștilor vrăjmaşului; 

Bucură-te, adevărata noastră bucurie; 


Bucură-te, mângâiere dumnezeiască a credincioşilor; 
Bucură-te, cinstit brâu al Maicii Domnului, apără-ne de rău! 


Condac 12 

Bucură-te, Născătoare de Dumnezeu, căci Mănăstirea Vatopedu are brâul tău dum- 
nezeiesc, iar spre slăvirea măreției tale toate mănăstirilor se adună în rugăciune, 
lăudând slava ta şi Sfintei Treimi strigând: Aliluia? 


Icos 12 

Cântând după datorie, Fecioară Mania, ne plecăm capetele în faţa brâului tău plin 
de har şi propovăduim limpede minunile pe care le faci cu noi, iar către brâul prea 
sfânt strigăm toți cu mulțumire: 

Bucură-te, distrugând robia patimilor; 

Bucură-te, bucuria Mănăstirii Vatopedu; 

Bucură-te, ridicându-i la Dumnezeu pe cei credincioşi; 

Bucură-te, cel ce ne atragi la viața adevărată; 

Bucură-te, brâu atotcinstit, comoară a Bisericii; 

Bucură-te, bucurie lumii şi dătător de pace; 

Bucură-te, adăpostul mântuirii celor evlavioşi; 

Bucură-te, bogăţie mângâierii monahilor; 


Bucură-te, că prin tine suntem curăţiți de patimi; 

Bucură-te, brâu plin de lumină; 

Bucură-te, adevărata bucurie a sufletului; 

Bucură-te, acoperământ şi ajutor neîncetat; 

Bucură-te, cinstit brâu al Maicii Domnului, apără-ne de rău! 


Condac 13 (de 3 ori) 

O, brâule cel mai de preţ al prea curatei Maicii Domnului, care ai încins trupul ei 
cel sfânt, dăruieşte-ne Viaţa veşnică din comoara harului dumnezeiesc care sălășlu- 
ieşte în tine, iar noi către Hristos ne rugăm: Aliluia! 


Se spune iarăşi: 


Icos 1 
Ingerii cei nevăzuţi se închină cu teamă la brâul tău, Maica Domnului, iar noi cu 
credință cădem la el, slăvind sfinţirea lui şi cu evlavie strigăm: 


Bucură-te, brâu al Fecioarei; 

Bucură-te, strălucirea lumii întregi; 

Bucură-te, cingătoarea Fecioarei neprihănite; 
Bucură-te, comoara Bisericii; 

Bucură-te, brâu scump al Doamnei cerului; 
Bucură-te, floare parfumată a cuvioşilor creştini; 
Bucură-te, cel ce ai încins trupul Fecioarei; 
Bucură-te, că slăbești puterea lingușşitorului vrăjmaş; 
Bucură-te, lumină nestinsă a harului; 

Bucură-te, izvor nesecat de minuni; 

Bucură-te, prin care credinţa se transformă în minuni; 
Bucură-te, alungând duşmanii văzuți și nevăzuţi; 
Bucură-te, cinstit brâu al Maicii Domnului, apără-ne de rău! 


Condac 1 

Alergăm cu evlavie la prea cinstită Maica Domnului, la brâul ei dumnezeiesc, iar 
rugăciunea ne umple de luminare şi de mireasma celor cerești, şi din adâncul fiinţei 
te rugăm, Fecioara bunătăţii, încinge-ne cu puterea lui, neprihănită, chemându-te: 
Bucură-te, cinstit brâu al Maicii Domnului, apără-ne de rău! 


Apoi se zice această: 


Rugăciune către sfântul şi cinstitul brâu al Preasfintei Maicii Domnului 


Împărăteasa mea, nădejdea mea Maica Domnului, prietenă a orfanilor şi a celor 
oropsiţi, bucuria celor îndurerați, ocrotitoare celor jigniți. Vezi necazul meu, vezi 
durerea mea; ajută-mă ca pe unul slab, hrănește-mă ca pe copilul tău. la-mi 
greutatea, că nu am nici un alt ajutor în afară de tine, nici un altă mijlocitoare, nici 
un bun mângâietor, numai pe tine, Născătoare de Dumnezeu, te caut şi te chem să 
mă acoperi şi să mă mântuieşti pentru totdeauna. Amin. 


Condac către Sfântul şi prea cinstitul brâu al Preasfintei Maicii Domnului, glas 6: 
Pântecele tău de Dumnezeu primitor, Maica Domnului, a fost înconjurat de cin- 
stitul tău brâu, și prin el puterea turmei tale este de neînvins, dându-ne comori de 
putere şi rodire a pântecelui, căci tu eşti singura care L-ai născut pe Cel Veşnic, Fe- 
cloară. 


Mărimuri: Te mărim, prea curată Fecioară, fecioară aleasă de Dumnezeu, şi cin- 
stim sfântul tău brâu care dă vindecare tuturor celor i se roagă cu credinţă. 

ŞI apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale şi ale tuturor Sfinţilor, miluieşte-ne şi ne mân- 
tuieşte pe noi. Amin! 


Sursa: 


https://acoperamantulmaiciidomnului.wordpress.com/2022/02/04/acatistul-braul-maicii- 
domnul-31-august-asezarea-cinstitului-brau-al-maicii-domnului-in-racla/ 


https://salutis8.wordpress.com/2023/08/25/acatistul-braul-maicii-domnului-asezarea- 
cinstitului-brau-al-maicii-domnului-in-racla/ 


Imnografie 


Tropar la praznicul aşezării în raclă a cinstitului brâu al Maicii Domnului: Năs- 


cătoare de Dumnezeu pururea Fecioară, acoperământul oamenilor, veşmântul şi 
brâul prea curatului tău trup, puternic acoperământ cetăţii tale ai dăruit prin naşte- 
rea ta cea fără sămânță, nestricată rămânând. Că întru tine şi firea se înnoieşte şi 
vremea. Pentru aceasta, te rugăm, pace cetăţii tale dăruieşte şi sufletelor noastre 
mare milă. 


Condac la praznicul aşezării în raclă a cinstitului brâu al Maicii Domnului: Cinstit 
brâul tău, care a cuprins pântecele tău cel de Dumnezeu primitor, de Dumnezeu 
Născătoare, este putere nebiruită cetăţii tale şi vistierie de bunătăţi neîmpuţinată. 
Căci numai tu singură ai născut, fiind pururea Fecioară. 


(Video) Troparul Aşezării în raclă a brâului Maicii Domnului - Interpret: Otilia Si- 
meria: 
https://doxologia.ro/tropare/video-asezarea-racla-braului-maicii-domnului-tropar 


Sinaxar - Aşezarea cinstitului brâu al Maicii Domnului în raclă - 31 august: 
https://www.trinitas.tv/asezarea-cinstitului-brau-al-maicii-domnului-in-racla-31-august/ 

Vieţile Sfinţilor - Aşezarea în raclă a brâului Preasfintei Născătoare de 
Dumnezeu 


Cuvant Ortodox - Aşezarea în raclă a brâului Preasfintei Născătoare de Dumnezeu 
- 31 august: 
https://www.youtube.com/watch?v=QKf0dIB50Lg 

Cinstitul brâu al prea curatei Maicii lui Dumnezeu, cel adus în Constantinopol într- 
un sicriaş de aur cu pecetluire împărătească, a fost pus în biserica pe care 
dreptcredinciosul împărat Teodosie cel tânăr o zidise în numele Preasfintei Născă- 
toare de Dumnezeu, la locul ce se numea Halcopratie, adică "târgul de aramă". 


După mulţi ani, pe vremea împărăției lui Leon, femeia lui, Zoe, era supărată de 
duhul cel necurat. Pentru aceea, împăratul şi rudele lui aveau mâhnire; deci se 
făceau multe rugăciuni către Dumnezeu pentru împărăteasa care pătimea. 


Odată i s-a arătat o vedenie dumnezeiască, spunându-i că de se va pune pe dânsa 
Brâul Preasfintei Născătoare de Dumnezeu, va lua tămăduire. Împărăteasa a 
Spus această vedenie bărbatului ei, împăratul Leon şi îndată împăratul a rugat 
pe patriarh şi a dezlegat pecetea, apoi s-a deschis sicriul şi s-a aflat întreg 
cinstitul Brâu al prea curatei Maicii lui Dumnezeu, nici câtuşi de puţin vătămat 
de vechimea vremii şi l-a sărutat pe el cu cucernicie. Când patriarhul l-a întins 
pe el deasupra împărătesei, îndată s-a scăpat de chinuirea diavolească şi a 
câştigat desăvârşit tămăduirea bolii sale. 


Atunci toţi cu bucurie au prea mărit pe Hristos Dumnezeu şi pe prea curata Maica 
Lui cântând cântări de mulţumire; iar cinstitul Brâu punându-l într-aceeaşi raclă de 
aur, l-a pecetluit cu pecetea împărătească şi a aşezat prăznuire întru cinstea Prea- 
sfintei Fecioare Născătoare de Dumnezeu, întru aducerea aminte de minunea ce s-a 
făcut cu sfântul ei Brâu, prin singurul darul acela şi prin milostivirea şi iubirea de 
oameni a Aceluia ce S-a născut dintr-însa, adică lui Hristos Dumnezeul nostru. 


Sinaxar - Pomenirea punerii în sfânta raclă a cinstitului brâu al Preasfintei de 
Dumnezeu Născătoarei 


oqoXEWit foAca NptThia EU 


În această lună (august), în ziua a treizeci şi una, pomenirea punerii în sfânta 
raclă a cinstitului brâu al Preasfintei de Dumnezeu Născătoarei, în cinstita ei 
casă, care este în Halcopratia, unde a fost adus de la episcopia Zilaş, în zilele 
împăratului Iustinian şi minunea ce S-a făcut prin punerea cinstitului brâu 
deasupra împărătesei Zoe, soția împăratului Leon cel înţelept. 


Împăratul Arcadie, feciorul lui Teodosie cel mare, scoțând cinstitul brâu al 
Preasfintei de Dumnezeu Născătoarei din Ierusalim, căci acolo era păstrat cu 
cinstita ei haină până în acea vreme de o femeie fecioară, l-a adus în 
Constantinopol şi l-a pus într-un sicriu luminat, pe care l-a numit şi sfânta raclă. 


Deci trecând 410 ani, a deschis acea sfântă raclă împăratul Leon cel înţelept, 
pentru femeia sa Zoe, care era chinuită de duh necurat şi care văzuse şi 
dumnezeiasca vedenie; că de s-ar pune peste dânsa cinstitul brâu, s-ar lecui. Și 
s-a aflat cinstitul brâu strălucind ca şi cum ar fi fost ţesut atunci nou, având o 
pecete tipărită în aur şi hârtie codicel lipită, care arăta cu numărul, vremea, 
indictionul şi ziua în care fusese adus sfântul brâu în Constantinopol şi cum a 
fost pus de mâinile împăratului Arcadie în raclă, pecetluită fiind de dânsul. 
Acest brâu sărutându-l împăratul şi întinzându-l peste împărăteasă cu mâna 


patriarhului ce era atunci, o, minune, îndată s-a mântuit de boala împărăteasa şi 
toţi slăvind pe Mântuitorul Hristos şi dând laude de mulțumire Preacuratei 
Maicii Lui, l-au pus iarăşi în acea raclă unde era mai înainte. 


Tot în această zi, pomenirea înnoirii bisericii Preasfintei de Dumnezeu Născă- 
toarei, de la Neoria. 


Pe vremea împărăției binecredincioşilor împărați Mihail şi Teodora un oarecare 
patriciu cu numele Antonie, avea în Constantinopol o casă cinstită în curtea căreia 
era şi o biserică a Preasfintei de Dumnezeu Născătoarei. Din această biserică 
fusese luată podoaba de împărații cei mai dinainte luptători împotriva icoanelor, 
scoțând Sfintele icoane şi însemnându-se numai cruci în locul lor. Deci patriciul 
acesta iarăşi făcând icoanele bisericii aceştia cum se cuvenea, a făcut şi o baie 
foarte mică dedesubtul bisericii pentru trupeasca sa odihnă; iar deasupra acelei băi 
se făcea pururea slujba lui Dumnezeu. Pentru aceasta a umbrit întru dânsul darul 
Preasfântului Duh, prin Preacurata Maica Domnului nostru lisus Hristos şi au 
început a se face multe tămăduiri de multe feluri de boli. 


Incă oarecare iubitori de Dumnezeu se strânseră şi au cerut de la patriciul, să facă o 
dată pe săptămână baie pentru fraţii cei în Hristos şi mai ales bolnavi. Şi luând voie 


făceau aceasta cu credinţă şi se vindecau. 


După aceea, apropiindu-se să moară patriciul, a lăsat baia aceea şi biserica pe 
seama celor ce s-au aflat atunci oameni iubitori de Dumnezeu, pentru a lui 
sufletească mântuire. Însă aceia fiind săraci şi neavând nici apă de ajuns, nici alt 
venit, încet, încet, au părăsit grija lucrului şi baia a rămas neîngrijită. Şi jefuind-o 
unii şi alții de uneltele şi podoabele ce avea într-însa, a rămas la stingere 
desăvârşit. lar Sfânta biserică, căci era înaltă şi vindecătoare celor bolnavi, au 
lăsat-o, făcând slujba într-însa, un preot, care din dumnezeiescul dar ce era într- 
însa, avea din destul cele ce erau spre trebuinţa hranei. 


Deci fericitul împărat Roman făcându-şi palate împărăteşti şi trebuindu-i mult 
material de lucru şi fiind înştiinţat de această casă a Născătoarei de Dumnezeu că 
are mult material, a pus gând ca să o strice. 


lar Născătoarea de Dumnezeu ce locuia într-însa n-a îngăduit cele ce gândea 
împăratul. Căci în noaptea aceea s-a arătat celui ce era ispravnic peste lucru şi unui 
tânăr ce era rudă cu ispravnicul şi le-a zis cu groază, să nu cuteze nicidecum a-i 
strica biserica aceea. 


Și dacă s-a făcut ziua, spunând tânărul visul către maica ispravnicului a înţeles şi 
împăratul, care îndată cum auzi, zise cuvântul acesta: "Nu voi să am judecată cu 
Preasfânta Născătoare de Dumnezeu, ci încă voi înnoi casa aceea cu cele ce-i vor 
trebui”. 


Pentru aceasta, în loc să strice oamenii cei ce au fost trimişi, au curăţit baia cu toată 
nevoinţa şi au înălbit-o. După aceea gătindu-se toate şi făcându-se baie mai mare, 
de avea şi scăldătoare şi înfierbântând-o, se scăldară împărații: Roman, Constantin 
şi Hristofor şi bucurându-se întăriră baia şi cu hrisov de milă să aibă a lua pe 
fiecare an şi a dăruit-o la mănăstirea cea numită a ispravnicului pentru ca să poarte 
grijă de baie şi de biserica Născătoarei de Dumnezeu, monahii mănăstirii aceleia. 


Și câte minuni adică s-au făcut mai înainte în mai sus zisa biserică a Născătoarei de 
Dumnezeu, le vom lăsa, dar aici vom povesti una numai ce s-a făcut în vremea 
noastră. 


2 o e 


O femeie oarecare vestită a căzut în boală grea şi s-a umflat şi chinuindu-se cu 
nesuferite dureri, şi-a cheltuit toată averea sa la doctori şi nimic nu se folosi de 
la ei. Auzind de minunile ce se făceau la biserica Preasfintei Născătoarei de 
Dumnezeu, s-a dus şi ea acolo şi rămânând acolo câteva zile şi nimic folosindu- 
se, ci bântuită foarte rău de boală, a ieşit şi s-a dus la biserica Născătoarei de 
Dumnezeu cea din Vlaherne şi căzând la pământ se ruga zicând: "Miluieşte-mă, 
Maica lui Dumnezeu, că fiind lipsită de tot ajutorul omenesc, am năzuit la tine”. 


Deci rămânând acolo nouă zile, i s-a arătat în ziua cea de pe urmă 0 femeie de 
cinste zicându-i: 


Iar ea a zis către dânsa: "O, Stăpână, ştiu că pentru păcatele mele mă chinuiesc; 
dar ştiind că pentru noi păcătoşii Fiul tău şi Dumnezeul nostru S-a pogorât din 
ceruri şi născându-Se din pântecele tău S-a făcut om; drept aceea am năzuit la 
tine, ca să aflu milă, eu ticăloasa''. 


Iar Născătoarea de Dumnezeu zise iarăşi către dânsa: "Du-te la locaşul meu cel 


Dacă s-a trezit femeia a mulţumit lui Dumnezeu şi s-a dus degrab la Neorie şi 
căzând cu rugăciune la Maica lui Dumnezeu, zicea: "Miluieşte-mă, Stăpână şi 
plineşte milosârdia ta întru mânie”. 


Şi după ce a zis acestea a adormit şi a văzut iarăşi pe Născătoarea de Dumnezeu 


ce i se arătase împreună cu un bărbat frumos, care a zis către acela: "Iată 
şi acela îndată lovind-o peste pântece 


cu varga ce ţinea în mână, se făcu nevăzut, împreună cu Născătoarea de 
Dumnezeu ce se arătase cu dânsul. 


Deci trezindu-se femeia simţi că ieşea dintr-însa miros greu şi nesuferit şi îndată 
dezbrăcându-se de îmbrăcămintele ce purta, întră în baie şi spălându-se a ieşit 
cu femeile ce erau cu dânsa, sănătoasă şi vindecată. 


Şi închinându-se acelui sfânt loc, tămâia cu mirodenii, mulțumind Preasfintei 
Stăpânei de Dumnezeu Născătoarei, întru slava Celui ce S-a născut dintr-însa, 
Hristos Dumnezeul nostru. 


Sinaxar: Aşezarea în raclă a brâului Maicii Domnului 


Împăratul roman Arcadie (377-408) a scos cinstitul brâu al Preasfintei Născătoare 
de Dumnezeu din Ierusalim, unde era păstrat de o femeie fecioară şi l-a adus în 
Constantinopol, aşezându-l într-o raclă scumpă. 


După 410 ani a deschis acea raclă împăratul Leon cel înţelept (886-912) pentru 
femeia sa Zoe, care era chinuită de duh necurat şi care văzuse în vis că, dacă s-ar 
pune peste dânsa cinstitul brâu, s-ar lecui. Şi au aflat cinstitul brâu strălucitor şi 
luminos ca şi cum ar fi fost proaspăt ţesut cu fir de aur. Brâul avea şi o pecete de 
aur care indica ziua în care fusese adus sfântul brâu în Constantinopol şi cum a fost 
pus de mâinile împăratului Arcadie în racla pecetluită de dânsul. Sărutându-l împă- 
ratul Leon şi întinzându-l peste împărăteasă împreună cu patriarhul Constan- 
tinopolului, îndată s-a mântuit de boală împărăteasa. 


Toţi slăvind pe Mântuitorul Hristos şi pe Preacurata Maica Lui, au pus brâul iarăşi 
în acea raclă. 


Astăzi sunt pomeniţi Sfinţii mucenici Andrei, Iraclie, Faust şi Mina. 


(M. Nedelcu) 


Sinaxar - Istoria Sfântului Brâu 


Sfântul brâu al Preasfintei Născătoare de Dumnezeu, astăzi împărțit în trei bucăţi, 
este unicul odor care se păstrează din viaţa pământească a Maicii Domnului ce se 
găseşte în Sfânta mare Mănăstire Vatopedi. 


Potrivit tradiţiei, cinstitul brâu a fost ţesut de însăşi Maica Domnului din fire de 
cămilă şi după adormire, în momentul înălțării ei la ceruri, l-a dăruit Sfântului 
apostol Toma. 


„Prea Sfântă Curată şi neîntinată Fecioară, urcându-te la ceruri, cu mâna ta ai 
dăruit apostolului Toma, prea sfântul tău brâu”, psalmodiază Biserica în tro- 
parul sărbătorii punerii în raclă a cinstitului brâu al Preasfintei Născătoare de 
Dumnezeu. 


Două femei evlavioase din lerusalim au făgăduit că vor păstra cinstitul brâu. Maica 
Domnului, cu puţin înainte de adormirea sa, i-a cerut Sfântului evanghelist loan să 
împartă acestora şi cele două veşminte ale sale. Misiunea de păstrare, din generaţie 
în generaţie, a continuat-o o fecioară evlavioasă ce provenea din această familie. 


În timpul domniei împăratului Arcadie, fiul lui Teodosie cel mare, a avut loc mu- 
tarea cinstitului brâu în slăvita capitală a Imperiului Bizantin, în Constantinopol. Pe 
31 august, împăratul a aşezat cinstitul brâu într-o raclă foarte frumoasă, pe care a 
numit-o „racla sfântă”, pentru a proteja capitala Imperiului şi pe locuitorii acesteia 
de orice atac ostil, de orice nenorocire şi uneltire demonică. 


După câţiva ani, fiica lui Arcadie, împărăteasa Pulcheria, a ridicat o strălucită 
Biserică în regiunea numită Halcopratie [târgul de aramă], unde a aşezat Sfântul 
brâu. Aceeaşi împărăteasă l-a brodat cu fir de aur, formă în care se păstrează şi 
astăzi în Sfânta mare Mănăstire Vatoped. 


În secolul următor, nu se ştie exact când şi în ce împrejurări, Sfântul brâu a fost 
mutat în Zila Capadociei, la sud de Amasia, iar în timpul domniei împăratului 
Iustinian 1 (527-565), ctitorul Bisericii Sfintei Sofia, a fost adus din nou în 
Constantinopol. Succesorul lui, Iustinian al II-lea şi soția lui, Sofia, a renovat 
biserica arămarilor şi au ridicat paraclisul „Aghia Soros”, pe altarul căruia păstrau 
cinstitul brâu. 


Sfântul brâu al Maicii Domnului a săvârşit multe minuni în Constantinopol. A 
vindecat-o pe Zoi Zauntzi, soția împăratului Leon al VI-lea cel înţelept (886-921), 
care era chinuită de un duh necurat. Când patriarhul a întins deasupra ei Sfântul 
brâu, a fost izbăvită imediat de suferință. 


Gherman 1 (715-730), patriarhul Constantinopolului, menţionează cu entuziasm că 
Sfântul brâu păstrează de secole mireasma dumnezeiască a vindecărilor pe care le- 
a săvârşit, bucurându-i pe toţi cei care îl ating cu credinţă şi evlavie şi Iosif imno- 
graful (între anii 816-866) laudă sfânta relicvă, pentru că aceasta, prin harul Maicii 
Domnului, îi sfinţeşte pe credincioşii care vin să se închine cu evlavie, îi ridică din 
stricăciune şi îi izbăveşte de boli şi necazuri. 


În jurul anului 1150 Sfântul brâu se afla în Palatul cel mare al Constantinopolului, 
în Biserica Sfântului Mihail. Probabil că a fost tăiat în fragmente, iar fragmentele 
au fost dăruite şi altor biserici. 


În sec. al XII-lea şi mai exact în timpul domniei lui Manuil | Comnenul (1143- 
1180), s-a stabilit oficial sărbătoarea punerii în raclă a cinstitului brâu al Maicii 
Domnului pe 31 august, în timp ce în vechime se sărbătorea odată cu Aşezarea 
veşmântului Născătoarei de Dumnezeu în Vlaherne, pe 2 iulie. 


După cucerirea Constantinopolului de către cruciați, în timpul celei de-a patra 
cruciade, în 1204, unele bucăţi au fost furate de cetele de barbari şi mutate în Apus. 
Din fericire, nu s-au pierdut toate. Cert este că o parte din Sfântul brâu a rămas în 
Constantinopol şi după recuperarea lui, în 1261, de către Mihail VIII-lea 
paleologul era păstrat în Biserica din Vlaherne. Mărturia unui pelerin anonim rus în 
Constantinopol, între anii 1424-1453, este şi ultima [mărturie] legată de existenţa 
Sfântului brâu în Constantinopol. Nu se ştie ce s-a întâmplat cu acesta după că- 
derea Constantinopolului, în 1453. 


Cea mai mare parte a Sfântului brâu care există astăzi, se păstrează în Mănăstirea 
Vatoped. Acest fragment a ajuns în chip minunat în Mănăstire. 


Constantin cel mare a construit o cruce, pe care o lua cu el în campanii pentru a-l 
apăra pe el şi armata lui. În mijlocul crucii era o bucată din cinstitul Lemn; erau, 
de asemenea, casetuţe, unde erau aşezate şi sfinte moaşte ale celor mai importanţi 
mucenici şi o bucată din Sfântul brâu. Această cruce o luau în campanii toţi îm- 
păraţii. Într-o campanie împotriva bulgarilor, împăratul Issac al II-lea Anghelos 
(1185-1195) a fost învins de prinţul Asan. Un preot a aruncat în râu crucea 
împărătească, pentru a nu fi profanată de duşmani. Aceia însă au găsit-o şi au 
înmânat-o ţarului Asan al bulgarilor. 


Bulgarii nu aveau relaţii bune cu sârbii, ba chiar se înrăutăţeau, iar în jurul anului 
1330, armata bulgară a fost învinsă în luptă de sârbii conduşi de marele mucenic 
Lazăr (ţ 1389). Astfel, crucea împărătească a trecut în mâinile sârbilor. După 
patruzeci de ani, Lazăr a dăruit Mănăstirii Vatoped crucea împărătească a lui 
Constantin cel mare, împreună cu fragmente din cinstitul Lemn, Sfântul brâu şi alte 
sfinte moaşte. Pe spatele Sfintei Cruci se află scris în limba sârbă următoarele: 
„Lazăr, în Hristos Dumnezeu cneaz al Serbiei şi împărat al grecilor, dăruiesc 
această armă puternică, împreună cu prea curatul brâu al Sfintei Fecioare, Mă- 
năstirii Vatoped din împărăția mea”. De atunci se păstrează în Sfântul altar al 
Bisericii, adică în Biserica centrală a mănăstirii. 


Trebuie să menţionăm şi o altă tradiţie, care se cunoaşte în Mănăstirea Vatoped. 
Potrivit cu aceasta, Sfântul brâu a fost dăruit de împăratul loan al VI-lea 
Cantacuzino (1341-1354), care, după ce a renunţat la demnitatea împărătească, a 
fost tuns în monahism, primind numele Ioasaf şi a vieţuit în Mănăstirea Vatoped. 


In timpul dominaţiei turceşti, frații din mănăstire au făcut procesiuni cu cinstitul 
Brâu în Creta, Macedonia, Tracia, Constantinopol şi Asia mică pentru sfinţirea şi 
sprijinul grecilor înrobiţi şi izbăvirea de orice boală primejdioasă. 

Sinaxar - Aflarea cinstitului brâu al Maicii Domnului în Thira (Santorini) - 10 
octombrie 1830 


După cum menționează numeroase mărturii scrise aflate în biblioteca Sfintei mari 
Mănăstiri Vatopedi, precum şi un document din Thira, datat 1830, în luna iunie a 
anului 1820 au fost trimise în Creta spre păstrare, în timpul epidemiei de ciumă, 
sfinte moaște şi relicve, printre care se aflau şi cinstitul brâu al Maicii Domnului, o 
bucată din cinstita Cruce şi capul Sfântului Andrei Cretanul. "Toate acestea erau în- 
soțite de către ieromonahii Neofit şi Ambrozie, ierodiaconul Partenie şi monahii 
Dionisie şi Dorotei. 


Din pricina măcelului la care s-au dedat turcii în acea perioadă, cei doi ieromonahi, 
împreună cu monahul Dionisie au fost omorâţi, iar ierodiaconul Partenie, împreună 
cu monahul Dorotei, în încercarea de a salva sfintele relicve, s-au refugiat la 
Consulatul Englez. Însă, chiar și acolo, nimeni nu le garanta siguranța. Așadar, 
cinstitul brâu, împreună cu celelalte relicve au fost aşezate într-un depozit al con- 
sulatului, împreună cu celelalte lucruri de mare preţ ale creştinilor, iar la adăpostul 
nopții, pe un geam al clădirii consulatului, au fost coborâte în portul din Iraklio, 
unde le aștepta un vapor pregătit ca să le ducă la Sfântul Munte. 


In perioada aceea, chiar şi personalul diplomatic, împreună cu consulul englez, 
amenințați de turcii dezlănțuiţi, au fost nevoiți să părăsească consulatul şi să plece 
în Europa temându-se pentru viaţa lor. 


Corabia pe care se afla şi consulul englez Dominic Santantonio, împreună cu 
familia sa, şi unde se aflau și sfintele relicve, din pricina vântului potrivnic, dar şi a 
flotei turceşti care îl urmărea, a fost nevoit să acosteze în portul Thira al insulei 
Santorini la începutul anului 1821, unde a şi rămas pentru o perioadă. Din micul 
golf „„Athini6s” din insulă, consulul a urcat pe insulă până la Firă, păstrând ascun- 
se, fără să ştie cineva - nici măcar monahii vatopedinii - sfintele moaște. În mod 
paradoxal, însă, acolo a întâlnit foarte mulţi refugiați din Creta, pe care familia sa îi 
cunoştea foarte bine. 


Din pricina operațiunilor militare prilejuite de Revoluţia Grecească, consulul a 
hotărât să rămână pentru o perioadă în insulă, unde a fost primit foarte bine de 
clericii romano-catolici de pe insulă, el însuşi ajutând în toată această perioadă ca 
medic chirurg acolo unde era nevoie. 


Timp de zece ani, consulul a ținut sfintele relicve ascunse, fără ca cineva să ştie un- 
de se află, el intenționând ca mai târziu să le ducă în Europa și să le vândă. Insă nu 


a trecut foarte mult timp până ce refugiații cretani de pe insulă au descoperit „se- 
cretul” consulului, adică faptul că la el se afla Cinstitul Brâu, împreună cu celelalte 
sfinte moaşte. Atunci când această veste a ajuns la Vatopedi, conducerea mănăstirii 
i-a trimis pe monahii Dionisie şi Ştefan, care aveau cu ei documentul oficial care 
atesta proprietatea asupra relicvelor. Cei doi l-au informat despre toate acestea pe 
episcopul de Santorini, Zaharia. Îndată, acel vrednic episcop, însoţit de către dia- 
conul său Serafim Kairis şi de către comisarul de poliție Antonios Sigalâs, s-a pre- 
zentat la casa consulului englez pe care l-a rugat să-i predea sfintele relicve. 
Consulul, însă, nu voia să facă acest lucru pentru că, după cum relatează docu- 
mentul, „era presat de către soția sa, Stefania”. 


Atunci, comisarul de poliţie 1-a strâns pe toţi creştinii ortodocşi, cler şi credincioşi, 
în faţa casei consulului din Thirâ, cu prapuri și lumânări aprinse, în timp ce clo- 
potele bisericilor băteau. Din pricina acestor manifestări, consulul Dominic s-a 
temut de poporul ortodox ce se strânsese şi a rămas în fața casei lui în noaptea de 9 
spre zece octombrie 1830, şi, după ce i-a lăsat pentru puţin timp singuri pe 
vizitatorii săi, a ieșit din mijlocul lor şi a plecat. 


După ce s-a întors, a înștiințat pe toată lumea că a mers la mănăstirea „francilor” 
(catolicilor) şi a luat de acolo racla cu sfintele relicve. Apoi a pregătit 20 de 


sfeşnice de ceară, şi, după ce a tămâiat toată casa, pe toţi cei prezenţi şi pe cei doi 
părinţi de la Vatoped - care ajunseseră între timp în Santorini - lăcrimând, cu mare 
solemnitate a luat cinstitele moaşte, le-a ridicat în sus şi le-a înmânat episcopului 
Zaharia care, „plecându-şi genunchii” s-a închinat cu mare evlavie şi nemărginită 
bucurie. Născătoarea de Dumnezeu a mai făcut o minune cu robii săi! 


După slujba agheasmei, episcopul a luat racla de aur în care se afla cinstitul brâu, 
iar ceilalți doi monahi celelalte două sfinte moaşte, şi așa, cu mare alai, însoțiți de 
cler şi credincioşi, au ajuns la biserica mitropolitană din Firă, unde s-a oficiat o 
slujbă de mulțumire către Dumnezeu. Nu doar ortodocșii, ci şi francii (catolicii) au 
venit cu mic cu mare să se închine sfintelor moaște. Mulţi dintre cei care aveau 
suferinţe s-au vindecat iar cei care aveau demoni strigau că fug de puterea cin- 
stitului brâu. 


În zilele următoare, părinţii vatopedini au purtat sfintele relicve prin multe sate din 
insulă spre sfinţirea și binecuvântarea locuitorilor, iar poporul credincios, „precum 
roiul de albine” se aduna să se închine brâului făcător de minuni al Maicii Domnu- 
lui, care „răspândea mireasmă binecuvântată”, după cum se menţionează amănunțit 
în documente. 


Când s-au împlinit trei luni din ziua când Cinstitul Brâu a fost găsit, monahii, înso- 
uiţi de mulți locuitori din Thiră, care au adus daruri ale credincioșilor - printre care 
şi un calendar aurit pe care se găsea inscripția „THIRA” - au ajuns cu sfintele 
relicve la Mănăstirea Vatoped, acolo unde, părinţii au făcut „luminată priveghere” 
în ziua aceea. De asemenea, au rânduit ca sărbătoarea aflării şi arătării cinstitului 
brâu să se facă în fiecare an la 10 octombrie, în cinstea şi în amintirea Preasfintei 
Născătoare de Dumnezeu, lucru care se întâmplă până astăzi. 


Sursa: Matheos E. Mindrin6s, Slujbă de cântare pentru pomenirea aflăru cinstitului 
brâu al Născătoarei de Dumnezeu 


Sursa: 
http://wvww.pemptousia.ro/2015/10/aflarea-cinstitului-brau-al-maicii-domnului-in-thira- 


santorini-10-octombrie-1830/ 


Arhid. Ștefan Sfarghie - Sinaxar - Aşezarea cinstitului brâu al Maicii 
Domnului în raclă 


In această zi pomenim punerea în sfânta raclă a cinstitului brâu al Preasfintei Năs- 
cătoare de Dumnezeu. 


Încă din vechime, creştinii au arătat evlavie pentru lucrurile care au aparţinut Mân- 
tuitorului, Maicii Domnului sau sfinților. Multe dintre acestea au fost păstrate cu 
sfinţenie, fiind aşezate în locuri de cinste, iar uneori s-au ridicat biserici pentru păs- 
trarea şi cinstirea lor. Aşa s-a întâmplat cu veşmântul Maicii Domnului, cu cinstitul 
ei omofor, cu brâul Maicii Domnului, cu moaştele a sute şi mii de sfinți mucenici 
care ne aduc aminte de cei care au mărturisit de-a lungul vremurilor credința în 
lisus Hristos Domnul nostru. 


Brâul Maicii Domnului a fost adus de la Ierusalim la Constantinopol şi a fost aşe- 
zat într-o raclă de aur, în biserica închinată Născătoarei de Dumnezeu, numită 
Chalcopratia şi zidită de împăratul Teodosie al II-lea cel tânăr (408-450). 


După mulţi ani, fiind bolnavă Zoe, soţia împăratului Leon al VI-lea înțeleptul (886- 
912), a visat că se va vindeca dacă se va aşeza peste ea brâul Maicii Domnului. 


După vindecarea miraculoasă a împărătesei, toți creştinii au prea mărit cu bucurie 
pe Hristos şi pe prea curata lui Maică, iar în amintirea evenimentului s-a rânduit şi 
sărbătoarea de astăzi. 


Iulian Dumitraşcu - Calendar Ortodox - Aşezarea cinstitului brâu al Maicii 
Domnului în raclă 


Soţia împăratului Leon cel înțelept (886-911), împărăteasa Zoe suferea de o boală 
gravă, incurabilă, însă, într-o noapte, prin vedenie dumnezeiască, a aflat că dacă se 
va atinge de brâul Maicii Domnului se va vindeca. 


În Constantinopol, într-o biserică închinată Sfintei Fecioare Maria, se afla un veş- 
mânt şi brâul Născătoarei de Dumnezeu, aşezate la loc de cinste într-o raclă de aur, 
aduse de la Ierusalim în timpul împăratului Arcadius (395-408). 


La rugămintea împăratului Leon, patriarhul Constantinopolului a luat brâul Maicii 
Domnului, şi, înconjurat de un sobor de preoţi, a mers la curtea împărătească unde 
s-au rugat pentru tămăduirea împărătesei. 


Aceasta s-a închinat şi a adus cinstire brâului Maicii Domnului şi atingându-se de 
acesta s-a vindecat. In urma minunii au aşezat brâul Maicii Domnului înapoi în 
raclă şi au rânduit prăznuirea acestei minuni spre lauda Maicii Domnului. 


Proloagele - 31 august 


Luna august în 31 de zile: pomenirea punerii în sfânta raclă a cinstitului brâu al 
Preasfintei de Dumnezeu Născătoarei, în cinstita ei casă din Constantinopol şi a 
minunii ce s-a făcut atunci, acolo. 


Încă din cele dintâi timpuri, creştinii au arătat multă evlavie pentru orice fel de 
lucruri, care au avut vreo legătură cu Mântuitorul Hristos, cu Maica Domnului 
sau cu Sfinţii Săi (Fapte 19, 12). Ei au păstrat cu Sscumpătate asemenea semne 
sfinte şi le ascundeau cu grijă în vremuri de restrişte. Multe s-au pierdut şi 
pierdute au rămas până în ziua de astăzi, dar, altele s-au aflat şi în vremuri de 
linişte, au fost aşezate în locuri de cinste, iar uneori s-au ridicat biserici pentru 
păstrarea şi cinstirea lor. 


Aşa s-a întâmplat, bunăoară, cu "veşmântul Maicii Domnului” cu "'cinstitul ei 
Omofor", cu brâul Maicii Domnului", cu moaştele a sute şi mii de mucenici şi 
cu atâtea altele, de acest fel, aducătoare aminte despre cei ce au mărturisit, de-a 
lungul vremurilor, credința noastră veche şi mereu nouă, în lisus Hristos, 
Domnul nostru. 


Cinstitul brâu al Preacuratei Maicii lui Dumnezeu, pe care-l pomenim astăzi, a fost 
adus, de la Ierusalim, la Constantinopol, aşezat într-o raclă de aur, cu pecetluire 
împărătească şi a fost pus în biserica pe care drepteredinciosul împărat Teodosie 
cel tânăr o zidise, cu hramul Preasfintei Născătoare de Dumnezeu, la locul ce se 
numea Halcopratia, adică târgul de aramă. 


După mulţi ani, pe vremea împărăției lui Leon cel înţelept (886-912) soţia 
acestuia, Zoe împărăteasa, era supărată de duhul cel necurat, iar împăratul şi 
rudeniile lui erau în mare mâhnire şi se făceau multe rugăciuni către 
Dumnezeu, pentru împărăteasa, care pătimea. Și i s-a arătat ei o dumnezeiască 
vedenie, spunându-i că, dacă se va pune pe dânsa brâul Preasfintei Născătoare 
de Dumnezeu, va lua tămăduire. Împărăteasa a spus acest vis bărbatului său, 
împăratului Leon, iar el, a rugat, îndată, pe patriarh pentru aceasta. i, 
dezlegând pecetea, au deschis racla şi s-a aflat, întreg, cinstitul Brâu al 
Preacuratei, întru nimic vătămat de trecerea vremii. Și l-au sărutat pe el cu 
evlavie. lar, când patriarhul l-a întins deasupra împărătesei, aceasta, îndată a 
scăpat de chinuirea diavolească şi a câştigat tămăduire desăvârşită de boala ei. 
Atunci, toţi, cu bucurie, au preaslăvit pe Hristos Dumnezeu şi pe Preacurata 
Maica lui, cântând cântări de mulțumire. lar cinstitul brâu, fiind pus în aceeaşi 
raclă de aur, a fost pecetluit cu pecete împărătească. 


Și s-a aşezat prăznuirea de astăzi, în cinstea Binecuvântatei Născătoare de 
Dumnezeu, spre aducerea aminte a minunii ce s-a făcut atunci de sfântul său Brâu, 
cu darul Preacuratei şi cu milostivirea Celui ce S-a născut dintr-însa, al lui Hristos, 
Dumnezeul nostru. 


Intru această zi, pomenirea înnoirii bisericii Preasfintei de Dumnezeu 
Născătoarei, de la Neoria. 


Pe vremea împărăției lui Mihail şi a Teodorei, drepteredincioșii împărați (1051- 
1055), un oarecare patrician, cu numele Antonie, avea în Constantinopol o casă 
cinstită, în curtea ce era alături de Neoria. De asemenea, el avea o biserică slăvită, 
a Preasfintei de Dumnezeu Născătoarei, căreia împărații luptători împotriva icoa- 
nelor îi luaseră podoabele, scoțând sfintele icoane şi însemnând numai cruci în 


locul lor. Deci, patricianul acesta, făcând, din nou, icoanele bisericii, cum se cădea, 
a zidit şi o baie, foarte mică, dedesuptul bisericii, pentru trupeasca lui odihnă. Dar 
deasupra acelei băi se aducea pururea prea slăvire lui Dumnezeu. Pentru aceasta a 
umbrit într-însa darul Preasfântului Duh, pentru Preacurata Maică a Domnului 
nostru lisus Hristos și au început a se face multe tămăduiri, de multe feluri de boli. 


S-au strâns şi unii iubitori de Dumnezeu şi au cerut de la patrician să facă 
îmbăierile, o dată pe săptămână, pentru fraţu cei întru Hristos şi, mai ales, pentru 
cei bolnavi; şi primind învoirea, făceau aceasta, cu credinţă, şi se vindecau. 


Deci, murind patricianul, a lăsat baia aceea şi biserica pe seama celor ce erau 
oameni iubitori de Dumnezeu, spre mântuirea lui sufletească. Dar aceştia, fiind 
săraci şi neavând nici apă de ajuns, nici alt venit, încetul cu încetul, grijirea lucrării 
se părăsea şi, nevrând nimeni să dea dreptul să o lase altcuiva, a rămas neîngrijită. 
Iar baia, jefuind-o unii şi alții de podoabele pe care le avea, lucrul a încetat cu 
desăvârșire. lar sfânta biserică, vindecătoare a celor bolnavi, în care făcea slujbă un 
preot, care, din dumnezeiescul dar, slujea acolo, avea din destul, cele de trebuinţă 
hranei. 


Deci, fericitul împărat Roman, făcându-și palatul împărătesc şi trebuindu-i multe 
materiale la lucrul palatelor, înştiinţându-se de această casă a Născătoarei de 
Dumnezeu, că are multe materiale de folos, a pus gând să o strice. Dar Născătoarea 
de Dumnezeu purta de grijă împotriva celor ce gândea împăratul. Și, în noaptea 
aceea, s-a arătat celui care era ispravnic asupra lucrărilor, precum şi unui tânăr, 
rudă cu ispravnicul, şi le-a zis, îngrozindu-i, să nu cuteze nicidecum a-i dărâma 
casa ei, cea de la Neoria. lar, dacă s-a făcut ziuă, tânărul a spus mamei 
ispravnicului visul său şi a auzit şi împăratul, care, îndată ce a aflat, a zis cuvântul 
acesta: "Nu vreau să supăr pe Preasfânta Născătoare de Dumnezeu, ci, încă, voi 
înnoi casa aceea cu cele de trebuință”. Aşa încât, în loc să o strice, oamenii care au 
fost trimişi au curăţit baia, cu toată grija, şi au înnoit-o. 


Deci, terminându-se toate lucrările şi făcându-se baia mai mare, au încălzit-o, iar 
împărații Roman, Constantin și Hristofor s-au îmbătat într-însa şi bucurându-se, au 
întărit acea baie, cu hrisov de danie, pe care s-o poată lua în fiecare an. ȘI au 
dăruit-o unei mânăstiri, ca monahii mănăstirii aceleia să poarte grijă de baie şi de 
biserica Născătoarei de Dumnezeu. 


lar minunile ce s-au făcut în acea biserică a Născătoarei de Dumnezeu, le vom lăsa 
deoparte, povestind doar una din cele ce s-au făcut în vremea noastră. 


O femeie vestită a căzut în boală grea. ȘI, chinuindu-se cu nesuferite dureri, nimic 
nu a folosit, de la doctori. Dar, auzind de minunile ce se făceau la biserica de la 
Neoria, a Preasfintei Născătoarei de Dumnezeu, s-a dus şi ea acolo. Și, rămânând 
acolo câteva zile şi petrecerea fiindu-i nefolositoare, era mereu bântuită de boală. A 
ieşit, deci, şi s-a dus la biserica Născătoarei de Dumnezeu, cea din Vlaherna şi, 
căzând la pământ, se ruga zicând: "Miluieşte-mă, Maica lui Hristos Dumnezeu, că 
am alergat la tine, fiind lipsită de orice ajutor omenesc." 


Și, rămânând acolo nouă zile, în ziua cea din urmă, i s-a arătat o Doamnă prea 
cinstită, zicându-i: "O, femeie, ce strigi către mine, neîncetat?" lar ea a zis către 
dânsa: "O, Stăpână, ştiu că, pentru păcatele mele, mă chinuiesc, dar, mai ştiu că 
pentru noi păcătoşii, Fiul tău și Dumnezeul nostru S-a pogorât din cer şi S-a făcut 
om, născându-Se din pântecele tău, drept aceea, am alergat la tine, ca să aflu milă, 
eu ticăloasa." lar Născătoarea de Dumnezeu a zis către dânsa: "Du-te la lăcașul 
meu cel mic, de la Neoria, şi acolo îţi vei afla vindecarea." Deci, dacă s-a deşteptat 
femeia, a mulţumit lui Dumnezeu şi s-a dus, în grabă, la Neoria. Şi, căzând cu 
rugăciune la Maica lui Dumnezeu, zicea: "Miluieşte-mă Stăpână şi împlineşte mila 
ta către mine." Și, după ce a zis aceasta, a adormit. Și a văzut, iarăși, pe 
Născătoarea de Dumnezeu, care i se arătase, împreună cu un bărbat frumos, către 
care Maica Domnului a zis: "lată, femeia cea bolnavă, vindecă-i pântecele." Și 
acela, îndată, atingând-o peste pântece cu varga, ce ţinea în mână, s-a făcut 
nevăzut, împreună cu Născătoarea de Dumnezeu, care se arătase cu dânsul. Deci, 
deşteptându-se femeia, a intrat în baie și, spălându-se, a ieșit sănătoasă. ȘI, 
închinându-se acelui sfânt loc, a tămâiat cu mirodenii, mulțumind Preacuratei Stă- 
pâne de Dumnezeu Născătoarei, spre slava Celui ce S-a născut dintr-însa, Hristos, 
Dumnezeul nostru. 


Dumnezeului nostru slavă! 


Întru această zi, istorisire din Limonar, despre cel dintre Sfinţi, Părintele nostru 
Ghenadie, patriarhul Constantinopolului. 


Despre Sfântul Ghenadie, în cartea care se numeşte Limonar, Părinții Sofronie şi 
loan povestesc aşa: "Am mers, ziceau ei, într-o mânăstire de obşte, care se numea 
Salama, departe fiind, de Alexandria, ca la nouă stadii. Şi am aflat acolo pe doi 
stareţi, care fuseseră, mai înainte, preoți în Constantinopol. Aceia ne-au povestit 
nouă despre fericitul patriarh Ghenadie, că era foarte blând şi curat cu trupul și 
prea înfrânat. 


Și a fost înştuințat despre un cleric, cu numele Harisie, care slujea în biserica 
Sfântului Mucenic Elefterie şi care mult greşea. Că nu numai întru lenevire și 
nepurtarea de grijă şi în necurăţie vieţuia, ci şi cu tâlhării se îndeletnicea. Deci, 
chemându-l pe el patriarhul, îl sfătuia prin cuvinte, cu duhul blândeţei, spre 
îndreptare. Dar, văzându-l petrecând în neîndreptare, a poruncit ca să fie pedepsit, 
părinteşte, pentru îndreptare. Dar acela, umblând cu totul neîndreptat şi prin 
pedepsire neînţelepţindu-se, a trimis patriarhul, pe unul din slujitorii săi, la biserica 
mucenicului, la care slujea Harisie, ca să se roage mucenicului, ca, pe clericul 
acela, care greşește la biserica sa, sau să-l îndrepteze sau să-l despartă de biserică. 
Deci, trimisul, ducându-se şi stând în biserică în faţa altarului, şi întinzându-şi 
mâna spre mormântul mucenicului, a zis: "Sfinte mucenice Elefterie, îţi grăieşte ție 
Ghenadie patriarhul, prin mine păcătosul, că Harisie, care slujeşte în biserica ta 
face multe fărădelegi și sminteli. Deci, tu, sau să-l îndreptezi pe el, sau să-l desparți 
de biserică." Deci, făcând aceasta, dimineaţă l-au aflat pe Harisie mort. Și, de aici, 
se poate vedea cât de plăcut a fost lui Dumnezeu, şi Sfinților Lui, fericitul 
Ghenadie, că nu în deşert a fost cuvântul lui, ce s-a grăit către Sfântul mucenic, 
prin trimisul său, ci, degrabă a fost auzit şi cu fapta împlinit. 


Intru această zi, cuvânt despre milostivul Sozomon, că celui ce dă săracilor 
milostenie, împrumut îi dă lui Dumnezeu şi va lua însutit. 


A fost un oarecare om în lerusalim, cu numele Sozomon, care, mergând prin 
cetate, s-a întâlnit cu un sărac necăjit şi, dezbrăcând de pe el îmbrăcămintea, i-a 
dat-o săracului şi s-a dus în calea sa. Însă, aceasta se întâmpla în vremea seceri- 
şului şi ziua se pleca spre seară. Și, adormind el puţin, a avut un vis. 


Și se făcea că era într-o casă minunată, în care era multă lumină și tot felul de 
pomi, cu multe feluri de roade binemirositoare, încât se plecau ramurile până la 
pământ. Şi păsările cântau, în multe feluri, cântări prea frumoase, neavând tăcere, 
încât se putea auzi glasul lor de la pământ şi până la cer. Şi ramurile se clătinau cu 
slavă mare. 


Deci, acestea văzându-le el, a venit la dânsul un tânăr şi i-a zis lui: "Vino după 
mine!" Şi au mers împreună, la un stâlp poleit cu aur. Şi printr-o ferestruică a văzut 
nişte uşi și palate prea slăvite şi împodobite cu mărgăritare de mult preț. ŞI, privind 
Sozomon acolo, iată, au ieşit niște bărbaţi cu aripi, din palatele acelea, strălucind ca 
soarele şi ducând patru lăzi. lar, când acei minunaţi îngeri treceau de uși, a cu- 
noscut Sozomon că ei mergeau spre dânsul. ȘI, stând, au pus în preajma lui lăzile 
acelea și așteptau pe cineva, puternic, care să vină la dânşii. 


Deci, iată, a văzut Sozomon un bărbat frumos, ieşind din palatele acelea şi a mers 
la îngerii care ţineau lăzile şi le-a zis lor: "Arătaţi omului acestuia că, de vreme ce a 
miluit pe săracul acela, dându-i lui haina sa, apoi, pentru dânsul, se păstrează lăzile 
acestea." Şi a deschis o ladă, din cele de aur, şi au început să scoată cămăși și haine 
împărăteşti şi le întindeau pe el, zicându-i: "Sozomon, oare, sunt plăcute acestea 
înaintea ochilor tăi?" Iar el zicea: "Eu sunt nevrednic şi a privi spre ele." Şi-i arătau 
lui şi altele ţesute cu aur şi mult preţ, cu felurite podoabe și erau ele, ca la o mie la 
număr, şi i-au zis lui: "Cel ce dă săracului însutit va primi şi viaţă veşnică va 
moşteni." 


Apoi, i-a zis lui Domnul îngerilor: "Ţie îți grăiesc, Sozomon, iată, cât de multe 
bunătăți ţi-am pregătit ție, pentru o haină, cu care M-ai îmbrăcat pe Mine, văzându- 
Mă gol. Mergi, dar, şi mai fă şi altele asemenea şi se va da ție însutit." 


lar Sozomon a răspuns, fiind cuprins de frică şi de bucurie: "Doamne al meu, oare, 
aşa vor lua toți cei ce fac milostenie la săraci?" 


ȘI i-a zis: "Cu adevărat, aşa este. Că tot cel ce face milostenie, însutit va primi Şi 
viață veşnică va moşteni. Însă îţi spun ţie şi aceasta, să nu te căiești pentru 
milostenie, nici să te îndoieşti de cel sărac, când i-ai dat lui ceva, ca nu cumva, în 
loc de plată, pagubă îndoită să primeşti." 


Deci, după ce a auzit acestea, Solomon, s-a deşteptat din somn şi s-a minunat în 
sine de acel înfricoşător vis. Apoi, sculându-se din pat, a zis: "Dacă aşa mi-a spus 
mie Domnul, apoi, voi da săracului şi cealaltă haină a mea." Și, cealaltă noapte a 
avut acelaşi vis. Deci, sculându-se, a doua zi, şi-a împărțit averea sa săracilor. ȘI, 
despărțindu-se de lume, s-a făcut călugăr iscusit. 


Întru această zi, cuvânt din Limonar, despre tâlharul Chiriac. 


Spunea un iubitor de Hristos despre Chiriac tâlharul, că făcea război pentru furt, pe 
la Emaus, acolo unde este cetatea Nicopolei. Și atât de cumplit era, încât oamenii îl 
numeau lup. Încă, mai avea împreună cu sine şi pe alţi tâlhari, nu numai creştini, ci 
ŞI evrei şI samarieni. 


Deci, odată, ducându-se oamenii din Nicopole, de la casele lor, la sfânta cetate a 
Ierusalimului, în Săptămâna cea mare, pentru botezul copiilor lor, după ce i-au 
botezat, se întorceau la casele lor, ca să prăznuiască sfânta zi a Învierii. Și i-au 
întâmpinat pe ei tâlharii, nefiind de față mai marele tâlharilor, Chiriac. Bărbații au 
fugit, iar, pe femei, prinzându-le, pe pruncii de curând botezați i-au aruncat pe 


pământ. Atunci, când fugeau bărbaţii, i-a întâmpinat pe ei vătaful de tâlhari și 1-a 
întrebat: "De ce fugiţi?" Iar ei i-au spus lui ceea ce li s-a întâmplat. Deci, luându-i 
pe ei, Chiriac, mai marele tâlharilor, i-a adus la însoțitorii săi. Şi au aflat pe prunci 
aruncaţi la pământ. Și, aflând de cele ce făcuseră tâlharii, îndată i-a tăiat pe toți cei 
ce făcuseră spurcăciuni. Și a poruncit bărbaţilor ca să-şi ia pe copiii lor şi să nu se 
despartă de femeile lor. 


Iar, după ce a mai trecut puţină vreme, prins a fost însuşi vătaful tâlharilor, și a 
petrecut în temniță zece ani, şi nimeni din domni sau din dregători nu l-au ucis pe 
el. Iar, mai pe urmă, l-au slobozit din temniţă şi spunea el despre sine, spre folosul 
celor ce auzeau: "Pentru copiii aceia, pe care i-am izbăvit eu, atunci, am scăpat de 
moartea cea amară. Pentru că îi vedeam pe ei, de multe ori, zicându-mi, să nu mă 
tem, căci e1 vor răspunde pentru mine." 


Și am vorbit eu împreună cu dânsul, zicea ava loan, presbiterul unei mânăstiri de 
obşte, şi acestea ne spunea nouă, slăvind pe Dumnezeu, pentru toate cele ce se 
săvârşesc pentru Dânsul, pentru că neuitate sunt facerile de bine, ale tutoror 
oamenilor înaintea Lui. Pentru aceasta, a fost izbăvit, şi acest tâlhar, din legături, 
din temniță și din moartea cea amară, prin Hristos lisus, Domnul nostru, Căruia Se 
cuvine slava, cinstea și stăpânirea, împreună cu Tatăl şi cu Sfântul Duh, acum şi 


pururea şi în vecii vecilor! Amin. 


Sfârşitul Prologului ce cuprinde douăsprezece luni, iar Celui în Treime slăvit, 
Dumnezeului nostru, slavă! 


Sfântul Nicolae Velimirovici — Proloagele de la Ohrida — Pomenirea punerii în 
raclă a cinstitului brâu al Preasfintei Născătoare de Dumnezeu 


După cinstita ei adormire, Preasfânta Născătoare de Dumnezeu a dat brâul ei Sfân- 
tului apostol Toma. 


Brâul mai târziu a ajuns la Constantinopol şi s-a păstrat într-o răcliță pecetluită la 
Biserica Preasfintei Născătoare din Vlaherne, ce o întemeiase împărăteasa Pul- 
heria. 


Această sfântă răcliță nu s-a deschis până în zilele împăratului Leon cel înţelept 
(886-912). Soţia împăratului Leon, Zoe, s-a îmbolnăvit psihic şi în urma unei 
vedenii cereşti, ea a dorit să se aşeze peste ea brâul Maicii Domnului care se afla la 
Vlaherne. 


Împăratul 1-a rugat pe patriarh şi aşa sfânta răcliță s-a deschis. Apoi, cu rugăciune, 
ca a fost scoasă şi pusă peste împărăteasa care cumplit se chinuia. Fa s-a vindecat 
imediat. 


In prezent, o parte a cinstitului Brâu se află la Zugdidi, în Georgia, căci vinde- 
cându-se prin atingerea lui fiica împăratului Roman şi apoi căsătorindu-se ea cu 
împăratul georgian Abuchaz, ea a luat cu ea, în noua ei patrie, o parte din cinstitul 
Brâu. 


La porunca ţarului rus Alexandru I, la Zugdidi, în Mingrelia, s-a ridicat din această 
pricină o prea frumoasă biserică, în care se păstrează cu evlavie partea din cinstitul 
brâu al Maicii Domnului, spre vindecare de grele suferințe. 


Silviu Cluci - Istoria Sfântului brâu al Maicii Domnului 


Potrivit tradiţiei, cinstitul brâu a fost ţesut de însăşi Maica Domnului din fire de 


cămilă şi după adormire, în momentul înălțării ei la ceruri, l-a dăruit Sfântului 
apostol Toma. 


Sfântul brâul al Maicii Domnului de la mănăstirea Vatoped 


„PreaSfântă curată şi neîntinată Fecioară, urcându-te la ceruri, cu mâna ta ai dăruit 
apostolului Toma, prea sfântul tău brâu”, psalmodiază Biserica în troparul sărbă- 
torii punerii în raclă a cinstitului brâu al Preasfintei Născătoare de Dumnezeu. 


Două femei evlavioase din lerusalim au făgăduit că vor păstra cinstitul brâu. Maica 
Domnului, cu puţin înainte de adormirea sa, i-a cerut Sfântului evanghelist loan să 
împartă acestora şi cele două veşminte ale sale. Misiunea de păstrare, din generaţie 
în generaţie, a continuat-o o fecioară evlavioasă ce provenea din această familie. 


R'; 


Aducerea Sfântului brâu la Constantinopol 


În timpul domniei împăratului Arcadie, fiul lui Teodosie cel mare, a avut loc 
mutarea cinstitului brâu în Constantinopol. Pe 31 august, împăratul a aşezat 
cinstitul brâu într-o raclă foarte frumoasă, pe care a numit-o „racla sfântă”, pentru a 
proteja capitala Imperiului şi pe locuitorii acesteia de orice atac ostil, de orice 
nenorocire şi uneltire demonică. 


Sfântul brâu s-a păstrat în racla pecetluită mai întâi în biserica Sfinţilor apostoli, 
apoi în Biserica Preasfintei Născătoare din Vlaherne, ce o ridicase împărăteasa 
Pulheria. Această raclă nu s-a deschis până în zilele împăratului Leon cel înţelept 
(886-912). 


Soţia împăratului Leon, Zoe, pe când era foarte bolnavă, a visat-o pe Născătoarea 
de Dumnezeu, iar Maica Domnului i-a spus împărătesei că trebuie să îl convingă 
pe Patriarh să scoată Sfântul brâu din chivotul unde era păstrat încă din secolul al 
IV-lea. Când au pus Brâul peste împărăteasa bolnavă, ea s-a vindecat îndată. Ca 
semn de recunoştinţă şi trăind o viaţă virtuoasă, împărăteasa a împodobit Brâul 
brodându-l cu fir de aur şi l-a reaşezat în racla în care-l pusese Arcadie. 


Împărţirea cinstitului brâu 


În a doua parte a secolului al XII-lea, Sfântul brâu a fost tăiat în fragmente, iar 
fragmentele au fost dăruite mai multor biserici din Constantinopol. 


În veacul al XII-lea, sub împăratul Manuil |, comnenul (1143-1180) s-a stabilit 
oficial sărbătoarea punerii în raclă a cinstitului brâu al Maicii Domnului pe 31 
august. În vechime, Sfântul brâu se sărbătorea odată cu Aşezarea veşmântului 
Născătoarei de Dumnezeu în Vlaherne, pe 2 iulie. 


După cucerirea Constantinopolului de către cruciați, în timpul celei de-a patra 
cruciade, în 1204, unele bucăţi au fost furate de cetele de barbari şi mutate în Apus. 
Din fericire, nu s-au pierdut toate. 


Sfântul brâul al Maicii Domnului de la biserica Le Puy-Notre-Dame 


In urma cruciadei, două bucăţi din cinstitul brâu a ajuns în Franţa şi astăzi se 
păstrează în biserica Le Puy-Notre-Dame. 


La Mănăstirea Vatoped din Athos 


Conform unei tradiţii, loniţă Caloian, biruind pe Alexios Anghelos al III-lea, ia din 
Constantinopol ca pradă de război o bucată din cinstitul brâu, pentru ca aceasta să 
fie dăruită în veacul următor mănăstirii Vatoped, de către cneazul sârbilor Lazăr | 
Hrebeljanovic 1372-1389. 


Conform unei alte tradiţii Împăratul loan al VI-lea Cantacuzino (1347-1355), care 
a avut o dragoste deosebită faţă de marea Mănăstire Vatoped, aşa cum reiese din 
mai multe mărturii, a dăruit Mănăstirii o parte din brâul Maicii Domnului. De 
atunci cinstitul brâu este păstrat în Sfânta Mănăstire Vatoped într-o raclă de argint. 


In timpul stăpânirii otomane, părinţi din mănăstirea Vatoped au făcut procesiuni 
cu cinstitul brâu în Creta, Macedonia, Tracia, Constantinopol şi Asia mică pentru 
sfinţirea şi sprijinul celor înrobiţi şi izbăvirea de orice boală primejdioasă. 


În anul 1813, brâul Maicii Domnului de la Vatoped a fost adus în Ţara Româ- 
nească pentru îndepărtarea ciumei. 


Binecuvântarea cinstitului brâu şi pentru alte mănăstiri 


Mănăstirea Dionisiu deţine o mică parte din Sfântul brâu al Maicii Domnului pe 
care dionisiaţii l-au primit de la Mănăstirea Vatoped în schimbul unui deget de la 
mâna dreaptă al Sfântului loan Botezătorul. 


O altă mică parte a cinstitului brâu se află la Zugdidi, în Georgia adusă de fiica 
împăratului bizantin Roman, căsătorită cu împăratul georgian Abuchaz. Aceasta, 
vindecându-se prin atingerea brâului, a luat cu ea în noua ei patrie o parte din 
cinstitul Brâu. La porunca Țarului Rus Alexandru I, la Zugdidi, în Mingrelia, s-a 
ridicat o frumoasă biserică, în care se păstrează cu evlavie partea din cinstitul brâu 
al Maicii Domnului, spre vindecare de grele suferinţe. 


CI 


Biserica din Zugdidi, Georgia unde se păstrează o mică parte din cinstitul brâu 
al Maicii Domnului 


Brâul Maicii Domnului de la Kato Xenia 


În anul 1522, două părţi ale cinstitului brâu au fost dăruite mănăstirii de maici Kato 
Xenia (situată la 50 km de Volos, Grecia) în timpul unei mari epidemii de ciumă. 
Imediat după aducerea cinstitului brâu, oamenii s-au însănătoşit. 

În perioada 12-15 octombrie 2001, racla cu brâul Maicii Domnului de la 
mănăstirea Kato Xenia s-a aflat la laşi cu ocazia hramului Sfintei Parascheva. Peste 
un milion de credincioşi au cinstit atunci brâul Maicii Domnului, împreună cu 
moaştele Sfintei Parascheva. 


În perioada 1-10 septembrie 2007, racla cu brâul Maicii Domnului de la mănăstirea 
Kato Xenia, s-a aflat şi în Arhiepiscopia de Alba Iulia. 


Brâul Maicii Domnului de la Kato Xenia a fost adus şi la Constanţa, pentru prima 
dată în anul 2002, iar pentru a doua oară în anul 2008. 

Cristian Curte - Istoria unei minuni 


Nu ştim când a fost ţesut brâul Maicii Domnului, dar ştim că a ieşit chiar din 
mâinile prea curatei. L-a plămădit chiar ea, cea care l-a legănat în braţe pe 
Făcătorul întregii lumi. 


Irinarh Sisman, un monah român din Muntele Athos, care a ţinut brâul în mână şi l- 
a studiat îndelung, a lăsat scris că "e făcut din două bucăţi şi îi ţesut din aţe de păr 
de cămilă şi în mijloc îi cusut cu aţe de aur, de mâna împărătesei Zoe". 


Brâul cu care se încingea şi Acoperământul pe care Maica Domnului şi-l punea pe 
creştet sunt singurele relicve care au mai rămas pe pământ, după ce ea s-a înălțat la 
cer. 


Poate că dacă n-ar fi fost apostolul Toma, nu am fi rămas nici cu Sfântul brâu. Dar 
el a întârziat la înmormântarea Prea Sfintei şi de aceea, atunci când a ajuns la 
mormânt, i-a rugat pe gropari să-l deschidă, pentru a o mai vedea o dată pe Maica 
Domnului Său. Şi atunci, ne spune Viaţa Maicii Domnului, au găsit mormântul 
gol, căci trupul ei sfânt fusese ridicat la ceruri. Drept mângâiere pentru durerea lui 
Toma, în faţa apostolului a căzut din nori, ca un fâlfâit de îngeri, brâul Prea Sfintei. 
Aşa a început istoria uneia dintre cele mai preţuite relicve ale creştinătăţii. 


Podoaba Constantinopolului 


Sute de ani, brâul a stat în Cetatea Sfântă. Locul lui era acolo, alături de Mor- 
mântul lui Hristos şi de Crucea Răstignirii, amintindu-le credincioşilor că 
Dumnezeu a fost prezent cu trupul pe pământ şi a avut şi o mamă, la fel ca oricare 
dintre noi. Însă în anul 395, Brâul avea să părăsească Ierusalimul. Pentru 
totdeauna. 


Flavius Arcadius, împăratul Imperiului Bizantin, cel pe care Fecioara Maria îl 
salvase dintr-o furtună pe mare, l-a luat la Constantinopol, pentru a-l aşeza în 
măreaţa biserică a Maicii Domnului, din cartierul Chalkoprateia. Aici, brâul avea 
să stea lângă o altă relicvă celebră a creştinătăţii - chipul nefăcut de mână al lui 
Hristos, modelul icoanelor ortodoxe. 


Leon şi Zoe 


Au trecut veacurile, iar Brâul va fi purtat pe la mai multe biserici ale capitalei 
Bizanțului. Erau anii de înflorire ai Imperiului de Răsărit, anii în care teologii îi 
compuneau imnuri Fecioarei, iar basileii îi ridicau catedrale somptuoase. Ea, 
umila Maria, era cinstită ca Împărăteasa Cerurilor şi Maică a lui Dumnezeu. Brâul 
său a fost, pe rând, la Biserica Sfinților apostoli, apoi la Sfânta Sofia şi în cele din 
urmă la Vlaherne, ctitoria împăratului Leon, tracul. 


O minune mare se va petrece cu împărăteasa Zoe, soția lui. Tradiţia spune că 
aceasta era bolnavă, chinuită de duhuri necurate. Atunci, basileul a deschis racla cu 
brâul Maicii Domnului, l-a luat în procesiune şi cu rugăciuni şi cântări, l-a adus la 
palat şi l-a aşezat peste împărăteasă. Aceasta s-a însănătoşit imediat. Miracolul a 
făcut înconjurul cetăţii, iar momentul a dat prilejul unei sărbători prăznuite în 
biserici în fiecare zi de 31 august. Tot atunci, spre mulţumire, împărăteasa a luat 
brâul şi l-a brodat cu fir de aur. 

Leon cel înţelept 


În Muntele Sfânt 


Monahii din Muntele Athos spun că acolo este Grădina Maicii Domnului, care a şi 
poposit în peninsulă, după Invierea şi Inălțarea la cer a lui Hristos. Se cuvenea, 
aşadar, ca brâul să-i fie păstrat aici. 


EI se află în Mănăstirea Vatopedu, adăpostit într-un sipet de argint, lucrat de 
meşteri din Țara Românească, în secolul al XVIII-lea şi aşezat spre închinare, într- 
un paraclis zidit chiar de voievodul Neagoe Basarab. 


În 1522, două părţi din el au fost dăruite Mănăstirii Katoxenia din Volos, dar cea 
mai mare bucată a rămas la Vatopedu. De atunci, brâul Maicii Domnului a săvârşit 
minuni nenumărate, consemnate toate de călugării vatopedini. A oprit epidemii de 


ciumă şi de holeră, a potolit suferinţe, a fost în pelerinaje prin întreaga lume, chiar 
şi în România. Milioane de oameni i s-au închinat şi continuă să i se închine. Dar 
nu acest lucru e important. 


Miraculoasă este semnificaţia pe care o poartă, emoția pe care o răspândeşte bucata 
aceea de stofă umilă, ţesută din păr de cămilă, de o femeie simplă, care, nebăgată 
de nimeni în seamă, l-a născut, într-un staul de vite din Bethleem, chiar pe 
Mântuitorul Lumii, lisus... 


Puterea izvorâtă din brâul Maicii Domnului 

Când am îngenuncheat şi brâul Maicii Domnului s-a atins de capul meu, nu vă pot 
spune ce am simţit, nu vă pot descrie, iar voi nu veţi putea înţelege. 


Litanie cu Sfântul brâu la Mănăstirea Vatoped, Athos 


Îmi aduc aminte că mai înainte de anul 2000, mama mea a venit acasă şi mi-a spus: 
— Măi, Atanasie, puţin mai jos de noi este o familie, cu două fetiţe care abia au 
început să meargă la scoală şi care trăiesc împreună cu bunica lor. Însă toţi trăiesc 
o dramă, căci băiatul, care este de vârsta ta, de mulţi ani a căzut pradă drogurilor. 
Mama lui este o prietenă de-a mea. De aceea, te rog, mergi pe la ei şi vezi ce poţi 
face, pentru că mama şi femeia lui mi-au spus că este în cele mai de pe urmă ale lui 
ŞI se stinge. 


— Şi ce pot face eu, mamă? Eu nu-mi pot spăla rufele mele şi să merg să-l ajut pe 
altul? 


— Hai, copilul meu, mergi, te rog şi nu mă mâhni! 
Am făcut ascultare şi a doua zi, cu rugăciunile mamei mele şi cu binecuvântarea 


duhovnicului meu, după ce am făcut o scurtă rugăciune, am spus: „„Maica 
Domnului, cu voi merge, dar tu înainte şi eu după tine”. Când am ajuns şi am întrat 


în casa lor, m-a întâmpinat mama lui, m-a îmbrăţişat, m-a sărutat şi m-a tras într-un 
colţ, ca să-mi spună despre Golgota ei, dar şi despre greaua Cruce pe care o ridica 
întreaga lor familie de mai mulţi ani. Îmi aduc aminte că, în timp ce-mi vorbea şi 
descria drama familie sale, de multe ori îşi ştergea lacrimile cu şorţul. În toţi aceşti 
ani mult s-a chinuit şi a fost umilită, sărmana, alergând peste tot să caute bani 
împrumut, ca să plătească toate datoriile băiatului ei. 


Cu adevărat, mare era durerea acestei mame! Ce Golgotă! Ce dramă trăiesc unele 
familii! Nu am putut suporta atâta durere. Am îmbrăţişat-o şi am sărutat-o şi cu şi 
i-am spus să aibă nădejde şi credinţă în Hristos. 


Când am mers în cealaltă cameră şi l-am văzut pe băiatul ei întins pe pat, adevărul 
este că m-am pierdut pentru puţin, căci am fost şocat. l-am întins mâna, dar el nu 
mi-a putut-o strânge pe-a mea, pentru că degetele lui se strâmbaseră; de aceea l-am 
prins de încheietura mâinii. Am încercat să-i vorbesc, dar când se pierdea, când 
articula câteva cuvinte. Însă cu puţină răbdare, am putut discuta puţin. 


— Fratele meu, eu sunt vecinul tău, i-am spus. Desigur nu mă cunoşti şi nici eu nu 
te cunosc, dar fiindcă ne-am cunoscut, ce spui, ne putem ajuta unul pe altul? 


— Cum, măi Atanasie?, m-a întrebat el cu o voce stinsă. Eu sunt în ultimul stadiu şi 
pentru mine nu există întoarcere, nici medicii nu pot face ceva. 


— Omeneşte, da, sunt de acord. Dar nu uita că există şi Harul lui Dumnezeu, care 
spune că: „Cele ce sunt cu neputinţă la oameni, sunt cu putință la Dumnezeu” 
(Luca 18, 27). 


— Eu cred în Dumnezeu, Atanasie, dar am căzut în groapa cu şerpi. De multe ori 
am încercat să fac dezintoxicare. Şi aceasta ani la rândul, însă toate au fost 
zadarnice. Ştiu că o mâhnesc mult pe mama mea, pe femeia mea şi mai ales pe 
fetiţele mele, dar ce să fac, nu sunt eu de vină, ci lipsa heroinei. 


— Bine, de vreme ce crezi că eşti într-o groapă cu şerpi şi bine crezi, întinde-ţi 
mâna şi cere ajutor de la Hristos, pentru că EI este singurul Care te poate scoate din 
această înfundătură. 


— Cum? Ce trebuie să fac? 


Nu am apucat să-i spun ceva, că iarăşi s-a pierdut şi a trebuit să aştept câteva 
minute ca să-şi revină. In acest timp mort, îmi aduc aminte că am făcut rugăciune 


şi am spus: „Hristoase al meu, oare mă aude ce-i spun? Înţelege? Îşi aduce aminte? 
De aceea, numai Tu, Doamne, ne poţi ajuta pe amândoi şi mai ales pe mine, mai 
întâi pe mine”. Peste puţin şi-a revenit, a deschis ochii şi am mai discutat câteva 
lucruri, cât a fost cu putinţă. La sfârşit i-am spus: 


— Fratele meu, acum plec, dar data viitoare când voi veni, vrei să vin cu un preot ca 
să-ți citească o rugăciune? Să ştii că numai bine îţi face. 


— Da, Atanasie, te aştept. Adu-mi şi un preot, că nu mă deranjează. 


Când am ieşit din cameră, pe hol am întâlnit-o pentru prima dată pe femeia sa şi pe 
copii, două fetiţe binecuvântate, cu ochii umflaţi şi roşii care, de îndată ce m-au 
văzut şi-au plecat capetele lor, poate de ruşine. Nu ştiu cum, dar m-a durut mult 
pentru aceste copile şi le-am iubit din prima clipă de când le-am văzut. Am discutat 
mult cu femeia lui şi tot timpul plângea. Am plecat de la ei ca o zdreanţă. 


A doua zi am mers cu un preot şi 1-a citit câteva rugăciuni ale Sfântului Vasile. Nu 
voi uita cum îl ţineam de umăr ca să nu cadă. La sfârşit i-am spus că următorul pas 
este să meargă să se spovedească cu pocăință sinceră, ca să se poată împărtăşi. ŞI 
astfel să-L primească pe Hristos şi să se întărească. Slavă lui Dumnezeu, că a 
primit cu bucurie nu numai el, ci întreaga familie, chiar şi fetiţele, care au mers şi 
s-au spovedit la Părintele Trandafir. Câtă bucurie simţeam pentru ei că au început o 
nouă viață! După ce s-a sfârşit spovedania, Părintele m-a luat deosebi şi mi-a spus: 


— Atanasie, să-l ajuţi pe băiatul acesta cât poţi mai mult, căci s-a încurcat urât şi nu 
este bine. Este păcat de el să moară pentru că are familie. Eu i-am dat 


binecuvântare să se împărtăşească oricând va putea. 


— Părinte, este în cele mai de pe urmă ale lui, dar cu Harul lui Dumnezeu am un 
gând. 


— Ce gând? Spune-mi! 


— În Duminica care vine mă gândeam să mergem la Mănăstirea Sfântului Nicodim 
la Gumenita. Eu cu Glicheria şi băiatul cu femeia lui, dar vreau să-l iau cu noi şi pe 
prietenul meu Sava, paraliticul, numai ca să facă rugăciune. lar Luni, cu 
binecuvântarea Sfinţiei Voastre, vom merge toţi trei câteva zile în Sfântul Munte, 
la Mănăstirea Vatopedi, ca să ne închinăm la cinstitul brâu al Maicii Domnului. 
Voi lua eu legătura cu Părinţii. 


— Bine. Dar o să reuşeşti? 
— Singur, nu, dar cu harul lui Dumnezeu şi cu binecuvântarea Sfinţiei Voastre, da. 


— Fă, orice te luminează Dumnezeu. Eu îți dau binecuvântare cu amândouă 
mâinile. 


Când i-am spus gândurile mele tânărului şi femeii sale, ca să văd dacă sunt de 
acord, au primit cu bucurie propunerea mea şi mai ales femeia lui. Îmi aduc aminte 
că pentru prima dată plângea de bucurie, poate că din pricină că înlăuntrul ei s-a 
întraripat bucuria nădejdii. Apoi lui i-am spus cu puţină asprime: 


— Frate, te rog, te implor, ca până Duminică când vom merge la Mănăstire, să te 
împărtăşeşti, iar în zilele când vom fi în Sfântul Munte, nici prin gând să nu-ţi 
treacă să iei heroină. 


— Ascultă, Atanasie, îţi spun sincer că acum când m-am spovedit, mă simt cumva 
mai bine. Îţi dau cuvântul meu, aici în faţa femeii mele, că nu voi lua heroină, ci 
voi lua numai nişte înlocuitori ca să pot sta în picioare. Pentru că de nu le voi lua, 
îmi vor trosni oasele, mi se vor sparge tâmplele şi voi urla pe drum de durere, 
pentru că sunt în ultimul stadiu. 

— Ce sunt aceşti înlocuitori? 


— Sunt nişte hapuri ca să pot sta pe picioare. 


Atunci femeia lui mi-a spus: 


— Domnule Atanasie, nu vă supăraţi, dar zilele acestea voi avea foarte multă grijă 
de el, voi fi mereu cu ochii pe el. Vă făgăduiesc. 


Și într-adevăr, Duminică dis de dimineaţă, am pornit amândouă perechile şi cu 
Sava, pe care l-am aşezat în faţă şi i-am cerut să facă multă rugăciune. Tânărul însă 
în spate transpira mereu şi a trebuit să oprim de vreo două ori. De asemenea şi din 
biserică a trebuit să iasă afară de câteva ori, însă cu eram mereu alături de el şi-l 
mângâiam. La un moment dat s-a auzit glasul preotului: „Cu frică lui Dumnezeu, 
cu credinţă şi cu dragoste apropiaţi-vă”, iar eu, ţinându-l de braţ, înaintam spre 
Sfântul Altar. Am rămas ultimii. În timp ce înaintam, am văzut icoana Maicii 
Domnului şi am început să mă rog în sinea mea: „Maica Domnului, te rog, ajută-ne 


să ne împărtăşim! Ajută-ne să mergem mâine în Grădina ta!”. Se vede că a fost 


auzită rugăciunea şi toate au mers bine. Egumenul, care şi-a dat seama de toată 
situația şi a aflat că a doua zi aveam să mergem în Sfântul Munte, s-a întors 
emoţionat spre tânăr şi 1-a spus cu glas tare: 


— Ingerii să vă însoţească! 


Femeia lui nu a contenit toată ziua să-şi şteargă lacrimile. 


A doua zi, dimineaţa, am luat un taxi şi am mers până la autogară. L-am urcat pe 
tânăr mai întâi şi l-am aşezat pe un scaun, apoi l-am luat pe Sava în spate şi l-am 
aşezat lângă el. Lui Sava îi spusesem să facă mereu rugăciune. În autobuz şi apoi în 
corabie am discutat despre diferite subiecte frumoase. Tânărul asculta cu atenție, 
dar adevărul este că lighene întregi de transpiraţie curseseră de pe el. Mereu se 
ştergea şi cu mare osteneală se ţinea pe picioare. 


Când, cu harul lui Dumnezeu, am ajuns la Mănăstire, microbuzul ne-a lăsat în 
afara mănăstirii şi nu era cine să ne ajute. Era foarte greu ca să împingi căruciorul 
pe caldarâm. Îmi aduc aminte că cu o mână îl ţineam pe cel bolnav, iar cu cealaltă 
împingeam căruciorul. Nu mă ruşinez să vă spun că-mi curgeau lacrimile şi o 
rugam pe Maica Domnului, spunându-i: „Maica Domnului, mai întâi pe mine să 
mă ajuţi şi după aceea pe fraţi, pentru că eu sunt cel mai bolnav”. Când am intrat în 
Mănăstire, era după-amiază şi toţi se retrăseseră la chilii. 


Acolo ne aşteptau o mulțime de scări, pe care trebuia să urcăm. L-am urcat mai 
întâi pe tânăr, apoi l-am urcat pe Sava în spate, pentru că nu exista altă soluție şi la 
urmă, căruciorul. Când a venit arhondarul, ne-a primit cu multă dragoste, pentru că 
deja îi înştiințasem pe părinți de toată situația. De altfel, eu şi cu Sava, mai 
fuseserăm la Vatopedi. După ce ne-am aranjat într-o cameră, a venit un alt monah 
ŞI mi-a spus: 


— Atanasie, te cheamă egumenul. 


Am mers imediat, i-am pus metanie, după care am discutat mai multă vreme despre 
situația tânărului. Egumenul emoţionat a cerut să ne scriem numele, făgăduindu-ne 
că ne va face 40 de Liturghii, după care ne-a spus că după Vecernie să mergem şi 
să ne închinăm la Sfintele moaşte şi la cinstitul brâu. Şi într-adevăr, când am mers 
în biserică să ne închinăm, părintele i-a spus tânărului să îngenuncheze ca să-i pună 
cinstitul brâu pe cap şi să-i citească nişte rugăciuni. Erau cele mai frumoase clipe 
pe care le trăiserăm. Apoi s-a plecat Sava ca să-i pună cinstitul Brâu pe cap, după 
care părintele a luat racla şi se îndrepta spre Sfântul Altar. Atunci eu l-am strigat: 


— Părinte, te rog, nu mă lipsi de această binecuvântare, pentru că eu sunt mai 
bolnav decât frații mei. Se poate să fiu sănătos cu trupul, însă sufletul îmi este 
paralizat. 

Părintele s-a întors imediat, m-a privit nedumerit şi m-a întrebat: 

— Pe tine cum te cheamă? 

— Atanasie. 


— Pleacă-te, Atanasie şi să ai toată binecuvântarea Maicii Domnului. 


Când am îngenunchiat şi brâul Maicii Domnului s-a atins de capul meu, nu vă pot 
spune ce am simţit, nu vă pot descrie, iar voi nu veţi putea înţelege. 


Am plecat atât de folosiți din Sfântul Munte, încât, atunci când am ajuns în 
Tesalonic, am alergat îndată la Părintele Trandafir să-i spun cum am petrecut. Îmi 
aduc aminte cum îmi spusese: „Atanasie, nu te mâhni, Maica Domnului îşi va 
săvârşi minunea ei”. Tânărul şi el a fost entuziasmat şi acum continuă să se 
spovedească împreună cu toată familia lui. 


Cât despre tânărul care a mers cu mine, despre care sunt sigur că vreți să aflați cum 
este, el este bine, chiar foarte bine. Cel care nu-mi putuse prinde mâna atunci când 
l-am salutat, care nu se putea ţine pe picioarele sale dacă nu-l sprijineai, acum s-a 
întors la munca sa cea grea pe care o avusese mai înainte şi mai lucrează şi peste 
program. A întors zâmbetul în familia sa, dar mai mult la fetiţele lui care, de acum 
nu se mai ruşinează la şcoală pentru tatăl lor. Dar cel mai important este că s-a 
întors la Hristos, datorită binecuvântării Maicii Domnului, a rugăciunilor Părinților 
şi a rugăciunilor lui Sava paraliticul. 


(Atanasie Katigas, Lacrimile pocăinţei, Tesalonic 2013, p. 111-118) 


Brâul Maicii Domnului vindecă infertilitatea 


E »,. 


FI Maicii Dosul de la IȚEȚIIE Vatoped, Athos 


i pa Me 


Mănăstirea Vatoped oferă IRI o panglică cu care femeile sterpe şi cei 
bolnavi ajung să se încingă 


Sfântul brâu are harul special de a tămădui lipsa de rod a pântecelor femeilor 
căsătorite, precum şi bolile de cancer, printr-o panglică oferită de mănăstirea 
Vatoped credincioşilor şi cu care femeile sterpe şi cei bolnavi ajung să se încingă. 
Această panglică este binecuvântată şi aşezată timp de 40 de zile pe Sfântul brâu. 


Bolnavul trebuie să se încingă cu brâuleţul pentru o perioadă de timp, trăind în 
pocăință, spovedindu-se, rugându-se şi împărtăşindu-se cu Sfintele Taine. În acest 
fel trebuie să vieţuiască şi soţii care doresc prunci, ţinând însă pe deasupra post şi 
înfrânare trupească pe perioada purtării brâuleţului. 


Brâuleț de la mănăstirea Vatoped 


Trăirea duhovnicească sinceră, cu o pocăință continuă şi împărtăşirea cu Tainele 
Bisericii trebuie să continue până la sfârşitul vieţii, de vreme ce este unicul mijloc 
de comuniune şi de unirea a noastră cu Dumnezeu, atât în veacul acesta, cât şi în 
cel ce va să vie. 


În toamna anului 2011, Sfântul brâu al Maicii Domnului de la mănăstirea Vatoped 
a fost dus în Rusia în mai multe oraşe: mai întâi în Sankt Petersburg, apoi în 
Ekaterinburg, Norilsk, Vladivostok, Krasnoyarsk, 'Tyumen, Nizny Novgorod, 
Diveyevo, Saransk, Samara, Volgograd, Rostov-pe-Don, Stavropol, Kaliningrad, 
iar la final Moscova. 


În toamna anului 2011, Sfântul brâu al Maicii Domnului de la mănăstirea 
Vatoped a fost dus în Rusia. 


La 10 luni după ce brâul Maicii Domnului a fost adus în Rusia, în mai multe 


regiuni unde brâul a fost pus spre închinare s-a observat o adevărată creştere a 
natalității: maternităţile sunt arhipline, iar pe culoarele centrelor de consultare a 
femeilor întâlneşti un număr impresionant de viitoare mame. Presa regională 
prezintă în acelaşi timp diferite istorii cu final fericit şi asemănătoare între ele: 
familiile fără copii, după ce s-au atins de brâu, au zămislit copii mult-aşteptaţi. 


Maica Domnului face minuni pentru naşterea de prunci 


Edoxologiăio 


Suntem căsătoriți de 16 ani. La începutul căsătoriei noastre, soția mea a rămas 
însărcinată de trei ori, dar a pierdut sarcina. Apoi, vreme de zece ani, în ciuda 
intervenţiei medicale şi a ultimelor metode ştiinţifice, n-a fost posibil să rămână 
gravidă. În vară, mai precis în luna august (a anului 2005), am venit ca pelerin la 
Mănăstirea Vatoped. 


După Vecernie m-am închinat la cinstitul brâu. Preotul mi-a citit rugăciunea 
respectivă. La urmă, mi-a dat şi o panglică din brâul Maicii Domnului, pentru a o 
purta soția mea. ȘI, o, minunea lui Dumnezeu! Preacurata Fecioară Mania a ascultat 
rugăciunile noastre şi în aceeaşi lună a venit mult-dorita sarcină. Pe 25 martie 2006 
am dobândit o fetiţă, Ana-Maria. 


(Protoiereu Dimitrie Athanasios, Presbitera Haroula Tsouliai, Împărăteasa 
tuturor, mijlocitoare către Dumnezeu - Arătări şi minuni ale Maicii Domnului, 
Editura Egumeniţa, 2014, p. 110) 


„Preasfântă Născătoare de Dumnezeu, dacă vrei, fă o minune! Ajută-mă!” 


Odoxolo giată 


Traducere şi adaptare: Pr. Elisei Roncea 
Sursa: Ilavayia uov, av Oec xăve 7o Bavua 00v! 


Aș dori să vă povestesc o minune ce mi s-a întâmplat în timpul venirii şi şederii 
cinstitului brâu al Maicii Domnului în Edessa. De mai bine de 10 ani sunt chinuit 
de o problemă de sănătate, pe care medicii o numesc fistulă arteriovenoasă în afara 
carotidei. Această boală a dus la un anevrism de sânge care s-a canalizat pe partea 
dreaptă a feţei. Astfel că a ajuns să se creeze o umflătură ce depăşea 10 centimetri. 


Doctorii au caracterizat această boală ca fiind unică în periodicele internaţionale de 
medicină şi nimeni dintre ei - cel puţin în Grecia - nu şi-a asumat operaţia. De 
curând am găsit medici dispuși să mă opereze, într-un spital în America, însă ope- 
rația este foarte scumpă. 


Când a venit brâul Maicii Domnului în Edessa, am mers să mă închin cu toată cre- 
dința pe care-o aveam în suflet. Doar ce am ajuns în faţa raclei şi am spus 
înlăuntrul meu: „Preasfântă Născătoare de Dumnezeu, dacă vrei, fă o minune! 
Ajută-mă!”. M-am închinat şi am atins locul unde aveam acea problemă. Apoi, am 
stat în picioare pentru a urmări Sfânta Liturghie arhierească. 


La un moment dat, am simțit contracţii în partea dreaptă a feţei. Le simţeam pentru 
prima oară şi erau atât de blânde, încât imploram să continue, pentru că, oricât ar 
părea de exagerat, simțeam că mă ajută ceea ce se întâmplă. Primul meu gând a 
fost: „Oare o fi ascultat Maica Domnului rugăciunea mea?”. Imediat am simțit o 
blândă destindere în acel loc al feţei. 


Când am ajuns acasă am constatat un lucru uimitor. Pentru prima oară după trei 
ani, ochiul meu drept nu mai era presat de umflătură. Îl ţineam cu totul deschis, nu 
cum era până atunci. Umflătura se micşorase şi puteam să vorbesc mai bine; mai 
mult, nici gura nu mai era atât de strâmbă ca înainte. În acelaşi timp, nodul ce 
exista în afara carotidei acum dispăruse. Am discutat cu soția mea care a constatat 
şi ea schimbarea. Am mulțumit Maicii Domnului şi am vorbit despre minunea ce 
mi se întâmplase. 


În ziua următoare am mers din nou la biserică şi m-am închinat cinstitului brâu. 
Am vorbit cu un preot despre tot ceea ce trăisem, despre minunea pe care am 
simţit-o. Uimitor pentru mine era că atâta timp cât vorbeam cu acel preot, plan- 
geam. Plângeam ca un mic copil. Nu m-am simţit niciodată astfel. Auzisem în 
trecut de minuni, însă nu dădeam nici o importanţă, iar acum trăiam eu însumi una! 


Am întâlnit mai apoi un prieten medic, care a observat diferenţa. I-am spus: „Este 
normal ca o formațiune care crește dintr-odată să dea înapoi, chiar şi cu puţini 
centimetri?”. Mi-a răspuns că nu, arătându-se în mod special impresionat. Din 
punctul său de vedere, ca doctor, mi-a spus: „Este posibil ca organismul să dea un 
impuls pentru a se coagula punctul în care există problema”. După ce i-am explicat 
însă ceea ce se petrecuse, a rămas fără glas. 


Am continuat să merg în fiecare zi să mă închin cinstitului brâu al Maicii 
Domnului. Astăzi, când vă scriu, umflătura s-a micşorat şi mai mult. Nu ştiu care 
va fi evoluţia ei. Cu toate acestea întâmplarea pe care am trăit-o a fost o minune 
pentru mine şi 0 voi spune totdeauna, slăvind harul cinstitului brâu. Nu m-a 
schimbat doar în privinţa problemei mele de sănătate, ci şi ca om. Am simţit cum 
mă cuprind braţele Maicii Domnului. Mare este harul dat ei! 


Cu prețuire, 
Simeon şi Sofia Slatinis 


Maica Domnului și darurile sale pentru cei ce se ostenesc în biserică 


„i 


Odoxologia.ro 


Cuviosul Atanasie de la Aton, zidind o frumoasă biserică în cinstea Preacuratei 
Născătoare de Dumnezeu, binevoind şi bucurându-se de acest dar, Preacurata s-a 
făgăduit că ea personal va chivernisi acest Sfânt Locaş cu cele necesare, numai să- 
şi împlinească monahii datoria şi pravila lor. Preasfânta adeseori cerceta acest 
Sfânt locaş şi purta grijă de starea sufletească a monahilor ce vieţuiau aici, lucru 
care se vede foarte bine din povestirea ce urmează. 


Cel ce s-a învrednicit de a vedea aceea se numea Matei, care petrecea bine în viaţa 
călugărească şi care avea ochii inimii curaţi şi luminaţi. Acesta stând cu frică, cu 
luare aminte și cu cucernicie la cântarea de dimineaţă în adunarea bisericii, a văzut 
intrând în biserică pe Preasfânta Fecioară cea prea luminată, cu doi îngeri prea 
luminați, un înger mergea înaintea ei purtând o făclie, iar altul în urmă; apoi ea 
mergea printre fraţi şi le împărțea daruri. 


Astfel, fraților care stăteau în strane şi cântau le-a dat câte un galben, iar celor ce 
stăteau în alte locuri în biserică, le-a dat câte doisprezece bani, celor ce stăteau în 
pridvor câte şase bani, iar la unii din frații cei vrednici le-a dat câte şase galbeni. 
Matei a văzut acestea, şi el în persoană s-a învrednicit a lua şase bani din prea 
curatele ei mâini. 


Sfârşindu-se vedenia, fratele acela s-a dus la cuviosul Atanasie şi l-a rugat să-i dea 
șI lui un loc în ceata celor ce cântă şi a spus Sfântului ce văzuse el. 


Părintele cunoscând că aceea este cercetarea Preasfintei Născătoare de Dumnezeu, 
s-a umplut de multă bucurie duhovnicească. Împărţirile galbenilor la fraţi a înţeles 
că erau feluritele ei daruri, care s-au împărțit fiecăruia din veșnicie. Pentru că celor 
ce stăteau la cântare cu rugăciuni mai fierbinți şi cu luare aminte, li s-a dat mai 
multă răsplătire, iar cei ce luau aminte mai puțin, mai puţin au și primit. 


Cel ce a văzut aceea a fost asemănat cu cei mai mici, pentru ca prin lipsirea de 
darurile cele mai mari să se smerească şi să spună vedenia, iar pe de alta, să nu se 
mândrească prin asemănarea cu cei mai vrednici, ci să petreacă cu cei mai Mici, în 
smerită cugetare. Din această arătare s-a cunoscut bunăvoința Preasfintei 
Născătoare de Dumnezeu pentru cuviosul Atanasie şi pentru mănăstirea lui. 


(Protos. Nicodim Măndiţă, Minunile Maicii Domnului, Editura Agapis, pp.333- 
334) 


Baia Preasfintei Născătoare de Dumnezeu din Neoriu 

= - Odoxologia.ro 
În ziua cea mai de pe urmă a lui August, în vremea binecredincioşilor împărați 
Mihail şi Teodora, a fost în Țarigrad un patrichiu, cu numele Antonie, care avea în 
casa lui o biserică frumoasă şi slăvită, zidită întru slava Preasfintei Născătoare de 
Dumnezeu într-un loc ce se zice Neoriu. Pe care biserică, împărații cei mai dinainte 
fiind luptători de icoane, au dezgolit-o de toată bunăcuviinţa şi podoaba, după cum 
au făcut şi la celelalte biserici: au scos toate icoanele, şi numai cruci închipuiau pe 
ziduri şi pe lemne, şi li se închinau. Dar când a strălucit din nou dreapta credinţă, 
iarăşi a împobobit patrichiul biserica aceea cu aur şi cu icoane şi dedesubtul ei a 
zidit o mică baie spre mângâierea trupească. 


Deci, cât a trăit evlaviosul acesta patrichiu, purta grijă de biserica aceea şi cheltuia 
ori la ce avea de trebuinţă. Și aşa sus se săvârşea prea mărirea lui Dumnezeu 
totdeauna, iar dedesubt în baia aceea se făceau minuni de la darul lui Dumnezeu, 
pentru rugăciunile pururea Fecioarei Maria, şi mulţi bolnavi ce se chinuiau de 
feluri de boale se vindecau. 


Iară după ce a răposat Antonie patrichiul, a rămas baia fără de purtare de grijă, 
pentru că nu aveau de cheltuială nepoţii lui ca să aducă apă cu îndestulare, şi au 
luat unii multe din marmurile ei. 


lar biserica a rămas la un preot evlavios, care slujea cu toată osârdia săptămâna lui, 
pentru că făcea multe minuni Preasfânta, şi avea norodul la acela evlavie, dându-i 
cele ce îi erau spre trebuinţă. 


lar după o vreme, vrând împăratul Romano ca să zidească în palatul lui o casă 
frumoasă, căuta marmuri ŞI 1 s-a spus că în baia cea zisă mai sus sunt marmuri prea 
frumoase, după cum le poftea. Deci cugetă să strice baia ca să le ia, dar Preasfânta 
Născătoare de Dumnezeu care locuia în biserica aceea n-a trecut cu vederea, nici a 
lăsat să-i surpe casa ei, ci s-a arătat noaptea în vedenie lui Nestor (care era zidar, şi 
îi dăduse împăratul voie să strice baia), şi îi zise lui: „Păzeşte-te, să nu îndrăzneşti 
ca să scoţi vreo piatră din casa mea cea din Neoriu. lar dacă vei îndrăzni vei lua o 
mare pagubă”. 


Acestea le-a vestit Nestor împăratului, care ca un evlavios şi îmbunătăţit ce era, a 
zis acestea: „Nu vreau ca să am judecată şi vrajbă cu Preasfânta Născătoare de 
Dumnezeu, ci mai ales şi casa ei de a doua oară o voi înnoi ori ce o cere de 
trebuinţă”. 


Deci a poruncit îndată de a prefăcut baia mai mare, şi venea multă apă, şi se spălau 
împărații într-însa: Romano, Hristofol şi Constantin. Dându-i un hrisov (decret) ca 
să aibă biserica aceea atâția galbeni venit fieştecare an din cămările împărăteşti. 


Deci făcea iarăşi minuni nenumărate Născătoarea de Dumnezeu, după cum şi mai- 
nainte, dintre care să scriem una spre încredințarea altora şi spre nemincinoasă 
adeverire. 


O oarecare femeie bogată avea o boală cumplită, căci se umflase tot trupul ei atâta, 
încât s-au umplut de rane foarte respingătoare şi rău mirositoare şi simţea o durere 
neasemănată; deci cheltuind la doctori toată avuţia ei, nimic nu s-a folosit. Auzind 
apoi de minunile pe care le făcea Născătoarea de Dumnezeu în Neoriu, s-a dus 
acolo şi a rămas mai multe zile, dar nu a vindecat-o, că Domnul voieşte să avem 
răbdare multă, şi pentru aceea uneori nu ne ascultă îndată când cerem ceva de la el, 
până s-ar arăta răbdarea şi îngăduirea noastră. Dar după ce a văzut că nu s-a folosit 
s-a dus la biserica cea din Vlaherne, şi căzând pe pământ se ruga acestea, zicând cu 
lacrimi: „Miluieşte-mă pe mine, Maica lui Hristos Dumnezeu, că altă nădejde nu 
am, ticăloasa, numai pe al tău ajutor, şi către tine numai am scăpat”. 


Acestea se rugă de multe ori, şi a noua zi a văzut în vis o femeie încuviinţată şi 
cinstită, care îi zicea ei: „Ce ai, o femeie, şi nu te linişteşti nicidecum, ci strigi 
supărându-mă pe mine?” 


Iară ea a răspuns: „Ştiu, Stăpâna mea, că pentru păcatele mele mă ispitesc, ci fiind- 
că pentru noi păcătoşii S-a întrupat din tine Fiul lui Dumnezeu, şi S-a făcut om, 
pentru aceasta am alergat către tine eu nenorocita, ca să mă miluieşti şi să mă 
vindeci pe mine”. 


Ii zice ei Stăpâna: „Du-te în casa mea de la Neoriu şi acolo vei afla vindecarea”. 


Deci după ce s-a deşteptat bolnava, mulțumind lui Dumnezeu s-a dus iarăşi în 
biserica cea zisă şi se ruga Fecioarei, ca să împlinească milostivirea ei pe care i-a 
făgăduit-o. 


Deci adormind, a văzut, de asemenea, pe Stăpâna cu un bărbat evlavios şi îi zicea 
lui: „Rupe umflătura bolnavei acesteia”. Iar acela a lovit cu toiagul lui pântecele ei, 
şi atunci s-a deşteptat femeia, şi a văzut cum că a fost vedenie prea adevărată, că 
din pântecele ei curgea atâta puroi şi putreziciune rău mirositoare încât toţi s-au 
minunat. 


Deci a intrat în baie şi s-a spălat şi aşa a rămas toată sănătoasă, slăvind şi mulţu- 
mind Împărătesei celei atotputernice, pentru ale cărei rugăciuni s-a învrednicit 


fericirii celei cereşti. 


(Extras Din minunile Maicii Domnului, Editura Doxologia, lași, 2013) 


Maica Domnului, ocrotitoarea vlahilor şi brâul ei sfânt 


- . marca PIATA y A 


Dr 


—— Brâul Maicii Domnului 


“În munţii Orthri, din inima Greciei, se află o icoană făcătoare de minuni, numită 
"Maica Domnului, ocrotitoarea străinilor”. Fără tăgadă, singurii "străini" de 
credinţă ortodoxă aflaţi de opt sute de ani în aceste părţi ale lumii, şi care au cerut 
ocrotirea ei, au fost vlahii. La începutul veacului al XVI-lea, prin mijlocirea 
domnului român Neagoe Basarab, la Katoxenia a mai fost adus un odor de la 
Muntele Athos: două bucăţi din Sfântul brâu al Maicii Domnului. Şi, ca o nouă 
minune, ele se află în grija unor călugăriţe din România. 


Ultima călătorie a brâului 


Nu ştiu dacă era primăvară sau vară, dar simt că în orice caz era cald. Cei trei 
călugări athoniţi, un grec, ieromonahul Ghenadie, şi fraţii Zosim şi Arcadie, 
mergeau deja de două săptămâni călare pe asinii lor, mai mult sub răcoarea nopţii, 
decât prin arşiţa zilei. Nu atât spre a se ocroti pe sine de căldură făceau aceasta, cât 
pentru a păzi de toţi ochii, mai ales de cei lacomi, ai turcilor sau tâlharilor greci, 


care bântuiau în acele vremuri tulburi drumurile din Thessalia şi Magnezia, 
comoara pe care o duceau. 


O raclă mică de argint, învelită în pânză de sac, muiată în ceara lumânărilor arse 
anume în altarul de la Vatopedu, mănăstirea din Muntele Athos de unde plecaseră 
la drum. 


Doar la lăsarea serii, la ceasul vecerniei, pe care o săvârşeau şoptit, printre tufe de 
merişor sălbatic, pe unde îşi aflau popas, scoteau dintr-un sac de merinde, de sub 
bucăţi de lipie şi brânză de capră, acea sfântă povară, desfăcând-o cu grijă şi 
închinându-se ei. După care purcedeau la odihnă. 


Era o raclă minunată, de argint, primită de la stareţul mănăstirii Vatopedu, Zosim, 
spre a o încredința unui lăcaş anume ales, o mănăstire de maici, din ţinutul 
Magneziei, în munţii Orthri, numită Panaghia Katoxenia, adică Maica Domnului a 
Străinilor. 


Lucrată pe cheltuiala marelui binefăcător al mănăstirilor de pe Athos, Neagoe 
Basarab, voievodul Ţării Româneşti, racla purta într-o ferecătură de argint un dar 
nepreţuit: două bucățele din Sfântul brâu al Maicii Domnului, avutul de preţ al 
întregii ortodoxii. 


Zosim şi Arcadie socoteau cu voce tare că racla, anume făcută de voievodul lor, s-a 
trimis în dar la Panaghia Katoxenia drept mulţumire Icoanei Maicii Domnului a 
Străimlor, pentru minunile, nu puţine la număr, făcute de ea, şi pentru ocrotirea 
vlahilor risipiţi în aceste ţinuturi ale Magneziei. Nici măcar istoria nu se scrie, fără 
puterea de a imagina. 


Călătoria aceasta, pentru care nu există dovezi, dar pe care ochii minţii şi-ai 
sufletului nu pot fi împiedicaţi să o urzească, s-a petrecut la anul 1522. Am văzut-o 
în mintea mea, după ce am atins şi sărutat acea raclă, care păstrează şi astăzi brâul 
cel sfânt, după cele trei zile petrecute la mănăstirea Panaghia Katoxenia, unde 
Maica Domnului a orânduit ca cele două bucățele din brâul ei, împreună cu icoana 
Sa făcătoare de minuni, să fie vegheate de două măicuţe din România. 


Maica Antonia 


Monahia Antonia este una dintre prea fericitele maici cărora le-a fost orânduit să 
vegheze asupra celui mai scump odor al ortodoxiei, poposit la această mănăstire 
din munţii Orthri: racla de argint cu brâul Maicii Domnului. Înştiinţată de venirea 
noastră, maica Antonia ne-a aşteptat în poarta mănăstirii, cu un zâmbet larg, care 
pornea mai ales din ochii mari şi de o nespusă blândeţe... 


Născută în Moldova, la Roman, în vârstă de 44 de ani, din care treizeci i-a petrecut 
la mănăstire, maica Antonia a fost primită mai întâi în obştea de la Slatina, ctitoria 
lui Vodă Lăpuşneanu din Bucovina, de unde, imediat după 1989, a plecat la 
Suceava. Avea 23 de ani, dintre care zece petrecuţi în mănăstire, şi singura ei 
dorinţă era să ajungă în Grecia. S-a apucat de învăţat, fără să uite de cele sfinte, şi 
Dumnezeu şi Maica Domnului i-au fost de ajutor, aşa încât în 2001 a ajuns pe 
muntele Orthri, ca păzitoare a brâului Maicii Domnului. Nu ştie de ce i-a dat 
Dumnezeu tocmai ei o asemenea bucurie, dar face tot ce-i stă în putinţă ca să o 
merite. Maica vorbeşte o limbă greacă frumos cântată, cu nimic deosebită de a 
celorlalte călugăriţe din obştea Panaghiei Katoxenia. 


[.- 


PE DEDETRI 


Intrarea în mănăstire 


Prezentă tot timpul şi peste tot, e greu de crezut că obştea celor opt monahii de aici, 
cele două românce şi şase grecoaice, dintre care două foarte în vârstă, ar putea 
purta zilnicele rânduieli ale mănăstirii şi ar putea face faţă sutelor de pelerini care 
vin aici, fără hărnicia şi zâmbetul său. Nu întâmplător, după trei zile, când 
părăseam Panaghia Katoxenia, maica stareță Nimphodora ne-a arătat cu un gest 
larg, curăţenia şi frumuseţea mănăstirii şi apoi, zâmbind, a arătat către poartă, unde 
se vedea de departe o măicuţă plantând panseluţe. Cu o voce caldă, a spus un 
nume: Antonia... Maica Antonia, cea dăruită de Dumnezeu cu bucuria de a fi una 
dintre veghetoarele brâului Maicii Domnului, în munţii Orthri, din îndepărtata 
Magnezie. Şi care nu uita niciodată, în rugăciunile ei, ţara din care a plecat. Darul 
marelui voievod Neagoe Basarab către vlahii din Grecia şi-a aflat îngerul păzitor. 


Maica Andreea 


Maica Andreea este cea de a doua monahie venită din România. Are un zâmbet 
blând şi cucernic frumos. E şi ea în mănăstire din copilărie, de la 14 ani. Acum are 
35. A intrat mai întâi în obştea de la Durău. 


În 2001, Dumnezeu a orânduit să ajungă una din veghetoarele Izvorului Tămăduirii 
al Maicii Domnului de la Vlaherne. Ne spune, cu vocea ei neasemuit de caldă şi 
aproape neauzită, că aceea "e ctitorie a vlahilor”, şi cât de fericiţi au fost anii 
petrecuţi de ea acolo. 


Din 2006, s-a alăturat Antoniei şi obştii de aici, în vegherea şi cinstirea brâului 
Maicii Domnului. Şi nu îi pare rău, pentru că, spune ea, şi brâul Maicii Domnului 
este legat de istoria vlahilor sud-dunăreni şi a românilor nord-dunăreni. 


Maica Antonia ne îndrumă în noul paraclis al mănăstirii, sfințit pe 2 iulie anul 
trecut, şi cu gesturi încete, scoate dintr-un dulăpior racla brâului şi o aşează în faţa 
sfântului altar. O deschide încet şi apoi ne spune cu vocea ei caldă "pofiiţi...". 


Biserica mănăstirii Katoxenia, cu hramul Adormirea Maicii Domnului 


Prins ca în vrajă, încătuşat de emoție, am îndrăznit, în cele din urmă, să mă apropii 
de relicva aceea sfântă, o urmă a Maicii Domnului pe pământ. Am sărutat brâul şi 
racla, am privit cu luare aminte firele de păr de cămilă, ţesute de mâna Maicii 
Domnului, întreţesute apoi cu fir de aur. M-am închinat lor, simțind un fior despre 
care nu vreau şi nu pot vorbi. Şi am închis pentru o vreme, nu ştiu cât, ochii. Maica 
Andreea stătea liniştită şi tăcută deoparte. Fără îndoială, nu era pentru ea o 
privelişte nouă... 


Călătoriile Maicii Domnului 

Racla cu Sfântul brâu 


Maica Andreea ştie multe despre istoria brâului. Până în Grecia, pe Athos, la 
Vatopedu, şi apoi Katoxenia, brâul Maicii Domnului a trecut prin multe încercări. 


Cea mai sfântă relicvă a bisericii răsăritene, brâul ţesut de mâna Maicii Domnului 
din păr de cămilă, cu care Preacurata şi-a încins pântecul şi Pruncul, a fost dăruit, 
când aceasta s-a ridicat la ceruri, apostolului Toma, spre mângâiere, fiindcă 
ucenicul Domnului lisus nu se afla lângă Fecioara Maria atunci când Fiul o chemă 
la EI. Aşa spune tradiţia. 


Multă vreme, sfânta relicvă s-a aflat la Ierusalim, apoi scurt timp, prin secolul IV, a 
fost adăpostită în Capadoccia, apoi iar la Ierusalim, de unde, în anul 395, împăratul 
Arcadie l-a dus la Constantinopol, iar împărăteasa Zoe l-a cusut cu firul de aur şi |- 
a aşezat într-o raclă din aur. 


În 1204, cruciații au cucerit Bizanțul, înființând Sfântul Imperiu Latin de Răsărit. 
Imediat după această dată, dar nu mai târziu de 1207, când a fost asasinat ultimul 
mare împărat al taratului romano-bulgar, Ioniţă Caloianul, acesta a trimis emisari al 
săi şi a răscumpărat de la cruciați brâul, care a ajuns, un secol mai târziu, după cum 
spun unele izvoare, la cneazul sârb Lazăr, iar după altele, în mâinile împăratului 
bizantin loan Cantacuzino; ori unul, ori celălalt, l-au dăruit mănăstirii Vatopedu de 
pe Muntele Athos. 


Cum am mai arătat, două bucăţi din Sfântul brâu au ajuns, în 1522, la Panaghia 
Katoxenia, acolo unde cândva, în istorie, vlahii împânzeau cu turmele lor munţii 
Greciei. Nu doar că domnitorul Neagoe Basarab a dăruit ferecăturile brâului, dar el 
a şi construit la Vatopedu (poate drept dar, pentru a trimite la Katoxenia o părticică 
a sfintei relicve) un paraclis cu hramul brâul Maicii Domnului. Acesta a fost repa- 
rat în 1794, tot din danii româneşti. 


În veacul al XIX-lea, tot cu bani din Principate este dăruit acestui paraclis o nouă 
catapeteasmă şi racla în care până astăzi se află brâul de la Athos. 


Ingerii păzitori ai comorii 


Puterea vindecătoare a acestui sfânt odor, cinstit în lumea ortodoxă la 31 august, 
cât şi daniile din Valahia, au făcut ca obştea de la Vatopedu să încuviinţeze 
aducerea sa la nordul Dunării, spre a fi oprită o necruțătoare epidemie de ciumă. 


Brâul Maicii Domnului de la Mănăstirea Vatopedu a mai fost adus în România în 
2008, călătorind între cer şi pământ, la bordul unui avion militar. Între 15 şi 22 
mai, credincioşii i s-au putut închina la Mangalia şi Constanţa, spre nădejde şi 
mântuire, iar în urmă cu doi ani, prin sârguinţa unor preoţi militari şi încuviințarea 
maicilor Antonia şi Andreea, cât şi a toată obştea de la Panaghia Katoxenia, brâul 
în ferecătura sa făurită de Neagoe Basarab a putut primi închinarea şi slava 
credincioşilor în Catedrala Mitropolitană din Alba Iulia. 


Fără îndoială, călătoriile brâului Maicii Domnului, pentru alinarea credincioşilor, 
nu se vor opri niciodată; cum nici şirul pelerinilor care urcă muntele Orthri, dinspre 
satul Sourpi, aflat la poalele lui. 


Împărăteasa mea cea prea bună şi nădejdea mea, 
Născătoare de Dumnezeu, primitoarea săracilor şi ajutătoarea străinilor, 


Bucuria întristaţilor şi acoperirea necăjiţilor, 

Vezi-mi nevoia, vezi-mi necazul, ajută-mi ca unui neputincios 

Hrăneşte-mă ca pe unul străin, necazul meu îl ştii, deci îl dezleagă precum 
voieşti, 

Căci eu n-am alt ajutor afară de Tine... 


(din Acatistul Sfântului Acoperământ) 


Meridianele credinţei - Brâul Maicii Domnului 


Brâul Maicii Domnului 


Meridianele credinţei - Brâul Maicii Domnului: 


https://www.academia.edu/43997244/Meridianele_credin % C5% A3ei_Br 9% C3% A2ul_Maic 
ii Domnului 


https://archive.org/details/meridianele-credintei 


https://www.slideshare.net/slideshow/meridianele-credintei/238359480 

Brâul Maicii Domnului este singurul lucru care ni se păstrează de la Prea 
Sfânta Născătoare de Dumnezeu. El se află în Sfânta şi marea Mânăstire 
Vatopedi din Muntele Athos, secţionat în trei bucăţi aşezate în trei racle diferite, 
pentru mai multă Siguranţă. 


Istoria bimilenară a Sfântului brâu este pentru noi o dovadă în plus a vegherii 
Maicii Domnului. Vom parcurge împreună etapele cele mai importante ale trecerii 
prin veacuri a acestui vestit odor de preţ al Bisericii. 


Prin tradiţie ştim că Maica Domnului şi-a lucrat singură acest brâu din păr de 
cămilă. După adormirea şi ridicarea sa la cer, Prea Curata i l-a înmânat spre 


mărturie Sfântului apostol Toma. 


În primele secole creştine Sfântul brâu a fost păstrat în Ierusalim. 


> În secolul 4 avem ştirea că se afla în Capadocia, însă împăratul Teodosie 
cel Mare l-a readus în lerusalim, de unde fiul acestuia, Arcadie, l-a luat 
pentru a-l așeza în Biserica Chaloprateion din Constantinopol. 

> De aici Sfântul Brâu a fost mutat în anul 458 de împăratul bizantin Leon I 
cel Mare (457-474) la Biserica Vlaherne, tot în Constantinopol. 

> În timpul domniei lui Leon al IV-lea cel înțelept (886-912), Sfântul Brâu a 
fost mutat la palatul împărătesc, aducând vindecare împărătesei Zoe. Drept 
mulțumire pentru vindecarea minunată, aceasta a brodat întregul brâu cu 
fir de aur, aşa cum se vede şi astăzi. 

> În secolul 12, în vremea domniei lui Manuel 1 Comnenul (1143-1180), s-a 
introdus oficial sărbătoarea Punerii în raclă a Sfântului brâu al Maicii 
Domnului la 31 august. 
În sfârşit, loan al VI-lea Cantacuzino (împărat între 1347-1355) l-a dăruit 
Mânăstirii Vatopedi înainte ca el însuşi să se călugărească sub numele de 
Ioasaf. 
În 1821, în timpul războiului grecesc de independenţă, Sfântul brâu a fost 
dus în insula Creta, la cererea locuitorilor care erau ameninţaţi de ciumă. 
La întoarcere, monahii care însoțeau Sfântul brâu au fost luaţi prizonieri de 
turci, iar Sfântul Brâu a fost predat consulului britanic Domenikos 
Santantonio, care l-a dus la reşedinţa sa din insula Santorini. Episcopul 
locului a anunţat Mânăstirea Vatopedi. Părintele Dionisie, stareţul de 
atunci, a venit personal, în 18531, pentru a recupera prețiosul odor. Consulul 
a cerut pentru răscumpărarea Sfântului brâu suma de 15.000 de piaştri, pe 
care locuitorii insulei au reuşit să-i strângă. Astfel Sfântul brâu s-a întors la 
Vatopedi. La scurt timp consulul a murit subit, iar mama şi sora soției s-au 
îmbolnăvit grav. 
În 1839, soția consulului scria Mânăstirii Vatopedi cerând să fie trimis 
cineva pentru a recupera o bucăţică din Sfântul brâu pe care ea o luase fără 
ştirea soțului când acesta se afla în păstrarea lui. 
În 1864, Sfântul brâu a fost adus la Constantinopol, unde o epidemie de 
holeră făcea nenumărate victime. De îndată ce corabia care purta Sfântul 
brâu a ajuns în port, epidemia a încetat şi nimeni din cei deja bolnavi nu a 
mai murit. Văzând minunea, Sultanul însuşi a cerut ca Sfântul brâu să-i fie 
adus la palat, spre a-l vedea şi a-i acorda cinstea cuvenită. 
Tot cu ocazia aducerii Sfântului brâu la Constantinopol, în 1864, fiul unui 
grec din Galata a fost înviat când Sfântul brâu i-a fost aşezat pe piept. 


Minunile săvârşite de Maica Domnului prin Sfântul său brâu continuă până în 
zilele noastre. In Mânăstirea Vatopedi sunt consemnate nenumărate cazuri de 


femei care, deşi mai înainte nu puteau avea copii, au rămas însărcinate purtând o 
cordeluţă atinsă de brâul Maicii Domnului. 


(Autor: Silviu-Andrei Vlădăreanu - Lumea Credinței, anul IV, nr. 5 (34) Mai 
2006) 


Odoarele Ortodoxiei 1 

în trei bucăți așezate în trei 
racle diferite, pentru mai 
multă siguranță. 

Istoria bimilenară a Sfân. 
tului Brâu este pentru noi o 
dovadă în plus a vegherii 
Maicii Domnului. Vom par- 

rin tradiție știm că Maica Domnului 
p și-a lucrat singură acest brâu din păr 
de cămilă. După adormirea și ridica- 
rea sa la cer, Prea Curata i l-a înmânat spre 
mărturie Sfântului Apostol Toma. 
În primele secole creștine Sfântul Brâu 
a fost păstrat în Ierusalim. În secolul 4 avem 

Mănăalisea YV atopedi - curtea interioară 


2006 MAI 


meridianele credinţei 


Biserica mare a Mânăstirii Vatopeldi 


În timpul domniei lui Leon al IV-lea cel 
Înțelept (886-912), Sfântul Brâu a fost mutat 
la palatul împărătesc, aducând vindecare îm- 
părătesei Zoe. Drept mulțumire pentru vin- 
decarea minunată, aceasta a brodat întregul 
brâu cu fir de aur, așa cum se vede și astăzi. 

În secolul 12, în vremea domniei lui Ma- 
nuel | Comnenul (1143-1180), s-a introdus 
oficial sărbătoarea Punerii în raclă a Sfântu- 
lui Brâu al Maicii Domnului la 31 august. 

În sfârșit, loan al VI-lea Cantacuzino (îm- 
părat între 1347-1355) l-a dăruit Mânăstirii 
Vatopedi înainte ca el insuși să se călugă- 
rească sub numele de Ioasaf. 

În 1821, în timpul războiului grecesc de 
independență, Sfântul Brâu a fost 
dus în insula Creta, la cererea lo- 
cuitorilor care erau amenințați de 
ciumă. La întoarcere, monahii 
care însoțeau Sfântul Brâu au 
fost luaţi prizonieri de turci, iar 

lului britanic Domenikos Santan- 
tonio, care l-a dus la reședința sa 
din insula Santorini. Episcopul 
locului a anunţat Mânăstirea Va- 
topedi. Părintele Dionisie, starețul 
de atunci, a venit personal, în 
1831, pentru a recupera preţio- 

suma de:15.000 de piaștri, pe 

care locuitorii insulei au reușit să-i strângă. 
Astfel Sfântul Brâu s-a întors la Vatopedi. La 
scurt timp consulul a murit subit, iar mama 
și sora soției s-au îmbolnăvit grav. În 1839, 


soția consulului scria Mâ- 
năstirii Vatopedi cerând 
să fie trimis cineva pen- 
tru a recupera o bucăţi- 
că din Sfântul Brâu pe 
care ea o luase fără ști- 
rea soțului când acesta 
se afla în păstrarea lui. 
În 1864, Sfântul Brâu 
a fost adus la Constanti- 
nopol, unde o epidemie 
de holeră făcea nenumă- 
rate victime. De îndată ce 
corabia care purta Sfântul 
Brâu a ajuns în port, epi- 
demia a încetat și nimeni 
din cei deja bolnavi nu a 
mai murit. Văzând minu- 
nea, Sultanul însuși a ce- 


i h rhicul Punerii în raclă 

rut ca Sfântul Brâu să-i fie adus la palat, spre 
a-l vedea și a-i acorda cinstea cuvenită. 


Tot cu ocazia aducerii Sfântului Brâu la 


Constantinopol, în 1864, fiul unui grec din 


Galata a fost înviat când 
Sfântul Brâu i-a fost așe- 
zat pe piept. 

Minunile săvârșite de 
Maica Domnului prin 
Sfântul său Brâu conti- 
nuă până în zilele noas- 
tre. În Mânăstirea Vato- 
pedi sunt consemnate 
nenumărate cazuri de 
femei care, deși mai îna- 
inte nu puteau avea co- 
pii, au rămas însărcinate 
purtând o cordeluță atin- 
să de Brâul Maicii Dom- 
nului. 


În procesiune cu Sfântul Brâu 


2006 MAI 


La Sfânta Liturghie, -- 
1 "31 august 2004 


MAGAZIN ILUSTRAT LUMEA CREDINȚEI 49 | 


meridianele credinței 
ii : 


cuvântare pelerinilor 
care poposesc în Mâ- 
năstirea Vatopedi sau 
trimise din Sfântul 
Munte prin poștă ace- 
lora care le cer printr-o 


scrisoare adresată mă- 
năstirii pe adresa . 


1.M.M. BATOIIAIAIOY 
36086 KARYAL, 
ATION OPOZ, GREECE 


Din nefericire, com- 
patrioți de-ai noștri din 
Brașov, oameni fără 


, frică de Dumnezeu sau 


evlavie la Maica Dom- 


nului, dar cu „spirit de 


inițiativă”, comerciali- 


zează în România niște 
„panglici parfumate cu 


etichete scrise în limba 


greacă și română, pre- | 


tinzând că ar fi corde- 
luțe de la Mânăstirea 
Vatopedi. Feriţi-vă de 
astfel de șarlatani! 

Procesiuni cu cinstitul brâu al Maicii Domnului în provincia Halkidiki 


Procesiunile cu odoare aghiorite erau un fenomen de amploare în provincia 
Halkidiki pe timpul ocupaţiei otomane şi constituia o extindere a practicii mai 
răspândite a procesiunilor cu sfinte moaşte. În nordul provinciei Halkidiki erau mai 
frecvente procesiunile cu odoare (cinstita Cruce, cinstitul brâu) decât cele cu sfinte 
moaşte, acestea din urmă fiind de obicei trimise în afara peninsulei elene spre 
binecuvântare şi milostivire de la Dumnezeu. 


Intre odoarele trimise spre închinare în nordul provinciei Halkidiki în ultimele 
două secole, se cuvine să amintim cinstitul brâu al Născătoarei de Dumnezeu, din 
care o parte se păstrează la Mănăstirea Vatoped. 


Tradiţia spune că acest odor a fost închinat mănăstirii aghiorite de către domnitorul 
sârb Lazăr I, în secolul XIV. 


În 1744, monahul pelerin Vasili Bârski din Kiev, descriind Sfântul brâu, spune că 
"răspândeşte o negrăită bună-mireasmă. Are lungimea de doi țoli şi lăţimea cât 
lungimea unui deget; este negru, cu împletitură deasă [...]. O părticică din el se 
trimite spre închinare popoarelor creştine care cer milostivire, spre binecuvântare şi 
facere de minuni, iar restul, partea cea mai mare, nu iese niciodată din mănăstire, ci 
se păstrează totdeauna în katholikon”. 

Locul obişnuit al Sfântului brâu, în altarul katholikonului Mănăstirii Vatopedi 


În epoca lui G. Smyrnâki (1903), cinstitul brâu era împărţit deja în trei părti, dintre 
care una s-a aflat o dată în pericolul de a se pierde, fiind furată de nişte tâlhari în 
timpul unei procesiuni în Halkidiki în secolul XIX. 


Prilejurile pentru trimiterea cinstitului brâu în satele din nordul provinciei 
Halkidiki erau date de evenimente ieşite din comun, care preocupau comunităţile 
locale. Prin urmare, nu se observă o organizare specială în trimiterea brâului, 
precum cea pe care o impuneau solicitările către regiunile din Răsărit. Cel puţin 
acest lucru reiese din mărturiile autorităţilor care leagă trimiterea cinstitului brâu 
de tot felul de nenorociri, precum molime, holeră şi bol în satele din Episcopia 
lerissos-ului. 


Comunitățile greu încercate cereau printr-o scrisoare să le fie trimis sfântul odor, 
scrisoare pe care o înmâna Mănăstirii Vatoped o delegație împuternicită de ele. 
Adeseori trimitea invitaţie şi episcopul locului (1864, 1867, 1873, 1875, 1878, 
1880, 1889, 1890, 1892), ca să-şi sprijine turma în necazuri şi să confirme 
activitatea aghioriţilor în eparhia sa: Venim înaintea preacuvioşiei voastre cu 
rugămintea de a conduce în părțile noastre procesiunea cu cinstitul Brâu al Maicii 
Dumnezeului nostru. Îl trimitem, aşadar, pe riga loânnis Dimitriou care vine 
împreună cu alți doi însoțitori. Dară, să ne trimiteţi cinstitul Brâu după cum noi 
am dorit şi dorim în fiecare an, ca să ne păzească nevătămaţi trupeşte şi sufletește 
(Liarigovi 1665). 


La ieşirea din Mănăstirea Vatoped, odorul era însoţit de obicei de doi monahi, aşa- 
numiții aghiazoniţi, adică cei rânduiţi să poarte de grijă cinstitului brâu, AyioaZown. 
Dintre aceştia unul era preot, aşa încât delegaţia să poată săvârşi sfinţiri pe la 
casele credincioşilor. Programul misiunii era respectat cu rigurozitate, de aceea şi 
există o corespondenţă între aghiazoniţi şi mănăstire pe toată durata turneului de 
multe zile în Halkidiki. Misiunea nu se putea deplasa în satele de prin împrejurimi 
dacă nu avea poruncă în acest sens din partea mănăstirii şi dacă aceasta din urmă 
nu primise în prealabil o invitaţie oficială din partea comunităţii interesate. 


Manuscrisele care consemnează înțelegerile încheiate de Mănăstirea Vatoped 
atestă că au existat şi cazuri în care se săvârşeau sfințiri în mănăstire, după care 
lucrurile sfinţite erau duse în satele greu încercate fără a mai fi trimis acolo 
cinstitul Brâu. La această practică au recurs satele Ierissos (1878), Varvara (1880), 
Doubi6n (1907, "pentru viermii de mătase”) şi Ravnân (azi localitatea 
Petrokerasa). Ravnioţii beneficiau regulat de asemenea sfințiri, de aceea şi 
obişnuiau să dăruiască Mănăstirii Vatoped ceară şi ouă: Încuviinţând să împlinim 
rugămintea voastră pe care ne-aţi transmis-o prin trimişii voştri, vă trimitem după 


obicei, o sticlă de aghiazmă de la cinstitul brâu cel plin de har (Mănăstirea Vatoped 
către Enoria şi Comunitatea din Petrokerasa 1933). 


Venirea cinstitului brâu era socotită o mângâiere şi o binecuvântare pentru 
locuitorii satelor aflate în felurite nenorociri. Pe atunci oamenii nu aveau o sănătate 
rezistentă, ca să poată face față epidemiilor. Exista convingerea că acestea erau 
pricinuite de necredinţa oamenilor şi deci, numai Dumnezeu putea pune capăt 
chinurilor. Aşadar, trimiterea sfintelor obiecte şi a moaştelor era o practică la care 
Biserica (cler şi popor) recurgea adesea, pentru că credea în ea, iar credinţa aceasta 
se dovedea pe deplin îndreptățită: Am săvârşit sfinţirile în satul Revenikia. 
Dumnezeiescul har al Doamnei noastre Născătoare de Dumnezeu a ajutat şi până 
acum nu a murit nimeni (Revenikia 1553). 


Am început cântând cântări duhovniceşti să săvârşim sfinţiri pe la casele 
oamenilor, duminica aceasta şi duminica trecută am făcut şi litanie în jurul satului 
lor citind şi rugăciunile rânduite, aceste sate însă pătimesc mult din pricina secetei 
cumplite, iar cei mai mulți dintre copiii lor suferă de febră tifoidă, care însă nu a 
pricinuit până acum moartea nici unuia (Revenikia 1570). 


Credincioşii erau generoşi, arătau "evlavia cuvenită” faţă de sfântul odor şi făceau 
dani ca răsplată pentru strădania aghizoniţilor de a-i salva din răutăţi. Dăruiau 
bani, alimente, animale, cereale, produse apicole şi altele, care apoi fie erau trimise 
la Mănăstirea Vatoped, fie se vindeau în provincia Halkidiki. Danule acestea 
definesc şi aspectul economic al acestor turnee cu sfintele odoare. Prin aceste 
milostenii, mănăstirea aghiorită acoperea o mică parte a nevoilor sale sau organiza 
lucrări filantropice în afara mănăstirii. Sutele de donaţii ale mănăstirii, pe care le 
descoperă cercetătorul de azi în arhivele acesteia şi care erau destinate mirenilor şi 
preoţilor săraci, bisericilor nou construite şi şcolilor din Halkidiki, reprezintă o 
mărturie incontestabilă despre ofranda cu incalculabilă a monahismului aghiorit în 
provincia Halkidiki. 

Comunitățile din Halkidiki, recunoscătoare pentru ajutorul duhovnicesc primit din 
partea vatopedinenilor, nu uitau să trimită scrisori de mulţumire către Mănăstirea 
Vatoped pentru harul făcător de minuni al cinstitului brâu, arătând astfel atitudinea 
pe care totdeauna Hristos o cerea de la cei care erau se bucurau direct de lucrările 
sale minunate. 


Satele prin care a trecut cinstitul brâu: 


1813 Liarigovi (azi Arn6a) [invitaţie] 

1848 Liarigovi [invitaţie] 

1853 Revenikia (azi Megâli Panaghiâ), Novos6lo (azi Neohdri), Liarigovi 
1864/5 Liarigovi şi alte cinci sate din Episcopia leriss6s 
1866 Liarigovi şi alte sate din Episcopia leriss6s 

1867 Liarigovi şi alte sate din Episcopia leriss6s 

1868 Liarigovi şi alte sate din Episcopia leriss6s 

1869 Mantemohsria 

1870 Gomâti, Revenikia 

1873 leriss6s, Gomâti, Paleohâri 

1875 Paleoh6ri, Liarigovi 

1876 leriss6s 


1880 Liarigovi [invitaţie] 

1883 Gomâti 

1889 Îzvoros 

1890 Ieriss6s, Îzvoros, Mahalâs (azi Stâghira) 

1892 Revenikia, Liarigovi, Novoslo, Îzvoros, Paleohâri 
1909 Ieriss6s [invitaţie] 

1916 leriss6s, Gomâti, Revenikia 

1918 Ieriss6s [invitaţie] 

1920 Paleohsri, Neohbri, Liarigovi, Varvara, Stan6s 
1924 leriss6s 

1955 Petrokerasa 

1996 Petrokerasa 


Sursa: Pashalkidikds Logos, nr 15, aprilie-mai-iunie 2013, pp. 23-24. 


Mag. Vitalii Mereuţanu - Mânăstirea Hâncu adăposteşte tezaurul creştinătăţii 
ortodoxe: o părticică din brâul Maicii Domnului 


Racla cu brâul Maicii Domnului 


Cu binecuvântarea Prea Sfinţitului Petru, episcop de Hâncu, la mânăstirea Hâncu a 
fost adusă o părticică din brâul maicii Domnului şi expusă spre închinarea 
credincioşilor în Biserica cu hramul „Cuvioasa maica noastră Parascheva”, ne 
relatează radio Logos ora 14.00. 


Brâul Maicii Domnului a fost ţesut din păr de cămilă chiar de către cea care a luat 
în pântecele ei pe Cel necuprins, spre mântuirea noastră. Potrivit Tradiţiei, 
apostolul Toma, nefiind prezent la înmormântarea Maicii Domnului, a primit 
Sfântul ei brâu ca dovadă a învierii şi înălțării ei cu trupul la cer. 


Se cuvine să amintim că cinstitul brâu a făcut să înceteze diferite epidemii: în anul 
1813, Brâul Maicii Domnului de la Vatoped a fost adus în Țara Românească 
pentru îndepărtarea ciumei; în anul 1871, sultanul turc sub a cărui protecţie se 
găsea Sfântul Munte Athos după căderea Constantinopolului, a dus brâul în ţara să 
pentru îndepărtarea holerei; în anul 1894 Brâul a fost dus la Kios, pentru a înlătura 
epidemia care lovise plantațiile de lămâi şi portocali, evenimente relatate de 
crestinortodox.ro. 


Această minunată comoară a Ortodoxiei, care se spune că este dovada existenţei 
pământeşti a mamei lui Hristos, şi-a adus o frumoasă contribuţie la vindecarea 
miraculoasă a nenumăratelor cazuri de boli. Şi rămâne în continuare acelaşi izvor 
de vindecare şi pentru credincioşii ortodocşi din zilele noastre. Toţi cei care cu 


credinţa şi cu trăire duhovnicească frumoasă se apropie şi se ating de brâul Sfintei 
Fecioare primesc darul pe măsura credinţei lor. 


Deasemenea ținem să reamintim că brâul Maicii Domnului se prezintă ca o 
vindecătoare şi a infertilităţii. Şi lucrarea acestui brâu nu se limitează doar la 
acestea. 


Cu toate acestea trebuie să mai reamintim că puterea vindecării miraculoase nu 
aparţine brâului în sine ci Preasfintei Maicii noastre Maria. Să nu îl idolatrizăm, ci 
atingându-ne de brâu rugăciunile să fie adresate Preasfintei Maicii noastre Maria şi 
nu brâului, care este doar o materie prin care lucrează puterile divine. 


Valoarea lui este inestimabilă deoarece este direct legat de Maică Domnului, 
Preasfânta Fecioară Maria. De aceea, Biserica Ortodoxă acordă un cult Sfântului 


brâu, aşa cum o face şi cu Preasfântul Lemn din Crucea Domnului. 


În calendarul ortodox, evenimentul aşezării Sfântului brâu al Maicii Domnului în 
raclă, este pomenit la 31 august, stil nou, respectiv 13 septembrie, stil vechi. 


Sunt aşteptaţi toţi credincioşii: atât cei cu încercări de boală cât şi cei ce se bucură 


de sănătate, să vină să aducă rugăciuni de mulţumire Preasfintei Fecioarei, Maica 
noastră pentru darurile şi mângâierile cu care ne încoronează şi ne este mereu 
alături în zilele acestea pline de încercări şi necazuri omeneşti. 


Pr. Silviu Cluci - Odoarele Mănăstirii Dionisiu 

Un odor de mare preţ al mănăstirii este mâna dreaptă a Sfântului loan Bote-zătorul, 
cu care a atins capul Domnului nostru lisus Hristos atunci când L-a botezat în râul 
Iordan. 


Chivotul Sfântului Nifon (42 x 30 x 42 cm), făcut în 1515, în greutate de vreo 20 
kg, în întregime din argint, aur şi email, este darul voievodului Țării Româ-neşti 
Sfântul Neagoe Basarab (1512-1521), fiind o copie a bisericii pe care domnitorul a 
zidit-o în cinstea sfântului la Mănăstirea Curtea de Argeş. În acest chivot sunt 
aşezate moaştele Sfântului Nifon. 


Într-o cutiuță de argint, executată cu multă măiestrie, se află mir de la Sfântul 
Dimitrie. Apoi într-o altă cutie se află mâna dreaptă a Sfintei Matroana din Hios, 
împreună cu o Psaltire în manuscris. Acesta este cel mai mic manuscris (8 x 5,5 
cm) din Sfântul Munte. 


In mănăstire se mai păstrează capetele Sfintei muceniţe Chiriachi, al Sfintei 
muceniţe Tomaida, al Sfântului Grigorie episcopul Acragandelor, al marelui 
mucenic Mercurie, al Sfintei Teofana împărăteasa. 


De asemenea se mai păstrează părți din Sfintele moaşte ale Sfinților: Vasile, 
Atanasie, Grigorie Teologul, Teodor Stratilat, Gheorghe, Neofit Zăvorâtul, Filotei 
Dionisiatul, Dionisie Areopagitul, Iacov ruda Domnului, Grigorie Palama, Iacov 
persul, Ştefan întâiul mucenic, Trifon, Nichita, Artemie, Areta. 


Tot aici se mai găsesc moaşte ale Sfinţilor noi mucenici: Gheorghe din loanina, 
Teodor Bizantinul, Ghenadie Dionisiatul, Dimitrie din Tripoli, Polidor, Atanasie 
din 'Tesalonic. 


Mănăstirea mai are o parte din Sfântul Brâu al Maicii Domnului, pe care dionisiaţii 
l-au primit de la Mănăstirea Vatoped în schimbul unui deget de la mâna dreaptă a 
Sfântului loan Botezătorul. 


Sfânta Mănăstire Vatoped 


George Crasnean - Brâul Maicii Domnului, comoara de mare preţ a 
Vatopedului 


Cea mai mare comoară a Vatopedului o reprezintă brâul Maicii Domnului, ţesut 
din păr de cămilă (rinarh Şişman, care l-a văzut îndeaproape, „cu binoglu”, spune 
că „e din două bucăţi şi îi ţesut din aţe de păr de cămilă şi în mijloc îi cusut cu aţe 
de aur de mâna împărătesei Zoi, care au primit tămăduire de la acest sfânt brâu”) 
chiar de către cea care a luat în pântecele ei pe Cel necuprins, spre mântuirea 
noastră. 


Dăruit în chip minunat apostolului Toma, care venea prin văzduh către locul 
unde fusese înmormântată, el a fost în acest chip şi semn al ridicării Preacuratei 
la cer. 


Pentru o vreme, brâul sfânt a rămas în lerusalim şi tot aici s-a întors, graţie 
credinciosului împărat Theodosie cel mare (379-395), după ce un timp a zăbovit în 
Cappadocia. Cel care l-a adus la Constantinopol în anul 395, a fost tocmai 
Arcadius, fiul lui Theodosie cel mare şi cel despre care se spunea că a fost salvat 
dintr-o furtună pe mare, chiar de Maica Domnului (Vatos-paediou — copilul din 
tufişuri). 


A fost păstrat în Nea Roma de mai multe biserici: mai întâi în cea a Sfinților 
Apostoli, apoi în ctitoria împărătesei Pulcheria, Vlaherne (până în timpurile lui 
Justinian aici s-a aflat la loc de cinstire împreună cu „broboada, acoperământul 


capului” — de la care vine sărbătoarea Acoperământului Maicii Domnului din 1 
octombrie), Chalkopatri (de la anul 565) şi Hagia Sophia. 

Zoc, soţia lui Leon cel înţelept (886-912), a fost vindecată de duhuri necurate 
prin puterea acestui sfânt brâu („Zoi, avea boala epilepsiei şi s-a închinat la 
sfântul brâu, puindu-l pre ea şi s-a făcut sănătoasă”) şi în semn de preţuire şi 
recunoştinţă, l-a cusut cu fir de aur şi l-a reaşezat în racla în care-l pusese 
Arcadius (eveniment marcat în calendarul ortodox la 31 august). 


Vlahi şi bulgarii lui Ioniţă Caloian iau din Constantinopol nepreţuita cingătoare a 
Maicii Domnului („biruind pe Alexios Angelos al III-lea, ca recompensă de 
despăgubire a luat... cinstitul brâu”), pentru ca aceasta să fie dăruită în veacul 
următor mănăstirii Vatopedou, de către cneazul sârbilor Lazăr | Hrebeljanovic 
1372-1389 („Lazăr, cu adjutorul lui Dumnezeu, regele Sârbiei şi împărat al 
grecilor, dăruiesc această sfântă cruce cu brâul Maicii Domnului monastirei 
Vatopedului, a împărăției mele anul 1389”, scrie pe dosul unei cruci păstrate în 
mănăstire.). 


Se pare însă că basileul loan VI Kantakuzenos (1347-1354) — monahul Ioasaf de 
mai târziu, apărătorul isihasmului şi al Sfântului Grigorie Palamas (pe care l-a şi 
răscumpărat din robia turcească!) - şi nu craiul sârb, a adus cele trei părţi ale 
brâului Maicii Domnului spre păstrare vatopedinilor. Eruditul monarh şi monah 
avea să moară la Mistra în 1383, însă nepreţuita cingătoare a Preasfintei 
Născătoare de Dumnezeu, n-avea să mai părăsească Sfânta mănăstire athonită, 
decât pentru binecuvântate pricini (cum a fost cea în care a îndepărtată ciuma din 
1813 de pe pământurile Valahiei sau holera din imperiul otoman, la 1871). 


Două părţi mai mici ale brâului au fost dăruite la 1522, mănăstirii de maici Kato 
Xenias (din eparhia Volosului), bucata cea mai mare fiind păstrată şi astăzi la 
Vatopedu într-un Ssipet de argint, frumos lucrat de meşterii Ungro-Vlahiei 
secolului al XVIII-lea. 


Marea preţuire pe care au arătat-o dintotdeauna românii acestui veşmânt al 
Fecioarei Mania s-a materializat într-un paraclis cu hramul „Brâului Maicii 
Domnului”, zidit în mănăstirea athonită de binecredinciosul voievod Neagoe 
Basarab în timpul domniei sale (1512-1521), refăcut apoi, tot cu danii româneşti la 
1796 şi înzestrat în veacul al XIX-lea cu o remarcabilă catapeteasmă nouă. 


Paraclisul cinstitului brâu al Maicii Domnului de la Mănăstirea Vatoped 


Cel mai interesant dintre paraclisele mănăstirii Vatoped, Paraclisul cinstitului brâu 
a fost zidit de binecredinciosul voievod Neagoe Basarab în timpul domniei sale 
dintre anii 1512-1521. 


Biserica a fost refăcută în anul 1794 tot cu danii româneşti. După aceasta, în anul 
1861 iconarii Nichifor şi Antim au realizat pictura paraclisului. Tot atunci s-a 
înzestrat biserica cu o remarcabilă catapeteasmă nouă. 

Specific athonit, Paraclisul cinstitului brâu constituie cel mai strălucit exemplu al 
arhitecturii bisericești post-bizantine din Muntele Athos. Sfântul Altar are o nişă, 
iar litia este acoperită cu o boltă. În exteriorul bisericii sunt impresionante cele trei 
turle, forma arcuită a pereţilor şi construirea de ziduri împrejurul ei. 


În interiorul bisericii se remarcă iconostasul sculptat în lemn, de la începutul 
secolului al XIX-lea, stranele, uşa sculptată în lemn, cu coloanele de la cata- 
peteasma bizantină din marmură, spălătorul din Sfântul altar şi multe alte elemente 
de înaltă calitate. 


Recent, paraclisul a fost din nou restaurat şi consolidat prin grija obştii mănăstirii 
Vatoped condusă de părintele Efrem, vatopedinul. Fiind unul din cele mai 
încăpătoare paraclise vatopedine, aici se slujeşte Sfânta Liturghie peste săptămână 
la care participă de obicei pelerinii români. 


Pr. Silviu Cluci - Mănăstirea Vatoped - Athos 


Mănăstirea Vatoped se află la mijlocul țărmului de nord al peninsulei Athos, pe o 
colină la capătul de est al golful Strymonic. La est se învecinează cu zona 
Mănăstirii Pantocrator, la sud-est cu cea a Mănăstirii Xenofont, la sud cu zonele 
Mănăstirilor Konstamonitu şi Dohiar, la sud-vest se învecinează cu zona Mănăstirii 
Zografu, iar la nord-vest cu cea a Mănăstirii Esfigmenu. 


Data exactă a înfiinţării Mănăstirii Vatoped nu este cunoscută. In locul mănăstirii 
de astăzi, în antichitate se afla oraşul Dion, de la care se păstrează diferite urne, 
statui şi sculpturi. 


Tradiţia îl menţionează ca fondator al Vatopedului pe împăratul Constantin cel 
mare (361-363). Biserica ctitorită de marele Constantin a fost distrusă de Iulian 
apostatul şi a fost reconstruită de Teodosie cel mare (379-395), drept recunoştinţă 
pentru minunata izbăvire a fiului său, Arcadie. 


In acea perioadă, Plachidia, fiica marelui Teodosie, a vizitat Mănăstirea Vatoped, 
dar glasul Maicii Domnului a împiedicat-o să intre în biserică. 


Sfinții Atanasie, Nicolae şi Antonie 


Mănăstirea a fost reconstruită de nobilii Atanasie, Nicolae şi Antonie, din 
Adrianopol, la îndemnul Sfântului Atanasie Athonitul. Deşi în Tipicul din anul 972 
al lui loan Tzimiskis Mănăstirea Vatoped nu este menționată, în anul 985 se 
cunoaşte ca stareţ al ei un anumit Nicolae, în timp ce între anii 1020-1048 se 
vorbeşte despre un succesor al lui, cu numele Atanasie, iar în anul 1142, de 
Antonie. Plecând de la aceste date istorice, reînfiinţarea mănăstirii este datată între 
anii 972-985. 


În al doilea Tipic al Sfântului Munte (1045), mănăstirea este menţionată pe locul al 
doilea în ierarhia mănăstirilor din Sfântul Munte, loc pe care îl deține până astăzi, 
primul loc fiind ocupat de Mănăstirea Marea Lavră. 


Mănăstirea Vatoped a cunoscut apoi o înflorire duhovnicească şi materială, fiind 
ajutată cu danii împărăteşti. 


Sfinţi Simeon şi Sava 


Din secolul al XII-lea cunoaştem puţine lucruri în legătură cu Vatoped, din pricina 
lipsei izvoarelor. La sfârşitul acestei perioade, un ajutor considerabil pentru 
mănăstire a fost adus de Sfinţii sârbi Sava şi Simeon, care s-au închinoviat aici şi 
au zidit şase paraclise înăuntrul mănăstirii, înainte de a merge la Hilandar. În acea 
vreme, numărul monahilor ajunsese la 800. Dar viaţa duhovnicească a mănăstirii a 
fost întreruptă de incursiunile piraţilor catalani şi de prigonirile unioniștilor din 
timpul împăratului Mihail al VIII-lea Paleologul şi al Patriarhului loan Vekkos. 


O nouă încercare de a îmbunătăţi starea materială a mănăstirii a fost făcută de 
împăratul Andronic al II-lea Paleologul (1282-1328), prin generoasele lui danii. 
Atunci a avut loc ridicarea Vatopedului la rangul de mănăstire împărătească. De 
atunci, acest titlu însoţeşte permanent numele ei. 


Perioada de înflorire din secolul al XIV-lea 


Veacul al XIV-lea constituie „epoca de aur” a mănăstirii, timp în care a fost ajutată 
prin donaţii importante venite de la diferiţi membrii ai aristocrației bizantine şi a 
dobândit un mare prestigiu. 


În 1347 împăratul Ioan al VI-lea Cantacuzino (1347-1354) a închinat Mănăstirii 
Vatoped Mănăstirea Psihosostrias din Constantinopol. Apoi a vizitat Mănăstirea 
Vatoped dăruindu-i mai multe manuscrise şi un epitaf brodat. Tradiţia spune că el 
s-a călugărit la Vatoped sub numele de Ioasaf. În mănăstire s-a retras de asemenea 
şi guvernatorul Tesalonicului, Andronic Paleologul, care s-a călugărit primind 
numele de Acachie. 


Ocupaţia otomană şi dărnicia românească 


În 1423-1424 Sfântul Munte şi Vatoped intră, pentru aproape cinci veacuri, în 
mâinile turcilor. Imperiul Otoman a păstrat autonomia Athosului, dar a pus grele 
biruri asupra mănăstirilor, ce au fost plătite cu ajutorul Țărilor Române şi al im- 
periului țarist. Ocupaţia otomană (1424-1830) avea să însemne pentru Vatoped 
pierderea celei mai mari părţi a posesiunilor din afara Athosului - deşi pe unele le-a 
mai recuperat ulterior. 


La stăruința egumenului Chiril, din porunca şi cu sprijinul Sfântului voievod 
Ștefan cel mare, s-a zidit arsanaua cu paraclis de pe malul mării. Pe zidul acestei 
construcții din piatră cu trei etaje se observă până astăzi un basorelief în marmură 
(94 x 91 cm), reprezentându-l pe Ştefan cel mare încoronat, închinând o bisericuţă 


Maicii Domnului cu Pruncul în braţe. În partea de jos se consemnează stema 
Moldovei, capul de zimbru şi anul 7004 (1496). 


Şi Sfântul Neagoe Basarab a făcut danii însemnate şi lucrări „în lăudata mănăstire 
Vatoped”. În anul 1526, voievodul Țării Româneşti a refăcut turnul Maicii 
Domnului, din colţul de nord-est al Mănăstirii Vatoped, apoi a zidit Paraclisul 
cinstitului brâu. La acestea s-au adăugat vinăria, hambarele de grâu, bucătăria şi 
cămări pentru pâine. 

În Viaţa Sfântului Nifon ni se mai spune că Neagoe Basarab a dăruit Mănăstirii 
Vatoped un măr de aur cu pietre prețioase, pentru Icoana Maicii Domnului 
Vimatarissa, care însă nu s-a mai păstrat până în zilele noastre. 


Vlad Vintilă de la Slatina şi Alexandru Lăpuşneanu au ajutat şi ei cu mari danii şi 
moşii. În anul 1606, văduva Ana Golia (Golăi) şi fiului ei, Mihai, au închinat 
Vatopedului ctitoria lor din laşi - Mănăstirea Golia, dimpreună cu toate pro- 
prietățile. Mai apoi, domnitorul Vasile Lupu a închinat lavrei Vatopedului 
Mănăstirile Precista (1646) şi Sfântul Dumitru (11650) din Galaţi, iar în anul 1669 
urmaşii vornicului Bărboi închină Vatopedului Mănăstirea Bărboi din laşi. 


Sfântul voievod Constantin Brâncoveanu a sprijinit mănăstirea în trei rânduri - în 
1692 (cu 20000 de aspri), în 1696 (cu aceeaşi sumă) şi în 1702. 


În 1729 Constantin Racoviţă înzestrează lavra aghiorită cu Mănăstirea Răchitoasa 
şi multe moşii din preajma Tecuciului. 


Sfinţi vatopedini 


În mănăstire a fost tuns monah Sfântul Grigorie Palama şi a rămas trei ani lângă 
starețul său, Sfântul Nicodim, după care s-a stabilit la Mănăstirea Lavra. Tot aici s- 
au închinoviat Sfântul Ioasaf al Meteorelor, Sfântul Sava Vatopedinul, Sfântul 
Teofan de Perietoriu şi Sfântul Ghenadie Chelarul, martor al minunii săvârşite de 
Icoana Maicii Domnului „Eleovritissa” (Izvorâtoarea de untdelemn). De asemenea, 
aici s-au nevoit Sfântul Neofit, căruia Maica Domnului i s-a arătat şi i-a adăugat un 
an de viaţă, Sfântul Macarie Macris (1431) şi Sfântul Maxim Grecul (1556). 


În mănăstire s-au nevoit de asemenea cuvioşii mucenici Macarie (*1507) şi Ioasaf 
(71536), fii duhovniceşti ai Sfântului Nifon al Constantinopolului, precum şi 
cuviosul Ioachim Papoulakis din Ithaca. Printre Sfinţii Vatopedini se numără şi 
Sfântul Agapie de la Colciu. 


Revoluţia de la 1821, represaliile turcilor şi refacerea mănăstirii 


Mănăstirea Vatopedu s-a implicat activ în Revoluţia Greacă de la 1821, trimițând 
în sprijinul insurgenților o corabie echipată complet la Provlakas (localitatea Nea 
Roda de astăzi). Însă a avut de suferit represaliile învingătorului Abdul Rubut Paşa, 
care a trimis 3000 de soldați musulmani în Sfântul Munte pentru a căuta revo- 
luţionari eterişti. Mănăstirea a fost nevoită atunci să vândă mare parte din 
proprietăţi, pentru a putea plăti impozitele turceşti. 


După plecarea soldaților turcilor din Sfântul Munte, în anul 1830, a început o 
renaștere impresionantă a mănăstirii, ce a durat aproximativ un secol. Vechile 
metocuri din peninsula Halkidiki au fost recuperate şi au început să funcționeze din 
nou. La acestea s-au adăugat noi proprietăţi, precum ferma piscicolă de pe lacul 
Vistonida sau Metocul Sofoular din regiunea Kalamaria. 


Tot în această perioadă au loc ample lucrări de reparaţie şi de extindere a corpurilor 
mănăstirii, în timp ce o serie de clădiri auxiliare au fost construite în afara zidurilor 
sale. Aripa de vest a fost reconstruită de două ori, după incendiile din anii 1854 şi 
1882. A fost ridicată o bolniţă mare în partea de răsărit, iar în Kareia s-a zidit un 
conac pentru reprezentantul mănăstirii în Chinotită. Multe dintre proiectele de 
construcție de la sfârşitul secolului al XIX-lea sunt legate de numele energicului 
proigumen Hrisant. 


Decădere şi renaştere 


Perioada de înflorire din secolul al XIX nu a fost lipsită de încercări. În anul 1863, 
mănăstirea pierde mănăstirile închinate din Principatele Române, în urma 
secularizării averilor mănăstireşti, iar după Revoluția din octombrie 1917 pierde şi 
sprijinul financiar pe care îl primea de la mănăstirile închinate din Basarabia 
ocupată de ruşi. 


După anul 1922, Mănăstirea Vatoped cedează metocurile din Macedonia 
refugiaților (din Asia Mică, după schimbul de populaţie). Astfel, mănăstirea a fost 
privată şi de ultimele venituri care proveneau din proprietăţile sale pe teritoriul 
Greciei. În anul 1930, Vatopedul rămăsese doar cu metocurile din Samos şi 
Kalamata, precum şi cu o parte din fermele piscicole de pe lacul Vistonida. Situaţia 
financiară precară a produs o scădere treptată a numărului de vieţuitori din 
mănăstire. 


Din anul 1988, la Mănăstirea Vatoped a început revigorarea vieţii monahale, odată 
cu venirea bătrânului losif Vatopedinul (ucenic al lui Gheron Iosif Isihastul) şi a 
obştii sale de la Nea Skiti. În primăvara anului 1990, după mai bine de cinci secole 
de idioritmie, are loc revenirea la viața de obşte şi înscăunarea ca stareţ a 
Arhimandritului Efrem. Până astăzi, în cei peste 25 de ani, Părintele Efrem a 
adunat în jurul său o obşte tânără de peste 100 de monahi din toate colţurile lumii. 


Mănăstirea Vatoped şi împrejurimile sale (galerie foto) 


foto: Pr. Silviu Cluci 


Întemeiată încă din timpul Sfântului Constantin cel mare, Mănăstirea Vatoped a 
fost distrusă şi refăcută de mai multe ori, de-a lungul istoriei. După incendierea ei 
de către piraţii arabi, la începutul veacului al X-lea, este refăcută de trei nobili 


bizantini trimişi aici de către Sfântul Atanasie Athonitul, astfel că prima atestare 
documentară o avem de la 985, când apare semnătura stareţului Mănăstirii Vatoped 
într-un document al protosului Sfântului Munte. Din acea vreme şi până astăzi, 
Lavra Vatopedului ocupă al doilea loc în ierarhia mănăstirilor athonite, după Mă- 
năstirea Marea Lavră. 

Mănăstirea Kato Xenia 


Mănăstirea Kato Xenia 


Mănăstirea Kato Xenia, situată în oraşul grecesc Volos, este o mănăstire de maici. 
Aceasta, cu deosebită bucurie şi evlavie, păstrează o parte din cinstitul brâu al 
Maicii Domnului, una dintre cele mai valoroase relicve creştine. Brâul este ţesut 
din păr de cămilă şi, alături de cinstitul ei acoperământ, constituie singura amintire 
prețioasă ce se păstrează din viaţa ei pământească. 


Volos - oraşul şi împrejurimile acestuia 


Oraşul Volos, aşezat la o distanță aproximativ egală între Atena (326 km) şi 
Tesalonic (215 km), este un plăcut orăşel de provincie, situat pe marginea golfului 
Pagastic. Centru industrial şi port comercial cu activităţi îndreptate în special spre 
industrii şi comerţul cu fructe, Volos este însă şi o stațiune balneară agreabilă. 


Muzeul din Volos este extraordinar de interesant, câteva dintre colecțiile sale fiind 
considerate unice în lume. Pietrele funerare, plăci rectangulare de marmură aşezate 
deasupra frontoanelor, aşa cum se obişnuia în antichitate, sunt nu numai 
remarcabile din punct de vedere artistic, dar şi veritabile documente istorice. Vreo 
douăzeci dintre acestea sunt decorate cu picturi admirabile, bine conservate. 


Brâul Maicii Domnului - istoria minunatului veştmânt 


Potrivit Tradiţii, apostolul Toma, nefiind prezent la înmormântarea Maicii 
Domnului, a primit Sfântul ei brâu ca dovadă a învierii şi înălţării ei cu trupul la 
cer. Acesta a fost ţesut de însăşi Maica Domnului din păr de cămilă. 


După un scurt transfer în Capadocia, Sfântul brâu a fost adus în Ierusalim, de către 
împăratul Teodosie cel mare. Până în secolul al IV-lea, brâul Maicii Domnului s-a 
păstrat la Ierusalim. Însă în anul 395, Arcadie, fiul împăratului Teodosie cel mare 
(379-395), aduce cinstitul brâu al Maicii Domnului la Constantinopol. 


În secolul al X-lea, împărăteasa Zoe, soţia lui Leon cel Înţelept, în urma vindecării 
sale miraculoase, a brodat Brâul cu fir de aur, formă în care se păstrează şi astăzi, 
şi l-a reaşezat în racla dăruită de împăratul Arcadie. Evenimentul reaşezării brâului 
în raclă este pomenit, în calendarul ortodox, la data de 31 august. 


Mai târziu, în secolul al XIII-lea, trimişii regelui bulgar Ionita Caloian iau brâul de 
la Constantinopol, iar în secolul al XIV-lea, cneazul sârb Lazăr 1 (1372-1389) 
dăruieşte Cinstitul brâu Mănăstirii Vatoped din Sfântul Munte Athos. După 


cercetările altora, acest brâu a fost dăruit mănăstirii de către împăratul bizantin 
Ioan Cantacuzino (1347-1355), care mai târziu va intra în obştea monahală de aici. 


Între anii 1512 şi 1520, Neagoe Basarab, domnitorul Ţării Româneşti, a înnoit 
incinta Mănăstirii Vatoped şi a construit un paraclis cu hramul "Brâul Maicii 
Domnului". Paraclisul a fost reparat în anul 1794, tot cu ajutoare româneşti, iar în 
secolul al XIX-lea România a dăruit Paraclisului Maicii Domnului o nouă 
catapeteasmă. 


De asemenea, racla de argint în care se păstrează brâul la Mănăstirea Vatoped a 
fost confecţionată în secolul al XVIII-lea tot în Ţara Românească. In această sfântă 
raclă se păstrează de fapt numai o parte din Brâu, pentru că alte două părți ale 


acestuia au fost dăruite, în anul 1522, Mănăstirii de maici Kato Xenia, situată la 50 
de kilometri de oraşul Volos. 


De-a lungul vremii, brâul Maicii Domnului a vindecat nenumărați bolnavi, în 
special pe cei ţinuţi de boala cancerului, şi a ajutat să nască mulțime de femei care 
nu puteau avea copii. Tămăduirea acestora s-a produs prin purtarea în jurul brâului 


a unei "panglici" care a fost atinsă de racla în care se păstrează brâul Maicii 
Domnului. 


De asemenea, cinstitul brâu a făcut să înceteze diferite epidemii: în anul 1813, 
brâul Maicii Domnului de la Vatoped a fost adus în Ţara Românească pentru 
îndepărtarea ciumei; în anul 1871, sultanul turc sub a cărui protecție se găsea 


Sfântul Munte Athos după căderea Constantinopolului, a dus brâul în ţara sa pentru 
îndepărtarea holerei; în anul 1894 Brâul a fost dus la Kios, pentru a înlătura 
epidemia care lovise plantațiile de lămâi şi portocali. 


Sunt şi alte numeroase miracolele care s-au întâmplat până în ziua de astăzi cu 
Sfântul brâu. Valoarea lui este inestimabilă deoarece este direct legat de Maica 
Domnului, Preasfânta Fecioară Maria. 


De aceea, Biserica Ortodoxă acordă un cult Sfântului brâu, aşa cum o face şi cu 
Preasfântul Lemn din Crucea Domnului. In calendarul ortodox, evenimentul aşe- 
zării Sfântului brâu al Maicii Domnului în raclă, este pomenit la 31 august. 


Mănăstirea Kato Xenia - păstrătoare a unei comori duhovniceşti 
inestimabile 


Brâul Maicii Domnului, păstrat cu mare evlavie şi cinste în biserica mănăstirii de 
maici Kato Xenia, din oraşul Volos, este un fragment din brâul Maicii Domnului. 
Acesta a fost luat de la Muntele Athos, în anul 1552, şi adus la Mitropolia 
Dimitriadei, într-un moment de grea încercare pentru populaţia de aici, în timpul 
unei mari epidemii de ciumă. Istoria povesteşte că, imediat după aducerea sa, 
oamenii s-au însănătoşit. 


Mănăstirea Kato Xenia a fost întemeiată în timpul împăratului bizantin Andronic al 
II-lea Paleologul, ca metoc al Mănăstirii Ano Xenias. Biserica mănăstirii poartă 
hramul "Sfântul ierarh Nicolae”. 


Numele Mănăstirii Kato Xenia, însemnând "Străina de Jos", provine de la icoana 
făcătoare de minuni a Maicii Domnului ajunsă aici în mod miraculos. 


Icoana Maicii Domnului a fost numită "Xenia" - adică Străină - deoarece venea 
dintr-un loc străin. 

Pr. Silviu Cluci - Mănăstirea Kato Xenia - Grecia 


A, „SRR 


Mănăstirea Kato Xenia a fost întemeiată în timpul împăratului bizantin Andronic al 
II-lea Paleologul, ca metoc al Mănăstirii Ano Xenias. Numele Mănăstirii Kato 
Xenia, însemnând „Străina de Jos”, provine de la icoana făcătoare de minuni a 
Maicii Domnului „Străina” (Panaghia Xenia) ajunsă aici în mod miraculos. 


În locul unde Maica Domnului a binevoit să fie descoperită icoana, creştinii au 
ridicat o mănăstire. Fiind la malul mării, piraţii au atacat-o în nenumărate rânduri. 
După o vreme, călugării au luat icoana Maicii Domnului şi s-au refugiat la Mă- 
năstirea Panaghia Chisiotisa, care astăzi se numeşte Ano Xenia („Străina de Sus”). 


În anul 1750, din cauza atacurilor turcilor asupra mănăstirii, monahii au luat icoana 
şi au construit un metoc la 12 kilometri mai jos cu hramul Sfântului ierarh Nicolae, 
purtând numele Kato Xenia (Xenia de Jos). 


In anul 1980, în urma unui mare cutremur, mănăstirea a fost distrusă în întregime. 
Din cauza instabilității terenului, ea a fost reconstruită la un kilometru mai jos. 


Mănăstirea încântă prin arhitectura specifică Greciei: ţiglă roşie, ziduri din piatră şi 
chilii vopsite în alb. Katholikonul mănăstirii este închinat Sfântului ierarh Nicolae. 
In vecinătatea lui sunt aşezate chilule cu paraclisul icoanei „Panaghia Xenia“. 


Între nepreţuitele odoare pe care le deţine mănăstirea se află şi două bucăţi din 
brâul Maicii Domnului, primite în dar de la Mănăstirea Vatoped din Sfântul Munte 
Athos în anul 1522. 


Hramul mănăstirii este la 23 august, la odovania praznicului Adormirii Maicii 
Domnului, zi în care se sărbătoreşte icoana Maicii Domnului „Panaghia Xenia”, 
când mii de pelerini din toată lumea vin să-i aducă cinstire Maicii Domnului. 
Aici puteţi vedea o galerie foto cu mănăstirea Kato Xenia. 
Mănăstirea Kato Xenia - Grecia (foto) 
foto: Pr. Silviu Cluci, Oana Nechifor 
Mănăstirea Kato Xenia din Grecia se află în apropierea oraşului Almiro. Mă- 


năstirea adăposteşte icoana făcătoare de minuni a Maicii Domnului Străina (Pana- 
ghia Xenia) şi o parte din brâul Maicii Domnului. 

Mihai Alex Olteanu - Icoana Mineiului pe luna august 


Icoana Mineiului pe luna august este o icoană rusească, din secolul al XIX-lea. 
Aceasta este împărțită pe patru rânduri în care sunt zugrăviți sfinții prăznuiți în 
luna august, în funcţie de importanţa lor pentru viața parohiei care deţine icoana. 


Icoana Mineiului este o grupare de icoane ale sfinților şi sărbătorilor, icoane 
aşezate de obicei pe patru rânduri, în ordinea lor din calendarul Bisericii. Astfel, 
pentru fiecare Minei avem şi o icoană care îi corespunde. 

Icoana Mineiului pe luna august este o icoană rusească, din secolul al XIX-lea. 
Aceasta este împărțită pe patru rânduri în care sunt zugrăviți sfinți ce sunt prăznuiți 
în luna august, în funcție de importanţa lor pentru viața parohiei care deține icoana. 
Din această cauză, icoanele mineiului pe aceeaşi lună nu sunt identice în ceea ce 
priveşte numărul sfinților zugrăviți. 


Numele şi data de prăznuire pentru sfinți și sărbători sunt înscrise în icoană în 
limba slavonă, cu litere şi cifre chirilice, deşi scrisul nu este de fiecare dată uşor de 
citit. De asemenea, în partea de sus a icoanei este înscrisă, într-un chenar, luna 
calendaristică. 


Sfinţii şi sărbătorile prezentate în icoana Mineiului pe luna august sunt: 


Primul rând (de la stânga la dreapta): 
Scoaterea Sfintei Cruci (| august); 
Sfinţii 7 mucenici Macabei, cu mama lor Solomoni și dascălul lor Eleazar (| 
august); 
Sfântul întâi mucenic şi arhidiacon Ștefan; Sfântul Vasile din Moscova, cel 
nebun pentru Hristos (2 august); 
Sfinţii cuvioşi Isaac, Dalmat, Faust, Cosma famenul şi Antonie Romanul (3 
august); 
Sfinţii 7 tineri din Efes (4 august); 
Sfântul mucenic Evsignie din Antiohia (5 august); 
Schimbarea la Faţă a Domnului (6 august); 


Al doilea rând: 

— Sfântul cuvios Dometie Persul (7 august); 
Sfântul ierarh Emilian mărturisitorul, episcopul Cizicului (8 august); 
Sfântul apostol Matia (9 august); 
Sfântul mucenic Lavrentie, arhidiaconul (10 august); 
Sfântul mare mucenic Evplu, arhidiaconul (11 august); 
Sfinți mucenici Fotie şi Anichit (12 august); 
Sfântul cuvios Maxim mărturisitorul (13 august); 
Sfântul proroc Miheia (14 august); 
Adormirea Maicii Domnului (15 august); 
Sfânta Mahramă a Domnului (16 august); 


Al treilea rând: 


Sfântul mucenic Miron prezbiterul (17 august); 

Sfinţii mucenici Flor și Lavru (18 august); 

Sfântul mucenic Andrei Stratilat (19 august); 

Sfântul proroc Samuel (20 august); 

Sfântul apostol Tadeu; Sfânta muceniţă Vasa; Sfântul cuvios Avraam din 
Smolensk (21 august); 

Sfântul mucenic Agatonic din Nicomidia (22 august); 

Sfântul mucenic Lup (23 august); 

Sfântul sfințit mucenic Eutihie; Sfântul ierarh Petru, Mitropolitul Moscovei 
şi a întregii Rusii (24 august); 


AL patrulea rând: 


Sfinţi apostoli Bartolomeu și Tit (25 august); 

Sfinţii mucenici Adrian şi Natalia (26 august); 

Sfântul cuvios Pimen cel mare (27 august); 

Sfântul cuvios Moise etiopianul (cel negru) (28 august); 

Tăierea capului Sfântului proroc loan Botezătorul (29 august); 

Soborul Sfinților din Serbia (inclusiv Regele Ștefan) sau cel mai probabil 
Sfinți ierarhi Alexandru, loan şi Pavel (cel nou), patriarhii Constan- 
tinopolului; Sfântul Alexandru din Svir; Sfântul Alexandru Nevsky (30 
august); 

Aşezarea în raclă a brâului Maicii Domnului (31 august); 


In plus, pe marginile icoanei Mineiului se află zugrăvite icoane ale Maicii 
Domnului care sunt prăznuite în luna august. 

BRĂVIUL MAICII DOMNVLVI 

Tropar la Praznicul aşezării în raclă a 
Cinstitului Brâu al Maicii Domnului 


31 August - Glasul 8 


Născătoare de Dumnezeu pururea Fecioară, 
Acoperământul oamenilor, Veşmântul şi Brâul 
Preacuratului tău trup, puternic Acoperământ cetăţii 
tale ai dăruit prin naşterea ta cea fără sămânță, 

3 1 Nestricată rămânând. 
Că întru tine şi firea se 
înnoieşte şi vremea. 

Pentru aceasta, te 

i rugăm, pace cetăţii tale 
dăruieşte şi sufletelor 
noastre mare milă. 


Tropar la Praznicul aşezării în raclă a 
Cinstitului Brâu al Maicii Domnului 


31 August - Glasul 8 


Născătoare de Dumnezeu pururea Fecioară, 

Acoperământul oamenilor, Veşmântul şi Brâul 

Preacuratului tău trup, puternic Acoperământ cetăţii 

tale ai dăruit prin naşterea ta cea fără sămânță, 

acas ] Nestricată rămânând. 
Că întru tine şi firea se 
înnoieşte şi vremea. 

Pentru aceasta, ie 

rugăm, pace cetăţii iale 
dăruieşte şi sufletelor 
noastre mare milă. 


Ingerii, prea cinstită curată, acum împreună dănţuiesc, în cinstită biserica ta şi 
înconjoară, Stăpână, cinstitul şi Sfântul tău Brâu, căruia cu dragoste şi cu 
bucurie şi cu veselie multă ne închinăm, lăudându-te pe tine, slava neamului 
nostru. 


vărat, curată Fecioară, dumnezeiescul dar, care urmează cinstitului Brâu; că- 
ruia cu credinţă ne închinăm, întru toţi vecii. 


